August 21, 2019 , joychen puthukulam\nവാഷിംഗ്ടണ് ഡിസി: മിസോറം മുന് ഗവര്‍ണറും ബിജെപി മുന് സംസ്ഥാന അധ്യക്ഷനുമായ കുമ്മനം രാജശേഖരന് മൂന്നാഴ്ചത്തെ അമേരിക്കന് സന്ദര്‍ശനത്തിന് ഓഗസ്റ്റ് 22 ന് പുറപ്പെടും. ഓഗസ്റ്റ് 30 മുതല് സെപ്റ്റംബര് രണ്ടുവരെ ന്യൂജഴ്‌സിയില് കേരള ഹിന്ദൂസ് ഓഫ് നോര്‍ത്ത് അമേരിക്കയുടെആഗോള കണ്‍വന്‍ഷനില് പങ്കെടുക്കാനാണ് എത്തുക.\nഓഗസ്റ്റ് 22 മുതല് സെപ്റ്റംബര് ഒന്‍പതു വരെ അമേരിക്കയിലെ വിവിധ സംസ്ഥാനങ്ങളിലും കുമ്മനം സന്ദര്‍ശനം നടത്തും. അമേരിക്കയിലെ വിവിധ വിദ്യാഭ്യാസ ഗവേഷണ കേന്ദ്രങ്ങളും പരിസ്ഥിതി സംരക്ഷണ കേന്ദ്രങ്ങളും സന്ദര്‍ശിക്കും. മീറ്റ് ആന്റ് ഗ്രീറ്റ് എന്ന പേരില്9നഗരങ്ങളില് സൗഹൃദ സമ്മേളങ്ങളും ഉണ്ടാകും.\nവാഷിങ്ടണ് ഡിസി (ആഗസ്റ്റ് 22) ഹൂസ്റ്റണ്( ആഗസ്റ്റ് 24 ), ഡാലസ് (ആഗസ്റ്റ് 25),ഫ്‌ലോറിഡ(ആഗസ്റ്റ് 27), ന്യൂജഴ്‌സി(ആഗസ്റ്റ്30), ന്യൂയോര്‍ക്ക(സെപ്റ്റ 3)്, ഫിലഡല്‍ഫിയാ(സെപ്റ്റ 4), ലൊസാഞ്ചല്‍സ്(സെപ്റ്റ 6)സാന് ഡിയാഗോ( സെപ്റ്റ 8), സാന് ഫ്രാന്‍സിസ്‌കോ(സെപ്റ്റ 9)എന്നിവിടങ്ങളിലാണ് സ്വീകരണ സന്ദര്‍ശനം നടത്തുക\nകാന്‍ജ് പിക്‌നിക്ക് ഓഗസ്റ്റ് 24-ന്


February 20, 2013 സനാതനം\n(ശ്രീ. ചെങ്കല് സുധാകരന് രചിച്ച ഗര്‍ഗ്ഗഭാഗവതസുധ- ഒന്നാം ഭാഗം എന്ന ഗ്രന്ഥത്തെ ആസ്പദമാക്കിയുള്ള പുസ്തകനിരൂപണം)\nഭാരതത്തിലെ ഋഷീശ്വരന്മാരെ നമിക്കാതെ ഭാരതത്തെക്കുറിച്ചു ചിന്തിക്കാനും പഠിക്കാനും സ്വപ്‌നംകാണാനും കഴിയില്ല. അവര് ബ്രഹ്മനിശ്ചലധ്യാനത്തില് സ്വരൂക്കൂട്ടിയ സനാതനങ്ങളായ ജീവിതദര്‍ശനങ്ങളാണ് ഭാരതീയ ജീവിതത്തിന്റെ അടിത്തറ. ഭാരതവര്‍ഷത്തിലെ ഋഷീശ്വരന്മാരുടെ ശ്രേണിയില് പ്രഥമഗണനീയനാണ് യാദവരുടെ കുലഗുരുവും ബൃഹത്ക്ഷത്ര പുത്രനായ ജയന്റെ മകനുമായ ശ്രീ ഗര്‍ഗ്ഗന്. ആ പുണ്യാത്മാവിന്റെ സര്‍ഗ്ഗവൈഭവത്തിന്റെ പ്രകടനപത്രമാണ് ശ്രീഗര്‍ഗ്ഗഭാഗവതം.\nഭാരതീയ കര്‍മ്മചിന്തയുടെ മനോഹരങ്ങളായ കാവ്യരൂപങ്ങളില് പ്രഥമഗണനീയമാണ് ശ്രീമഹാഭാഗവതം. ആ വിശിഷ്ടഗ്രന്ഥത്തിന്റെ പുനരാഖ്യാനമാണ് ‘ഗര്‍ഗ്ഗഭാഗവതം’. ശ്രീകൃഷ്ണന്റേയും ബലരാമന്റേയും നാമകരണവും ജാതകരചനയും നടത്തിയ ഗര്‍ഗ്ഗമഹര്‍ഷിയുടെ ഭഗവദ്ഭക്തിവിദിതമാണ്. പുരാണമുനിയായ വ്യാസന്റെ ശ്രീമദ്ഭാഗവതകഥ അനുസന്ധാനം ചെയ്യുന്ന ‘ഗര്‍ഗ്ഗ ഭാഗവതം’ പലവഴിയിലും വേറിട്ടാണു നില്‍ക്കുന്നത്. വ്യാസന്റെ കവികര്‍മ്മ കുശലത പകര്‍ന്നു തന്നിട്ടില്ലാത്ത ഒട്ടനവധികഥകള് ‘ഗര്‍ഗ്ഗഭാഗവതം’ നമ്മുടെ കൈക്കുടന്നയില് എത്തിക്കുന്നുണ്ട്. ശ്രീമദ്ഭാഗവതത്തിന്റെ അകപ്പൊരുള് പന്തീരായിരം ശ്ലോകങ്ങളിലാക്കി ഭാരതവര്‍ഷത്തിലെ ജനതതിക്കായി സമര്‍പ്പിച്ചിരിക്കുകയാണ് ഗര്‍ഗ്ഗമുനി.\nപത്തുഖണ്ഡങ്ങളിലായി ശ്രീകൃഷ്ണകഥ വിശദമായി ഈ കാവ്യം വിശദമാക്കുന്നു. ഗോലോകഖണ്ഡം, വൃന്ദാവനഖണ്ഡം, ഗിരിരാജഖണ്ഡം, മാഥുര്യഖണ്ഡം, മഥുരാഖണ്ഡം, ദ്വാരകാഖണ്ഡം, വിജ്ഞാനഖണ്ഡം, അശ്വമേധഖണ്ഡം എന്നിങ്ങനെയാണ് ഗര്‍ഗ്ഗഭാഗവതത്തിലെ കഥാവിഭജനം. അശ്വമേധഖണ്ഡത്തെക്കുറിച്ച് ചില പണ്ഡിതന്മാര് അഭിപ്രായഭേദം ഉന്നയിച്ചും കാണുന്നുണ്ട്. നാരദമഹര്‍ഷിയും ബഹുലാശ്വ മഹാരാജാവും തമ്മിലുണ്ടായ സംവാദത്തെ അടിസ്ഥാനമാക്കി ഗര്‍ഗ്ഗാചാര്യന് ശൗനകമഹര്‍ഷിക്കു വിവരിച്ചുകൊടുക്കുന്നരീതിയിലാണ് ഇതിലെ കഥാഗതി. അതുകൊണ്ടാണ് ‘ഗര്‍ഗ്ഗ – ശൗനക’ സംവാദം എന്ന് പേരു നല്‍കുന്നതും.\nമുഖ്യമായും ഭാഗവതകഥ പിന്‍തുടരുന്നുണ്ടെങ്കിലും ഹൃദ്യവും അത്യാകര്‍ഷകങ്ങളുമായ നിരവധി കഥാഭാഗങ്ങള് ഇക്കാവ്യത്തില് സ്വകപോലകല്പിതമോ പുരാണമുനിപ്രോക്തങ്ങളോ ആയി ഇഴചേര്‍ത്ത് തന്മയത്വത്തോടെ അവതരിപ്പിച്ചിരിക്കുന്നു എന്നതാണ് ഗര്‍ഗ്ഗഭാഗവതത്തിന്റെ പ്രാധാന്യം. കംസന് , പൂതന, ഗോപികമാര് , മല്ലന്മാര് , കുവലയാപീഡം, ഗോവര്‍ദ്ധനഗിരി ഇത്യാദി കഥാഭാഗങ്ങള് വിശദീകരിക്കുമ്പോള് അവയ്ക്ക് പൂര്‍വ്വത്തില് നിന്നു ഭിന്നമായ ഉല്പത്തി വിശേഷങ്ങള് അത്യാകര്‍ഷങ്ങളായി ചേര്‍ത്തിരിക്കുന്നു. ‘രാധാമാധവ’ സങ്കത്തിന്റെ ചാരുത പ്രശംസനീയമാണ്. ഇങ്ങനെ പോകുന്ന സവിശേഷതകള് ഗര്‍ഗ്ഗഭാഗവതത്തിന്റെ അകപ്പൊരുള് കനമുള്ളതാകുന്നു. അത്യന്തം ആസ്വാദ്യങ്ങളും ഭക്തിമയങ്ങളും ആലോചനാമൃതങ്ങളുമായ സ്തുതിഗീതങ്ങള് ഗര്‍ഗ്ഗഭാഗവതത്തിന്റെ മാറ്റുകൂട്ടുന്ന ഒരു ഘടകമാണ്. വൃഥാ സ്ഥൂലതയും ആവര്‍ത്തനവിരസത ഉളവാക്കു്‌ന സന്ദര്‍ഭങ്ങളും അവിടവിടെ കടന്നുകൂടുന്നുണ്ടെന്ന് പണ്ഡിതന്മാര് ആരോപിക്കുമ്പോഴും സ്വന്തമായ കഥാഘടനയും ചേതോമോഹനങ്ങളായ ആഖ്യാനങ്ങളും രസപുഷ്ടി ഉളവാക്കുന്ന വര്‍ണ്ണനകളും ഭക്തിനിര്‍ഭരമായ അന്തരീക്ഷ സൃഷ്ടിയും ഗര്‍ഗ്ഗഭാഗവതത്തെ ആസ്വാദ്യമാക്കുന്നു. ഗര്‍ഗ്ഗഭാഗവതത്തിലെ ആദ്യത്തെ മുപ്പത്തിയഞ്ചുകഥകളും അവയുടെ സമഗ്രമായ പഠനനിരീക്ഷണങ്ങളുമാണ് ശ്രീ ചെങ്കല് സുധാകരന്റെ ‘ഗര്‍ഗ്ഗ ഭാഗവതസുധ’ ഒന്നാം ഭാഗത്തിലെ പ്രമേയം.\nപുരാണകഥാഖ്യാനങ്ങളും പഠനങ്ങളും നിരീക്ഷണങ്ങളും ജീവിതചര്യയുടെ ഭാഗമാക്കിയ മഹാപണ്ഡിതനാണ് ശ്രീ.ചെങ്കല് സുധാകരന് . ഏത് കഠിനമായ വേദാന്തധാരകളും സൂക്ഷ്മമായി അപഗ്രഥിച്ച് സുതാര്യമായി വ്യാഖ്യാനിച്ച് ഭക്തന്മാരുടെ കൈക്കുടന്നയില് എത്തിച്ച് അവരെ ആനന്ദതുന്ദിലരാക്കുന്നതിന് ശ്രീ സുധാകരനുള്ള സര്‍ഗ്ഗവൈഭവം പ്രശംസനീയം തന്നെയാണ്. ലാളിത്യവും ഭാഷാശുദ്ധിയും സുധാകരന്റെ രചനകളുടെ വൈശിഷ്യമാണ്. പുരാണകഥകള് അറിയിക്കുക മാത്രമല്ല അവയുടെ അന്തരീക്ഷം ആസ്വാദകമനസ്സുകളില് പുനഃസൃഷ്ടിക്കുകയാണ് അദ്ദേഹത്തിന്റെ രീതി. അതാണ് കലര്‍പ്പും കളങ്കവുമില്ലാത്ത സുതാര്യമായ രചനാ വൈഭവം. വായിച്ചെടുക്കുന്ന പൊരുള് ഉണ്മയായി വായനക്കാരനുപകരുക എന്നത് അദ്ദേഹത്തിന്റെ രചനാതന്ത്രമാണ്. ആ കരവിരുതും സര്‍ഗ്ഗവൈഭവവും ഈ രചനയില് തെളിഞ്ഞുനില്‍ക്കുന്നു.\nഭാഗവതമര്‍മ്മം മനസ്സിലാക്കിയ ഗ്രന്ഥകാരന്റെ വിവരണങ്ങളിലും വ്യാഖ്യാനങ്ങളിലും ഭഗവല്‍ഭക്തി പ്രധാന കണ്ണിയായി നില്‍ക്കുന്നു. ഭക്തിയുടെ അന്തരീക്ഷം ഉളവാക്കുന്നതിനായി കഥകള് സരസമായി കൂട്ടിച്ചേര്‍ത്താണ് ഈ രചന പൂര്‍ത്തിയാക്കിയിട്ടുള്ളത്. ഗര്‍ഗ്ഗമുനിയുടെ ഉള്ളുകണ്ടറിഞ്ഞ് ശ്രീമദ്ഭാഗവതകഥാമൃതം നുകര്‍ന്ന് ആനന്ദലഹരിയില് മുഴുകി സായൂജ്യം അടയാന് ഭക്തന്മാരെ ക്ഷണിക്കുന്ന ഈ രചന തികഞ്ഞ വായനാനുഭവവും ഭഗവല് ഭക്തിയും നിറഞ്ഞുനില്‍ക്കുന്നതാണ്.\nഈടുറ്റ രചനകളും നല്ല ഗ്രന്ഥങ്ങളും വൃത്തിയായും വെടിപ്പായും അച്ചടിച്ച് വിതരണം ചെയ്യുന്ന ആറയൂരിലെ ‘മാളുബന് ‘ പ്രസാധകരാണ് ഈ മഹദ്കൃതിയുടെ പ്രസാധനം നിര്‍വ്വഹിച്ചിട്ടുള്ളത്. ‘ഗ്രന്ഥപാരായണം ചെയ്യുന്ന ഓരോ ഭക്തന്റെയും മനസ്സ് ശ്രീകൃഷ്ണലീലകളില് കടന്ന് അഷ്ടരാഗവിമുക്തമായി പരമാനന്ദമനുഭവിക്കട്ടെ’ എന്ന് പ്രാര്‍ത്ഥനയിലാണ് പ്രസാധകര്‍ക്ക് സംതൃപ്തി. ലീലാമാനുഷനായി ബാലഗോപാലലീലകളാടി ഭക്തമനസ്സുകളില് നിര്‍വൃതിപൊഴിക്കുന്ന ബാലഗോപലന് ഈ ഗ്രന്ഥത്തില് നിറഞ്ഞുനിന്ന് വായനക്കാരനെ ആനന്ദതുന്ദിലരാക്കും.


Janmabhumi| ഐക്യമാര്‍ന്നതും എല്ലാവരും ഉള്‍ക്കൊള്ളുന്നതുമായ സമൂഹം ഉണ്ടാക്കിയെടുക്കുന്നതിന് ഈ ദിവസം പ്രചോദനമാകട്ടെ; ജനങ്ങള്‍ക്ക് ഈദ് ആശംസ നേര്‍ന്ന് മോദി\nഐക്യമാര്‍ന്നതും എല്ലാവരും ഉള്‍ക്കൊള്ളുന്നതുമായ സമൂഹം ഉണ്ടാക്കിയെടുക്കുന്നതിന് ഈ ദിവസം പ്രചോദനമാകട്ടെ; ജനങ്ങള്‍ക്ക് ഈദ് ആശംസ നേര്‍ന്ന് മോദി\nAugust 01, 2020, 12:12 p.m.\nപ്രധാനമന്ത്രിക്ക് പുറമേ രാഷ്ട്രപതിയും രാജ്യത്തെ ജനങ്ങള്‍ക്ക് ആശംസകള് നേര്‍ന്നിട്ടുണ്ട്. മറ്റുള്ളവര്‍ക്ക് വേണ്ടിയുള്ള ത്യാഗമാണ് ഈദ് ദിനം നമ്മെ ഓര്‍മ്മിപ്പിക്കുന്നത്. ലോകത്തെ എല്ലാ ജനങ്ങള്‍ക്കുമായി പ്രവര്‍ത്തിക്കാന് ഈ ദിനം ഏവര്‍ക്കും പ്രചോദനം ആകട്ടെ.\nന്യൂദല്‍ഹി : ജനങ്ങള്‍ക്ക് ഈദ് ആശംസ നേര്‍ന്ന് പ്രധാനമന്ത്രി നരേന്ദ്രമോദി. ഐക്യമാര്‍ന്നതും എല്ലാവരും ഉള്‍ക്കൊള്ളുന്നതുമായ സമൂഹം ഉണ്ടാക്കിയെടുക്കുന്നതിനും ഈ ദിവസം പ്രചോദനമാകട്ടെയെന്നും അദ്ദേഹം ട്വിറ്ററിലൂടെ ആശംസയര്‍പ്പിച്ചു. സാഹോദര്യവും സ്നേഹവും എക്കാലവും തുടരട്ടെയെന്നും മോദി അറിയിച്ചു.\nപ്രധാനമന്ത്രിക്ക് പുറമേ രാഷ്ട്രപതിയും രാജ്യത്തെ ജനങ്ങള്‍ക്ക് ആശംസകള് നേര്‍ന്നിട്ടുണ്ട്. മറ്റുള്ളവര്‍ക്ക് വേണ്ടിയുള്ള ത്യാഗമാണ് ഈദ് ദിനം നമ്മെ ഓര്‍മ്മിപ്പിക്കുന്നത്. ലോകത്തെ എല്ലാ ജനങ്ങള്‍ക്കുമായി പ്രവര്‍ത്തിക്കാന് ഈ ദിനം ഏവര്‍ക്കും പ്രചോദനം ആകട്ടെ. കൊറോണ മാര്‍ഗ്ഗ നിര്‍ദ്ദേശങ്ങള് പാലിച്ച് ഈ വിശുദ്ധ ദിനത്തില് സന്തോഷം പങ്കുവെയ്ക്കാമെന്നും രാഷ്ട്രപതി ട്വിറ്ററില് അറിയിച്ചു.\nഅതേസമയം ബംഗ്ലാദേശ് പ്രധാനമന്ത്രി ഷെയ്ക് ഹസീനയ്ക്കും പ്രധാനമന്ത്രി നരേന്ദ്ര മോദി ഇദ് ആശംസകള് നേര്‍ന്നു. ഇരു രാജ്യങ്ങളും തമ്മിലുള്ള ബന്ധം ദൃഢമാക്കാനും, സമൂഹത്തില് സമാധാനവും, സഹിഷ്ണുതയും വളര്‍ത്താനും ഈ ഉത്സവം സഹായിക്കുമെന്നായിരുന്നു ആശംസ.\nവിമാന അപകടത്തില് മരിച്ചവരുടെ ബന്ധുക്കളുടെ ദുഃഖത്തില് പങ്കുചേരുന്നു; പരിക്കേറ്റവര് എത്രയും പെട്ടന്ന് സുഖം പ്രാപിക്കട്ടേയെന്ന് പ്രധാനമന്ത്രി\nപാങ്ങോങ്ങില് നിന്നും ഇന്ത്യന് സൈന്യത്തെ പിന്‍വലിക്കില്ല; കരസേനാ മേധാവി എം.എം. നരവനെ തേസ്പൂരില്, അതിര്‍ത്തിയിലെ സൈനിക വിന്യാസം വിലയിരുത്തും\n'രാമക്ഷേത്രത്തിന്റെ ഭൂമിപൂജ പ്രധാനമന്ത്രി നടത്തിയതും ദൂരദര്‍ശന് പരിപാടി തത്സമയം സംപ്രേഷണം ചെയ്തതും ശരിയായില്ല'; അസ്വസ്ഥനായി സീതാറാം യെച്ചൂരി\nമോദി പറഞ്ഞ രാമചരിതം; മലയാളത്തിനും കേരളത്തിനും കീര്‍ത്തിയായി\nകൊറോണ വാക്‌സിന് പണം കൊടുത്ത് വാങ്ങേണ്ടി വരില്ല: ജനങ്ങള്‍ക്ക് സൗജന്യമായി നല്‍കും; മരുന്ന് ഉത്പ്പാദനത്തിന്റെ പകുതി ഇന്ത്യയ്ക്കാണെന്ന് സിറം\nപരസ്യങ്ങളില്ല; ബാര്‍ക്ക് റേറ്റില് കൂപ്പുകുത്തി; കറുപ്പര് കൂട്ടത്തിനൊപ്പം മുരുകനെ അപമാനിച്ച ന്യൂസ് 18 തമിഴ്‌നാട് തകര്‍ച്ചയില്; എഡിറ്റര് രാജിവെച്ചു\nഇന്ത്യന് സൈന്യം പ്രതിരോധം കടുപ്പിച്ചു; ലഡാക്കില് നിന്ന് സൈന്യത്തെ പിന്‍വലിച്ച് ലിപുലേക് അതിര്‍ത്തിയിലേക്ക് മാറ്റി വിന്യസിച്ച് ചൈന\n'എല്‍കെ അദ്വാനിയും മുരളി മനോഹര് ജോഷിയും രാമക്ഷേത്ര ഭൂമിപൂജ ചടങ്ങിലെ പ്രധാന അതിഥികള്'; വ്യാജവാര്‍ത്തകള് തള്ളി രാമജന്മഭൂമി ക്ഷേത്ര ട്രസ്റ്റ്\nഹൈന്ദവവിരുദ്ധ നിലപാട് പരസ്യമാക്കി ഇടതുപക്ഷം; രാമക്ഷേത്രത്തിന്റെ ഭൂമി പൂജ ചടങ്ങ് തത്സമയം സംപ്രേഷണം ചെയ്യരുത്; മന്ത്രാലയത്തിന് കത്തയച്ചു\nകലാപം ഹിന്ദുക്കളെ പാഠം പഠിപ്പിക്കാന്;ഗൂഢാലോചന നടന്നത് പോപ്പുലര് ഫ്രണ്ട് ഓഫിസില്;കൂടെ ഉമര് ഖാലിദും ഇസ്രത് ജഹാനും;കുറ്റസമ്മതം നടത്തി താഹിര് ഹുസൈന്\nഅവസരങ്ങളുടെ നാടായി ഇന്ത്യ മാറി; രാജ്യത്ത് നിക്ഷേപം നടത്താന് ഇതിലും മികച്ച സമയം വേറെയില്ലെന്നും പ്രധാനമന്ത്രി നരേന്ദ്ര മോദി\nകളംമാറ്റി ചവിട്ടി കോണ്‍ഗ്രസ്; രാമക്ഷേത്രം രാജീവ് ഗാന്ധിയുടെ ആഗ്രഹമായിരുന്നെന്ന് ദ്വിഗ്‌വിജയ് സിങ്; കാലുമാറ്റി ചവിട്ടി കമല്‍നാഥും\nകൊറോണോ കാലത്തെ ജീവിതത്തില് നിന്ന് ശരിയായ പാഠങ്ങള് പഠിച്ചിട്ടുണ്ടോ: ആത്മപരിശോധന നടത്താന് ജനങ്ങളോട് വെങ്കയ്യ നായിഡു\nഒരു മണിക്കൂര് വീഡിയോ കോണ്‍ഫറന്‍സ്; പ്രധാനമന്ത്രി നരേന്ദ്ര മോദിയുടെ ഇടപെടലില് 75000 കോടി രൂപയുടെ നിക്ഷേപം പ്രഖ്യാപിച്ച് ഗൂഗിള്\nസുപ്രീം കോടതി വിധിയും ദേശീയ ഐക്യവും: അറിയാം അയോധ്യ വിധിയെ സമഗ്രതയില്\nപാലും മല്‍സ്യവും പച്ചക്കറിയുമായി ട്രെയിനുകള് ഓടും; രാജ്യത്തെ ആദ്യ കിസാന് ട്രെയിന് സര്‍വീസ് ആരംഭിച്ചു; കര്‍ഷകരുടെ കൈപിടിച്ച് മോദി സര്‍ക്കാര്


മൂവാറ്റുപുഴ താലൂക്ക് - വിക്കിപീഡിയ\nകേരളത്തിലെ എറണാകുളം ജില്ലയിലെ ഏഴ് താലൂക്കുകളിൽ ഒന്നാണ് മൂവാറ്റുപുഴ താലൂക്ക്. മൂവാറ്റുപുഴയിലാണ് ഈ താലൂക്കിന്റെ ആസ്ഥാനം. ആലുവ, കണയന്നൂർ, കൊച്ചി, കോതമംഗലം, കണയന്നൂർ, പറവൂർ എന്നിവയാണ് ജില്ലയിലെ മറ്റു താലൂക്കുകൾ. കുന്നത്തുനാട് താലൂക്കിൽ 10 ഗ്രാമ പഞ്ചായത്തുകളാണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.\n"https://ml.wikipedia.org/w/index.php?title=മൂവാറ്റുപുഴ_താലൂക്ക്&oldid=3331107" എന്ന താളിൽനിന്ന് ശേഖരിച്ചത്


ഇറ്റലി പ്രത്യാഘാതം നേരിടേണ്ടി വരും: പ്രധാനമന്ത്രി\nകടല്‍ക്കൊല കേസില് പ്രതികളായ നാവികര് ഇന്ത്യയിലേക്ക് തിരികെ വരുമെന്ന ഉറപ്പ് ഇറ്റലി ലംഘിച്ചാല് കനത്ത പ്രത്യാഘാതം നേരിടേണ്ടി വരുമെന്ന് പ്രധാനമന്ത്രി ഡോ. മന്‍മോഹന് സിങ്ങ്.\nഇറ്റലിയുടെ നിലപാട് അംഗീകരിക്കാനാവില്ല. സംഭവം ഗൗരവമേറിയതാണെന്നും വിഷയത്തില് ഏതു തരത്തിലുള്ള ചര്‍ച്ചയ്ക്കും തയ്യാറാണെന്നും പ്രധാനമന്ത്രി മന്‍മോഹന് സിങ്ങ് ലോക്‌സഭയെ അറിയിച്ചു.\nപാര്‍ലമെന്റംഗങ്ങളുടെ ആശങ്ക ഉള്‍ക്കൊള്ളുന്നുവെന്നും അദ്ദേഹം നേരത്തെ വ്യക്തമാക്കിയിരുന്നു. ലോക്‌സഭയില് പ്രതിപക്ഷാംഗങ്ങള് അവതരിപ്പിച്ച ശ്രദ്ധക്ഷണിക്കലിന് മറുപടി പറയവെയാണ് പ്രധാനമന്ത്രി ഇങ്ങനെ പ്രതികരിച്ചത്. പ്രധാനമന്ത്രി സംസാരിക്കുന്നതിനിടെയില് പ്രധാന പ്രതിപക്ഷമായ ബിജെപിയും ഇടതു പാര്‍ട്ടികളും ബഹളം വയ്ക്കുന്നുണ്ടായിരുന്നു. പ്രതിപക്ഷാംഗങ്ങള് ബഹളം തുടര്‍ന്നെങ്കിലും നേരത്തെ കൂടുതല് വിശദീകരണങ്ങള് നല്‍കാന് തയ്യാറാകാതെ മന്‍മോഹന് സിങ് തന്റെ സീറ്റില് ഇരിക്കുകയായിരുന്നു. പിന്നീടാണ് അദ്ദേഹം നിലപാട് കടുപ്പിച്ചത്.


ഓട്ടോറിക്ഷാ ഡ്രൈവർ തെരുവുനായ കാരണം അപകടത്തിൽ മരിച്ചു; കുടുംബത്തിന് 25 ലക്ഷം രൂപ നഷ്ടപരിഹാരം | auto driver who died in an accident caused by stray dog going to get highest compensation of rs 25 lakh – News18 Malayalam\nഓട്ടോറിക്ഷാ ഡ്രൈവർ തെരുവുനായ കാരണം അപകടത്തിൽ മരിച്ചു; കുടുംബത്തിന് 25 ലക്ഷം രൂപ നഷ്ടപരിഹാരം\nതൃപ്പൂണിത്തറ മുനിസിപ്പാലിറ്റിയാണ് പലിശ സഹിതം നഷ്പപരിഹാര തുക നൽകേണ്ടത്.\nLast Updated : September 09, 2021, 11:04 IST\nതെരുവുനായ കാരണം അപകടത്തിൽപ്പെട്ടു മരണമടഞ്ഞ ഓട്ടോറിക്ഷാ ഡ്രൈവറുടെ കുടുംബത്തിന് 25 ലക്ഷം രൂപ നഷ്ടപരിഹാരം നൽകാൻ തീരുമാനം. കേരളത്തിലാദ്യമായിട്ടാണ് തെരുവ് നായ സംബന്ധിച്ച കേസിൽ ഇത്രവും വലിയ തുക നഷ്ടപരിഹാരം നൽകുന്നത്. സംസ്ഥാനത്തെ തെരുവുനായ ശല്യം പരിഹരിക്കാൻ രൂപീകരിച്ച ജസ്റ്റിസ് ശ്രീ ജഗൻ കമ്മിറ്റിയാണ്തൃപ്പൂണിത്തറ മുനിസിപ്പാലിറ്റിയിലെ തിരുവങ്കുളത്ത് താമസിച്ചിരുന്ന ബിജുവിന്റെ കുടുംബത്തിന് 25,20,000 രൂപ നഷ്ടപരിഹാരം നൽകാൻ തീരുമാനിച്ചത്.\n2019 ഏപ്രിൽ4നാണ് സംഭവം നടന്നത്. സംഭവത്തെ കുറിച്ച് ബിജുവിന്റെ ഭാര്യ സൂര്യ ടൈംസ് ഓഫ് ഇന്ത്യയോട് പറയുന്നതിങ്ങനെയാണ്, “ഈ പ്രദേശത്ത് മാലിന്യങ്ങൾ തള്ളുന്നത് കാരണം തെരുവുനായയുടെ ശല്യം രൂക്ഷമായിരുന്നു. എന്റെ ഭർത്താവ് ഓട്ടോയോടിച്ച് വരുന്പോഴാണ് ഒരു നായ റോഡിന് കുറകെ ഓടിയത്. നായയെ ഇടിക്കുന്നത് ഒഴിവാക്കാൻ വേണ്ടി ഭർത്താവ് വാഹനം ഒരു വശത്തേക്ക് തിരിക്കാൻ ശ്രമിക്കുകയും ഇതേ തുടർന്ന് ഓട്ടോ മറിയുകയും ചെയ്തു. അപകടത്തിൽ അദ്ദേഹത്തിന് ഗുരുതരമായി പരിക്കേൽക്കുകയും ആശുപത്രിയിൽ എത്തുന്നതിന് മുൻപ് തന്നെ അദ്ദേഹം മരണപ്പെടുകയും ചെയ്തു.”\nബിജുവിന്റെ ബന്ധുക്കളിലൊരാൾ തെരുവുനായ ശല്യം പരിഹരിക്കാൻ രൂപീകരിച്ച കമ്മിറ്റിയെ കുറിച്ച് സൂചിപ്പിച്ചപ്പോഴാണ് ജസ്റ്റിസ് ശ്രീ ജഗൻ കമ്മിറ്റിയെ സമീപിക്കാൻ തീരുമാനിച്ചതെന്ന് സൂര്യ പറയുന്നു. മരണപ്പെടുന്പോൾ 41 വയസ്സായിരുന്നു ബിജുവിന്റെ പ്രായം.\nസൂര്യക്ക് പുറമെ ബിജുവിന്റെ മാതാപിതാക്കളായ കമല, പവിത്രൻ മകൾ ശിവാനി എന്നിവർക്കാണ് നഷ്ടപരിഹാര തുക ലഭിക്കുക. തൃപ്പൂണിത്തറ മുനിസിപ്പാലിറ്റിയാണ് പലിശ സഹിതം നഷ്പപരിഹാര തുക നൽകേണ്ടത്. നിലവിൽ ഇൻഫോ പാർക്കിൽ സ്ഥിതി ചെയ്യുന്ന ഒരു സ്ഥാപനത്തിൽ സീനിയർ അസോസിയേറ്റായി പ്രവർത്തിച്ച് വരികയാണ് സൂര്യ.\nമുൻപ് മാള സ്വദേശിയായ ഒരാൾക്ക് 18 ലക്ഷം രൂപ നഷ്ടപരിഹാരം നൽകിയതായിരുന്നു ഇത്തരത്തിലുള്ള ഏറ്റവും ഉയർന്ന സംഖ്യ. ഇത്തരത്തിലുള്ള നിരവധി പരാതികൾ കമ്മിറ്റിക്ക് ലഭിക്കുന്നുണ്ടെന്ന് കമ്മിറ്റി വൃത്തങ്ങൾ സൂചിപ്പിക്കുന്നു. നായ റോഡിന് കുറുകേ ഓടുന്പോൾ അതിനെ ഇടിക്കുന്നത് ഒഴിവാക്കാൻ വാഹനം തിരിക്കുന്പോഴാണ് ഇത്തരം അപകടങ്ങൾ സംഭവിക്കാറ്.\nതെരുവുനായകൾ കടിച്ച വ്യക്തികളിൽ നിന്നും കമ്മിറ്റിക്ക് പരാതികൾ ലഭിക്കാറുണ്ട്. എന്നാൽ പല തദ്ദേശ സ്ഥാപനങ്ങളും ഇത്തരം കേസുകളിൽ പരാതിക്കാർക്ക് പണം നൽകാൻ വിസമ്മതിക്കാറുണ്ടെന്ന് റിപ്പോര്ട്ടുകൾ പറയുന്നു. ഇത്തരം ആളുകൾക്ക് നഷ്ടപരിഹാരം നൽകണമെന്ന് സർക്കാറിന്റെ ഉത്തരവ് നിലനിൽക്കെയാണിത്. പലപ്പോഴും പരാതിക്കാർക്ക് ഇത് സംബന്ധിച്ച് ഉന്നത അധികാരികളുടെ വാതിലിൽ മുട്ടേണ്ട അവസ്ഥ വരാറുണ്ട്.\nതദ്ദേശ സ്ഥാപനങ്ങൾ പണം നൽകാൻ വിസമ്മതിക്കുകയാണെങ്കിൽ സംസ്ഥാന സർക്കാറിന് പരാതി നൽകണമെന്നാണ് ശ്രി ജഗൻ കമ്മിറ്റി വൃത്തങ്ങൾ പറയുന്നത്. ഈയടുത്ത് പത്തനംതിട്ട ജില്ലയിലെ കുളനല പഞ്ചായത്ത് ഒരു പരാതിക്കാരാൻ 30,000 രൂപ നഷ്ടപരിഹാം നൽകാൻ വിസമ്മതിച്ചിരുന്നു.\nAuto driver diedauto rikshaw accidentcompensationdog


ഇന്ത്യയിലെ ഏറ്റവും വൃത്തിയുള്ള നഗരം ഇന്‍ഡോര്; വൃത്തിഹീനമായ നഗരം ഉത്തര്‍പ്രദേശില്-Swachh Survekshan 2017: Indore cleanest city, Bhopal at no 2, Gonda dirtiest\nഇന്ത്യയിലെ ഏറ്റവും വൃത്തിയുളള നഗരം ഇന്‍ഡോര്; കേരളത്തിലെ ഏറ്റവും വൃത്തിയുള്ള നഗരം മലബാറില്\nഭോപ്പാലാണ് രണ്ടാം സ്ഥാനത്ത്. സ്വച്ഛ് ഭാരത് മിഷൻറെ ഭാഗമായി നടത്തിയ സർവേയിലാണ് കണ്ടെത്തൽ\nന്യൂഡൽഹി: ഇന്ത്യയിലെ തെരഞ്ഞെടുത്ത 434 നഗരങ്ങളില് ഏറ്റവും വൃത്തിയുള്ള നഗരമായി മധ്യപ്രദേശിലെ ഇൻഡോർ തെരഞ്ഞെടുക്കപ്പെട്ടു. ഭോപ്പാലാണ് രണ്ടാം സ്ഥാനത്ത്. സ്വച്ഛ് ഭാരത് മിഷൻറെ ഭാഗമായി നടത്തിയ സ്വച്ഛ് സര്‍വേക്ഷാന് 2017 സർവേയിലാണ് കണ്ടെത്തൽ.\nകേന്ദ്രമന്ത്രി വെങ്കയ്യ നായിഡുവാണ് സർവേ ഫലങ്ങൾ പ്രഖ്യാപിച്ചത്. കഴിഞ്ഞ വര്‍ഷത്തെ അപേക്ഷിച്ച് മികച്ച പ്രകടനമാണ് വൃത്തിയുടെ കാര്യത്തില് നഗരങ്ങള് കാണിച്ചതെന്നും അദ്ദേഹം ട്വീറ്റിലൂടെ പറഞ്ഞു.\nകഴിഞ്ഞ വര്‍ഷം ഒന്നാം സ്ഥാനത്ത് ഉണ്ടായിരുന്ന മൈസൂര് അഞ്ചാം സ്ഥാനത്തേക്ക് പിന്തള്ളപ്പെട്ടു. വിശാഖപട്ടമാണ് സർവേയിൽ മൂന്നാം സ്ഥാനത്തെത്തിയത്. ഗുജറാത്ത് നാലാം സ്ഥാനം കരസ്ഥമാക്കിയപ്പോൾ ഉത്തർപ്രദേശിലെ ഗോണ്ടയാണ് ഏറ്റവും വൃത്തിഹീനമായ നഗരം. കഴിഞ്ഞ വര്‍ഷങ്ങളേക്കാള് തങ്ങളുടെ നഗരം കൂടുതല് വൃത്തി നേടിയെന്ന് സര്‍വേയില് പങ്കെടുത്ത 83 ശതമാനം പേരും അഭിപ്രായപ്പെട്ടതായി മന്ത്രാലയം വ്യക്തമാക്കി.\nപൊതുശൗചാലയങ്ങള് ഉപയോഗിക്കാന് കഴിയുന്നതായി 80 ശതമാനം പേര് അഭിപ്രായപ്പെട്ടു.കേരളത്തിലെ നഗരങ്ങള് പരിഗണിച്ചപ്പോള് കോഴിക്കോട് ആണ് ഏറ്റവും വൃത്തിയുള്ള നഗരം. ഇന്ത്യയിലെ വൃത്തിയുള്ള നഗരങ്ങളില് 254ആം റാങ്കാണ് കോഴിക്കോടിന്. കൊച്ചിക്ക് 271ഉം പാലക്കാടിന് 286ഉം സ്ഥാനമുണ്ട്.\n365ആം സ്ഥാനത്താണ് കൊല്ലം. 372ആം സ്ഥാനത്താണ് തിരുവനന്തപുരം. 380ആമതുള്ള ആലപ്പുഴയാണ് കേരളത്തിലെ വൃത്തി കുറഞ്ഞ നഗരം.സ്വച്ഛ് ഭാരത്  മിഷൻറെ ഭാഗമായി ഇത് രണ്ടാം തവണയാണ് വൃത്തിയുള്ള ഇന്ത്യൻ നഗരങ്ങളെ കണ്ടെത്തുന്നതിനായി സർവേ നടത്തുന്നത്.\n434 നഗരങ്ങളും പട്ടികയിലെ സ്ഥാനവും,\nTags: Swach Bharat, Uttar Pradesh


സൗജന്യ ഡയാലിസിസ് സെന്‍റർ നാടിന് സമർപ്പിച്ചു : Deepika.com Nattu Visesham\nസൗജന്യ ഡയാലിസിസ് സെന്‍റർ നാടിന് സമർപ്പിച്ചു\nവെള്ളമുണ്ട: ജില്ലയിലെ ആദ്യത്തെ സന്പൂർണ സൗജന്യ ഡയാലിസിസ് കേന്ദ്രം നാടിന് സമർപ്പിച്ചു. വെള്ളമുണ്ട എട്ടെനാലിൽ കുനിങ്ങാരത്ത് നാസർ എന്ന മനുഷ്യ സ്നേഹി രണ്ടരകോടിയോളം രൂപാ ചെലവിൽ നിർമിച്ച അൽകറാമ ഡയാലിസിസ് കേന്ദ്രവും അനുബന്ധ സ്ഥാപനങ്ങളുമാണ് വൻജനാവലിയുടെ സാന്നിധ്യത്തിൽ പ്രമുഖ വ്യക്തിത്വങ്ങൾ ഉദ്ഘാടനം ചെയ്തത്. ഒമാൻ ആസ്ഥാനമായി പ്രവർത്തിക്കുന്ന അൽകരാമ ചാരിറ്റബിൾ ട്രസ്റ്റ് എംഡിയും വെള്ളമുണ്ട സ്വദേശിയുമായ കുനിങ്ങാരത്ത് നാസർ വെള്ളമുണ്ട എട്ടെനാലിൽ നിർമിച്ചു നൽകിയ ഡയാലിസിസ് കേന്ദ്രമാണ് ഇന്നലെ പ്രവർത്തന ഉദ്ഘാടനം നടത്തിയത്.\nആധുനിക സൗകര്യങ്ങളോട് കൂടിയ പത്ത് യൂണിറ്റുകൾ വഴി ദിവസേന 30 രോഗികളെ ഡയാലിസിസന് വിധേയമാക്കുവാൻ ഈ കേന്ദ്രത്തിലൂടെ സാധിക്കും. വെള്ളമുണ്ട, എടവക, തൊണ്ടർനാട്, പടിഞ്ഞാറെത്തറ പഞ്ചായത്തുകളിലെ കിഡ്നി രോഗികളെയാണ് ഇവിടെ സൗജന്യമായി ചികിത്സിക്കുക.\nവടകര തണൽ ചാരിറ്റബിൾ ട്രസ്റ്റും വെള്ളമുണ്ട പെയിൻ ആൻഡ് പാലിയേറ്റീവ് കെയർ യൂണിറ്റുമാണ് കേന്ദ്രത്തിന്‍റെ നടത്തിപ്പു ചുമതലയേറ്റെടുത്തത്. ഡയാലിസിസ് കോംപൽക്സിന്‍റെ ഉദ്ഘാടനം നാസറിന്‍റെ പിതാവ് മമ്മൂട്ടിഹാജി നിർവഹിച്ചു. ഡയാലിസിസ് സെന്‍ററിന്‍റെ ഉദ്ഘാടനം ജില്ലാ കളക്ടർ അജയകുമാറും ഡയാലിസിസ് മെഷിന്‍റെ സ്വിച്ച് ഓണ് കർമം കിഡ്നി ഫൗണ്ടേഷൻ ചെയർമാൻ ഫാ. ഡേവിസ് ചിറമ്മേലും നിർവഹിച്ചു. സ്പെഷ്യൽ സ്കൂൾ ഉദ്ഘാടനം മജീഷ്യൻ ഗോപിനാഥ് മുതുകാടും ഫിസിയോതെറാപ്പി സെന്‍റർ ഉദ്ഘാടനം ജില്ലാ പഞ്ചായത്ത് പ്രസിഡന്‍റ് കെ.ബി. നസീമയും ആംബുലൻസിന്‍റെ താക്കോൽ കൈമാറ്റം പി.എം. ജാബിറും നിർവഹിച്ചു.\nജനസാന്നിധ്യം കൊണ്ട് ശ്രദ്ധേയമായ പൊതുസമ്മേളനം സാമൂഹ്യ പ്രവർത്തകനായ റഈസ് അഹമ്മദ് ഉദ്ഘാടനം ചെയ്തു. തണൽ ട്രസ്റ്റ് ചെയർമാൻ ഡോ.ഇദ്രിസ് അധ്യക്ഷത വഹിച്ചു. ബ്ലോക്ക് പഞ്ചായത്ത് പ്രസിഡന്‍റ് ഗീതാബാബു, ഡിഎംഒ ആർ. രേണുക, പി.സി. അൻവർ തുടങ്ങി വിവിധ മേഖലകളിലുള്ള പ്രമുഖരും ജനപ്രതിനിധികളും ചടങ്ങിലും ഉദ്ഘാടന പരിപാടികളിലും പങ്കാളികളായി.


ആഭ്യന്തരപ്രശ്നം രൂക്ഷമായ ബി.ജെ.പിയിൽ സംസ്ഥാന അധ്യക്ഷന് കെ. സുരേന്ദ്രനെതിരെ 24 നേതാക്കള് കേന്ദ്ര നേതൃത്വത്തിന് പരാതി നല്‍കി - മീഡിയ മലയാളം (Media Malayalam)\nആഭ്യന്തരപ്രശ്നം രൂക്ഷമായ ബി.ജെ.പിയിൽ സംസ്ഥാന അധ്യക്ഷന് കെ. സുരേന്ദ്രനെതിരെ 24 നേതാക്കള് കേന്ദ്ര നേതൃത്വത്തിന് പരാതി നല്‍കി\nതിരുവനന്തപുരം: ആഭ്യന്തരപ്രശ്നം രൂക്ഷമായ ബി.ജെ.പിയിൽ സംസ്ഥാന അധ്യക്ഷന് കെ. സുരേന്ദ്രനെതിരെ 24 നേതാക്കള് കേന്ദ്ര നേതൃത്വത്തിന് പരാതി നല്‍കി. പാർട്ടിയിൽ ജനാധിപത്യം നഷ്ടപ്പെെട്ടന്നും ഗ്രൂപ്പിസത്തിന് ശക്തി പകരുന്ന നിലയിലാണ് പ്രസിഡൻറിെൻറ നടപടികളെന്നുമാണ് പരാതി. മുതിർന്ന നേതാക്കളെ ഉൾപ്പെടെ അകറ്റിനിർത്തുന്നതായും അർഹമായ പ്രാതിനിധ്യം നൽകുന്നില്ലെന്നും പരാതിയിൽ പറയുന്നു.\nദിവസങ്ങൾക്ക് മുമ്പ് തൃശൂരിൽ അസംതൃപ്തരായ നേതാക്കൾ യോഗം ചേർന്നതിന് പിന്നാലെ ശോഭ സുരേന്ദ്രൻ പ്രസിഡൻറിനെതിരെ പരസ്യപ്രസ്താവനയുമായി എത്തിയതോടെയാണ് പടലപ്പിണക്കം മറനീക്കിയത്. മുൻ ഉപാധ്യക്ഷനും ദേശീയ നിർവാഹകസമിതി അംഗവുമായ പി.എം. വേലായുധനും മുൻ ജനറൽ സെക്രട്ടറി കെ.പി. ശ്രീശനും പിന്നാലെ പ്രസ്താവനയുമായി രംഗത്തെത്തി.\nതദ്ദേശതെരഞ്ഞെടുപ്പ്ടുപ്പ് പടിവാതിൽക്കൽ നിൽെക്കയാണ് ആഭ്യന്തരപ്രശ്നങ്ങൾ പൊട്ടിത്തെറിയിലേക്ക് നീങ്ങുന്നത്. സുരേന്ദ്രന് ഗ്രൂപ് കളിക്കുകയാണെന്നും ഒരുവിഭാഗം നേതാക്കളെ മാത്രം മുന്‍നിര്‍ത്തി പാര്‍ട്ടി കൈപ്പിടിയിലൊതുക്കാനുള്ള ഗൂഢനീക്കമാണ് നടത്തുന്നതെന്നുമുള്ള പരാതിയാണ് 24 നേതാക്കള് ദേശീയ അധ്യക്ഷന് ജെ.പി. നദ്ദക്കും അമിത് ഷാക്കും അയച്ചത്. പ്രാദേശിക തലത്തിൽ അസംതൃപ്തരെ സംഘടിപ്പിച്ച് വീണ്ടും പരാതി ഉന്നയിക്കാനും നീക്കമുണ്ട്.\nശോഭ സുരേന്ദ്രനാണ് ആദ്യം പരാതി നൽകിയത്. പിന്നാലെ വേലായുധനും എത്തി.ഇതിനുശേഷമാണ് കെ.പി. ശ്രീശനും പരസ്യവിമര്‍ശനമുന്നയിച്ചത്. പുതിയ വിവാദങ്ങളിൽ സുരേന്ദ്രൻ പ്രതികരിച്ചിട്ടില്ല\nState President K.S. Twenty-four leaders have lodged complaints with the central leadership against Surendran\nhave lodged complaints\nwith the central leadership\nPrevious articleകോടതിയിൽ പൊട്ടിത്തെറിച്ച് ആംബുലൻസിൽ പീഡനത്തിന് ഇരയായ പെൺകുട്ടി\nNext articleആത്മഹത്യ പ്രേരണക്കുറ്റം ചുമത്തി തനിക്കെതിരെ രജിസ്റ്റർ ചെയ്ത എഫ്.ഐ.ആർ റദ്ദാക്കാനാവശ്യപ്പെട്ടുള്ള റിപ്പബ്ലിക് ടി.വി എഡിറ്റർ ഇൻ ചീഫ് അർണബ് ഗോസ്വാമിയുടെ ഹരജിയിൽ വിശദമായ വാദം കേൾക്കേണ്ടതുണ്ടെന്ന് ബോംബെ ഹൈകോടതി


വിവാഹവേദിയിലേക്ക് വരന് എത്തിയത് ശവപ്പെട്ടിയില്; സംഭവം കണ്ട അടുത്ത ബന്ധുവിന് ദേഹാസ്വാസ്ഥ്യം: കണ്ണൂരില് നടന്ന വിവാഹ ആഘോഷത്തിനെതിരെ പ്രതിഷേധം • ഇ വാർത്ത | evartha\nവിവാഹവേദിയിലേക്ക് വരന് എത്തിയത് ശവപ്പെട്ടിയില്; സംഭവം കണ്ട അടുത്ത ബന്ധുവിന് ദേഹാസ്വാസ്ഥ്യം: കണ്ണൂരില് നടന്ന വിവാഹ ആഘോഷത്തിനെതിരെ പ്രതിഷേധം\nEvartha Desk 27 December 2018\nഅതിഥികളെ ക്ഷണിക്കുന്നത് മുതല് വരന്റെയും വധുവിന്റെയും വിവാഹവേദിയിലേക്കുള്ള ആഗമനം വരെ വ്യത്യസ്തമാക്കിയാണ് ഇന്ന് പല കല്യാണങ്ങളും നടക്കുന്നത്. വധൂവരന്മാരുടെ സുഹൃത്തുക്കളുടെ വക സര്‍പ്രൈസുകള് പലപ്പോഴും അതിരു കടന്ന് പോകാറുമുണ്ട്.\nആഘോഷങ്ങള് എത്ര അതിരു കടന്നാലും നിസ്സംഗരായി നോക്കി നില്‍ക്കാന് മാത്രമേ പെണ്ണിന്റേയും ചെക്കന്റേയുമൊക്കെ കാരണവന്‍മാര്‍ക്ക് കഴിയുകയുള്ളൂ. അങ്ങനെയുള്ള കോമാളിത്തരങ്ങളുടെ പട്ടികയിലേക്ക് പുതിയൊരണ്ണം കൂടി. കണ്ണൂരിലാണ് സംഭവം. വീട്ടുകാര് ഒരുക്കിയ ആഡംബര കാറിന് പകരം ഭംഗിയായി അലങ്കരിച്ച ശവപ്പെട്ടിയിലാണ് ചെക്കനെ വിവാഹവേദിയിലേക്ക് കൊണ്ടുവന്നത്.\nഎന്നാല് ഇതു കണ്ട പെണ്ണിന്റെ വീട്ടുകാര്‍ക്ക് കാര്യം അത്ര രസിച്ചില്ല. സംഭവം കണ്ട അടുത്ത ബന്ധുവിന് ദേഹാസ്വാസ്ഥ്യം കൂടി ഉണ്ടായതോടെ സംഭവം കൈവിട്ടു പോയി. ഇതോടെ നാട്ടുകാരും വീട്ടുകാരും ചേര്‍ന്ന് യുവാവിനെ പുറത്തിറക്കി ശവപ്പെട്ടി തോട്ടില് എറിഞ്ഞു.\nപിന്നീട് കാല്‍നടയായി വരന് വധുവിന്റെ വീട്ടില് എത്തി. സമൂഹ്യമാധ്യമങ്ങളിലും ഏറെ ചര്‍ച്ചാവിഷയമായി മാറിയിരിക്കുകയാണ് കണ്ണൂരിലെ ഈ കല്യാണം. പലരും രൂക്ഷമായ ഭാഷയിലാണ് ഇതിനെതിരെ രംഗത്തെത്തിയിരിക്കുന്നത്.


Homage to Nedumud Venu | നെടുമുടി വേണു തിരുവനന്തപുരം എന്നു മാത്രം കത്തിൽ വിലാസം എഴുതിയ എംടി; മോൻ വഴി തെറ്റില്ല എന്ന് വേണുവിന്റെ അമ്മയ്ക്ക് വാക്കുകൊടുത്ത ജോൺ എബ്രഹാം; നാടകത്തിലേക്കും സിനിമയിലേക്കും കൈപിടിച്ച കാവാലവും അരവിന്ദനും ഭരതനും; കലാപ്രകടനം കണ്ട് പുതിയ വീടിന്റെ താക്കോൽ കൈമാറിയ തിക്കോടിയൻ; നെടുമുടി കൊടുമുടി കയറിയ വഴികൾ - MarunadanMalayalee.com\nനെടുമുടി വേണു തിരുവനന്തപുരം എന്നു മാത്രം കത്തിൽ വിലാസം എഴുതിയ എംടി; മോൻ വഴി തെറ്റില്ല എന്ന് വേണുവിന്റെ അമ്മയ്ക്ക് വാക്കുകൊടുത്ത ജോൺ എബ്രഹാം; നാടകത്തിലേക്കും സിനിമയിലേക്കും കൈപിടിച്ച കാവാലവും അരവിന്ദനും ഭരതനും; കലാപ്രകടനം കണ്ട് പുതിയ വീടിന്റെ താക്കോൽ കൈമാറിയ തിക്കോടിയൻ; നെടുമുടി കൊടുമുടി കയറിയ വഴികൾ\nOctober 11, 202104:35 PM IST Permalink\nതിരുവനന്തപുരം: നെടുമുടി എന്ന കുട്ടനാട്ടുകാരനായ രസികൻ മനുഷ്യൻ കലാകാരനായില്ലെങ്കിലേ അദ്ഭുതമുള്ളു. കാവാലം നാരായണ പണിക്കരുടെ കളരിയിൽ പയറ്റി തെളിഞ്ഞ്, നാടകത്തിലൂടെ സിനിമയുടെ കൊടുമുടിയിൽ എത്തിയ 'കൊടുമുടി വേണു'. ഇഷ്ടക്കാർ ആദരവ് കൊണ്ട് അങ്ങനെയും അദ്ദേഹത്തെ വിളിക്കാറുണ്ട്.\nമഴവെള്ളം പോലൊരു കുട്ടിക്കാലം\nകലയുടെ വരം നെടുമുടിക്ക് കിട്ടിയത് അച്ഛനിൽ നിന്ന് തന്നെ. അച്ഛൻ തികഞ്ഞ കലാകാരനായിരുന്നു. സംഗീതനാടകങ്ങളും 'വാമനാവതാരം' എന്ന ആട്ടക്കഥയും രചിച്ചിട്ടുണ്ട്. കല മക്കൾക്ക് പകർന്നു കൊടുക്കാൻ അദ്ദേഹം ആഗ്രഹിച്ചിരുന്നു എന്ന് നെടുമുടി തന്നെ പറഞ്ഞിട്ടുണ്ട്. അച്ചനും അമ്മയും അദ്ധ്യാപകരായിരുന്നു. 'വനിത'യുടെ ഒരു അഭിമുഖത്തിൽ അദ്ദേഹം ഇങ്ങനെ പറഞ്ഞു: 'വാക്കും അർഥവും പോലെ അമ്മയും അച്ഛനും. രണ്ടുപേരും അദ്ധ്യാപകർ. എട്ടരയുടെ ലിറ്റിൽ ഫ്‌ളവർ ബോട്ടു പിടിക്കാൻ ഓടുന്ന അമ്മയുടെ രൂപമാണ് മനസ്സിൽ. ഒന്നരയും മുണ്ടും ആണ് വേഷം. 'ബോബ്കട്ട്' ചെയ്ത പോലെ മുടി. മാറാത്ത തലവേദനയുള്ളതു കൊണ്ടായിരുന്നു അമ്മ മുടി മുറിച്ചത്\nനെടുമുടി എൻഎസ്എസ് സ്‌കൂൾ അദ്ധ്യാപകനും കലാകാരനുമായ കേശവപിള്ള ആശിച്ചത് അഞ്ച് മക്കളെയും കലാകാരന്മാരാക്കാൻ. കഥകളി, കർണാടക സംഗീതം,ഘടം, മൃദംഗം എന്നിവ പഠിപ്പിക്കാൻ ഗുരുക്കന്മാരെ വരുത്തി. സാമ്പത്തിക ഞെരുക്കം മൂലം ഗുരുക്കന്മാരിൽനിന്ന് കലാപഠനം നടത്താനുള്ള സൗകര്യം ഇളയവനായ വേണുവിനുണ്ടായില്ല. എന്നാലും വൈകുന്നേരങ്ങളിൽ വീട് അരങ്ങായി.\n'അന്നൊക്കെ വീട്ടിൽ കച്ചേരിയുണ്ടാവും. ഞാനായിരുന്നു ഘടം വായിച്ചിരുന്നത്. കുട്ടിയായതുകൊണ്ട് ഘടത്തിനു പി ന്നിലിരിക്കുന്ന എന്നെ കാണില്ല. രണ്ടു കൈ മാത്രമേ കാണാ നാവൂ. പല നാടുകളിൽ നിന്നുള്ള കലാകാരന്മാർ വീട്ടിലെത്തും. കൊട്ടും പാട്ടും... ചേട്ടന്മാർക്കൊപ്പം പല സ്ഥലങ്ങളിലും കച്ചേരി അവതരിപ്പിക്കാനും പോയിട്ടുണ്ട്. ഗുരുക്കന്മാരിൽ നിന്നു പഠിച്ചില്ലെങ്കിലും കല കൊണ്ട് ജീവിച്ചു പോകുമെന്ന് അമ്മയും അച്ഛനും വിശ്വസിച്ചിരുന്നു. ഞാൻ സിനിമയിലെത്തും മുന്നേ അച്ഛൻ മരിച്ചു. പിന്നീട് അമ്മയെ തിരുവനന്തപുരത്തേക്കു കൊണ്ടുവന്നു. സി നിമയിൽ ഞാൻ മരിക്കുന്ന രംഗങ്ങൾ അമ്മയ്ക്ക് കണ്ടിരിക്കാനാവില്ല, അങ്ങനെ അഭിനയിക്കരുതെന്ന് അമ്മ പറയും."\n'ചെറിയാച്ചന്റെ ക്രൂരകൃത്യങ്ങൾ' ഷൂട്ടിങ് ആലപ്പുഴയിൽ നടക്കുമ്പോൾ ഒരിക്കൽ സാക്ഷാൽ ജോൺ എബ്രഹാം വീട്ടിൽ വന്നു. വൈകുന്നേരമായപ്പോൾ ജോണിന് ചാരായം വേണം. അമ്മ അറിയാതെ നെടുമുടിക്ക് ഒന്നും വയ്യ. അപ്പോൾ അമ്മ പറഞ്ഞു....ജോണിനെ വിഷമിപ്പിക്കേണ്ട....അധികം ആകണ്ടാട്ടോ. പിറ്റേന്ന് യാത്ര പറഞ്ഞിറങ്ങുമ്പോൾ അമ്മ ജോണിനോടു ഒരു കാര്യം പറഞ്ഞു, 'സിനിമാക്കാർ വഴിപിഴച്ചു പോകും എന്നൊക്കെ കേൾക്കുന്നുണ്ട്. പ്രത്യേകിച്ച് സ്ത്രീവിഷയത്തി ൽ. എന്റെ മോനും...' ആ വാചകം മുഴുമിപ്പിക്കാൻ ജോൺ സമ്മതിച്ചില്ല. അമ്മയെ ചേർത്തു നിർത്തി നെറുകയിൽ കൈ വച്ചു പറഞ്ഞു, 'അമ്മയുടെ മോൻ വഴിതെറ്റില്ല. ഭയം വേണ്ട, ഇതു പറയുന്നത് ജോൺ ആണ്, ജോൺ എബ്രഹാം...'\nഅച്ഛൻ കേശവപിള്ള ജോലി ചെയ്ത എൻഎസ്എസ് സ്‌കൂളിൽ. പഠിക്കാൻ കേമനല്ലെങ്കിലും കലാപ്രവർത്തനത്തിൽ താൽപര്യം. സ്‌കൂളിൽ യൂത്ത് ഫെസ്റ്റിവലിനു താളവാദ്യ വിഭാഗത്തിൽ പങ്കെടുത്തു. ആലപ്പുഴ എസ്ഡി കോളേജിൽ ബിഎക്കു ചേർന്നപ്പോൾ കലാരംഗത്ത് സജീവം. ഫാസിൽ സഹപാഠി. ആയിടയ്ക്ക് കോളേജിൽ നടന്ന മത്സരത്തിൽ സീരിയസ് അഭിനയത്തിന് അദ്ദേഹത്തിനും ഹാസ്യത്തിന് വേണുവിനും സമ്മാനം.\nകാലടി ഗോപിയുടെ ഏഴു രാത്രികളിൽ ആലംമൂടൻ അവതരിപ്പിച്ച പാഷാണം വർക്കിയെയാണ് വേണു അനുകരിച്ചത്. ഫാസിലുമായുണ്ടായ സൗഹാർദം ജീവിതത്തിലുടനീളം നിലനിന്നു. കോളേജ് പഠനം കഴിഞ്ഞ് എൻ എസ് മാധവന്റെ നാടകവുമായി അരങ്ങുകളിൽ. ഫാസിലും വേണുവുമായിരുന്നു മുഖ്യകഥാപാത്രങ്ങൾ.സംവിധാനം കാവാലം. അക്കാലത്തെ വേണു ഓർത്തത് ഇങ്ങനെ: "ഫാസിൽ എംഎയ്ക്കു ചേർന്ന കാലയളവിൽ നാടകങ്ങൾ ഞങ്ങൾ തന്നെ എഴുതി മത്സരങ്ങൾക്കെത്തി. ഒന്നിന് കാവാലമായിരുന്നു വിധികർത്താവ്. നല്ല നാടകത്തിനുള്ള പുരസ്‌കാരം ഫാസിലിനും നല്ല നടനുള്ളത് എനിക്കും. സമ്മാനദാനം കഴിഞ്ഞ് അദ്ദേഹം വീട്ടിലേക്കു ക്ഷണിച്ചു. പുതിയ നാടകസംഘം വേണമെന്ന ചിന്ത കാവാലം പങ്കിട്ടു. 'എനിക്കുശേഷം' നാടകത്തിന്റെ പിറവി അങ്ങനെ. ഞാനും ഫാസിലും പ്രധാന വേഷങ്ങളിൽ'.\nആ നാടകം പിന്നീട് കളിക്കേണ്ട എന്നു തീരുമാനിച്ചെങ്കിലും ആദ്യ അവതരണത്തിലൂടെ വേണുവിന് പേരുകിട്ടി. കാവാലത്തിന്റെ 'ദൈവത്താർ' നാടകത്തിൽ കാലൻ കണിയാൻ എന്ന വേണുവിന്റെ കഥാപാത്രം വായ്ത്താരിയും നൃത്തചലനങ്ങളും താളാത്മക സംഭാഷണങ്ങളുമായി നിറഞ്ഞുനിന്നു. കഴിവുകൾ ഒരൊറ്റ കഥാപാത്രത്തിൽ അവതരിപ്പിക്കാൻ കിട്ടിയ അവസരമായി അത്. പിന്നെ ബോധായനൻ നാലാം നൂറ്റാണ്ടിൽ എഴുതിയതെന്നു കരുതുന്ന സംസ്‌കൃത നാടകം കാവാലം വിവർത്തനംചെയ്തു. ഗുരുവിന്റെ വേഷത്തിൽ വേണുവും ശിഷ്യനായി ഗോപിയും. ദൈവത്താറിനുശേഷമാണ് കാവാലം അവനവൻ കടമ്പ ചെയ്യുന്നത്.\nനെടുമുടി എഴുതി: വിപ്ലവാത്മക മാറ്റമുണ്ടാക്കിയ നാടകമായി അത്. എന്നെ തിരുവനന്തപുരത്തെത്തിച്ച് വേഷമിടുവിച്ചത് കാവാലം. ഒന്നാം പാട്ടു വേഷം. പത്മരാജനും കടമ്മനിട്ടയും അയ്യപ്പപ്പണിക്കരും ജോൺ എബ്രഹാമും സേതുവും നാടകത്തിന്റെ ആരാധകരായി. ഓരോ റിഹേഴ്‌സൽ കഴിയുമ്പോഴും നാടകം വികസിച്ചു വന്നു. ജി അരവിന്ദനാണ് അത് സ്റ്റേജിലല്ല, പ്രകൃതിയുടെ മടിത്തട്ടിലാണ് കളിക്കേണ്ടതെന്ന് അഭിപ്രായപ്പെട്ടത്. അവനവൻ കടമ്പ ആദ്യമായി ആട്ടക്കുളങ്ങര സ്‌കൂളിൽ മരങ്ങളുടെ കീഴെ കർട്ടനില്ലാതെ അവതരിപ്പിച്ചത് അങ്ങനെ. സംഘത്തിലെ മറ്റുള്ളവർക്കെല്ലാം വരുമാനമുള്ളതിനാൽ വേണുവിന് തൊഴിൽ വേണമെന്നായി അരവിന്ദൻ. തിരുവനന്തപുരത്ത് എം എസ് മണിയെ കണ്ട് കലാകൗമുദിയിൽ ജോലി ശരിപ്പെടുത്തി.\nസിനിമയിൽ എത്തും മുമ്പേ കുറെ കാലം മാധ്യമ പ്രവർത്തകന്റെ വേഷവും ഇട്ടു നെടുമുടി വേണു. കലാകൗമുദിയിലായിരുന്നു ജേണലിസ്റ്റായത്. എങ്ങനെയായിരുന്നു മാധ്യമപ്രവർത്തനത്തെ താൻ സമീപിച്ചത് എന്ന് അഭിമുഖങ്ങളിൽ നെടുമുടി വേണു തന്നെ തുറന്നുപറഞ്ഞിട്ടുണ്ട്. കലാരംഗത്തെ വ്യത്യസ്തങ്ങളായ വ്യക്തിത്വങ്ങളെ പരിചയപ്പെടുത്തലായിരുന്നു നെടുമുടി വേണു അധികവും ചെയ്തത്. പടയണി, അറിയപ്പെടാത്ത മറ്റ് കലാരൂപങ്ങൾ എന്നിവയെപ്പറ്റിയെല്ലാം എഴുതി. തായമ്പക കലാകാരൻ തൃത്താല കേശവപൊതുവാളിനെയും കലാമണ്ഡലം ഹൈദരാലിയെയും കുറിച്ചെല്ലാം ആദ്യം എഴുതിയത് വേണു\nസിനിമയുടെ വെള്ളിവെളിച്ചത്തിൽ മാത്രം അഭിരമിക്കാതെ കട്ടൗട്ട് വരയ്ക്കുന്നവർ മുതലുള്ള മറ്റ് ചലച്ചിത്ര അനുബന്ധ ജീവനക്കാരെയും കുറിച്ചും എഴുതിയ കാര്യം നെടുമുടി വേണു അഭിമുഖങ്ങളിൽ പറഞ്ഞിട്ടുണ്ട്. നെടുമുടി വേണുവിനെ കുറിച്ചുള്ള ഒരു ലേഖനത്തിൽ കലവൂർ രവികുമാർ രസകരമായ ഒരു അനുഭവം പങ്കുവയ്ക്കുന്നുണ്ട്. പ്രേം നസീറിനെ അഭിമുഖം ചെയ്യാൻ പോയപ്പോൾ ചോദ്യം ചോദിക്കുകയായിരുന്നില്ല നെടുമുടി വേണു ആദ്യം ചെയ്തത്. പ്രേം നസീറിന്റെ കുറെ ഫോട്ടോകൾ കാണിക്കുകയായിരുന്നു. ഇത് ഏത് ചിത്രങ്ങളിലേതാണ് എന്ന് തിരിച്ചറിയാമോ എന്നായിരുന്നു നെടുമുടി വേണു ചോദിച്ചത്. പ്രേം നസീർ കുഴങ്ങി. ഇത് ഓർത്താകണം ഓരോ കഥാപാത്രത്തെയും വേറിട്ടതാക്കാൻ നെടുമുടി വേണു ശ്രമിച്ചത് എന്നും കലവൂർ രവികുമാർ എഴുതുന്നു.\nകാഞ്ചന സീതയ്ക്ക് ദേശീയ അവാർഡ് കിട്ടിയപ്പോൾ ഒരു വാണിജ്യ സിനിമ സംവിധായകനെ അഭിമുഖം ചെയ്ത കാര്യം മനോരമ ന്യൂസിന്റെ നേരെ ചൊവ്വയിൽ നെടുമുടി വേണു ഓർക്കുന്നുണ്ട്. ഒരു ലക്ഷം രൂപം കിട്ടിയാൽ താൻ കാഞ്ചന സീത സിനിമ ചെയ്യും എന്ന് സംവിധായകൻ പറഞ്ഞു. ഒരു ലക്ഷം പോരാ തലയിൽ എന്തെങ്കിലും വേണം എന്ന് സംവിധായകനോട് പറഞ്ഞ് പേപ്പർ മടക്കിവയ്ക്കുകയും ഇക്കാര്യം താൻ എഴുതില്ല എന്ന് പറയുകയും ചെയ്തു നെടുമുടി വേണു. എന്നിട്ട് തന്റെ അഭിപ്രായം വ്യക്തമാക്കിയതിന് ശേഷം സംവിധായകനോടുള്ള അഭിമുഖം തുടരുകയായിരുന്നു നെടുമുടി വേണു.\nസംവിധായകൻ ഭരതനുമായി പരിചയപ്പെടുന്നതും അത് പിന്നീട് അദ്ദേഹത്തിന്റെ സിനിമയിലേക്ക് എത്തിച്ചേരുന്നതിനു കാരണമാകുന്നതും മാധ്യമപ്രവർത്തന കാലത്താണ്. വൈകുന്നേരം വരെ മാധ്യമപ്രവർത്തന ജോലിയും ശേഷമുള്ള നാടകങ്ങളുമുള്ള കാലമായിരുന്നു ഏറ്റവും മധുരമായത് എന്നും നെടുമുടി വേണു പറയുമായിരുന്നു. ആദ്യ സിനിമ കഴിഞ്ഞതിനു ശേഷവും മാധ്യമപ്രവർത്തനം തുടർന്ന നെടുമുടി വേണു തന്റെ ഇഷ്ട തൊഴിൽ ആയിരുന്നുവെന്നും പറഞ്ഞിരുന്നു.\nഭരതനെ കണ്ടത് വഴിത്തിരിവായി\nവിധുബാല, അടൂർ ഭാസി, സുകുമാരൻ, സോമൻ തുടങ്ങിയ പ്രശസ്ത താരങ്ങളുടെ അഭിമുഖമെടുത്തിട്ടുണ്ട് വേണു. അങ്ങനെ സംവിധായകൻ ഭരതന്റെ അഭിമുഖം എടുക്കാൻ പോയതാണ് വേണുവിന്റെ ജീവിതത്തിൽ നിർണായക വഴിത്തിരിവായത്. അഭിമുഖം ചെയ്യാനെത്തിയ ആളെ ഭരതന് ഒരുപാട് ഇഷ്ടപ്പെട്ടു. പ്രയാണം' കഴിഞ്ഞ് ഇനിയെന്ത് എന്ന ആലോചനയിൽ. അഭിമുഖം കഴിഞ്ഞപ്പോൾ, സമയമുള്ളപ്പോൾ വരൂ,സംസാരിക്കാമെന്ന് അദ്ദേഹം. പിറ്റേന്ന് കണ്ടു. അന്നു തുടങ്ങിയ സൗഹൃദം വലിയ ബന്ധമായി.വേണു നടനാണെന്നും കാവാലത്തിനൊപ്പം പ്രവർത്തിച്ചിട്ടുണ്ടെന്നും പത്മരാജനാണ് ഭരതനോട് പറയുന്നത്. ആരവം എന്ന ചിത്രം ചെയ്യുന്ന കാര്യം ഭരതൻ വേണുവിനോട് സൂചിപ്പിച്ചു. കമൽഹാസനെയായിരുന്നു നായകനായി കണ്ടത്.\nഎന്നാൽ താനിപ്പോൾ കമൽഹാസന് പകരം മറ്റൊരാളെയാണ് നായകനായി സങ്കൽപ്പിക്കുന്നതെന്നും ഭരതൻ വേണുവിനോട് പറഞ്ഞു. ഈ വേഷം വേണുവിന് ചെയ്തൂടേ എന്നായി ചോദ്യം. പിന്നെന്താ, എന്തും ചെയ്യാമെന്നായിരുന്നു വേണു നൽകിയ മറുപടി.\nതമ്പിനുശേഷം 1978ലാണ് അതിന്റെ നിർമ്മാണം. അന്ന് നീണ്ട മുടിയും താടിയുമുണ്ട് വേണുവിന്. എടുക്കാനുള്ള പ്രധാന കാരണം ആ രൂപമായിരുന്നെന്ന് അദ്ദേഹം പറഞ്ഞിരുന്നു. മലേഷ്യയിൽ പോയി മടങ്ങി, കഞ്ചാവിന് അടിമപ്പെട്ട് സോപാന സംഗീതത്തിൽ ആകൃഷ്ടനാകുന്ന ചെറുപ്പക്കാരനെ അരവിന്ദൻ വേണുവിന്റെ രൂപത്തിൽ കണ്ടു. സെറ്റിൽ വച്ചാണ് വി കെ ശ്രീരാമനെയും ആർടിസ്റ്റ് നമ്പൂതിരിയെയും മറ്റും പരിചയപ്പെട്ടത്. തിരുനാവായ മണപ്പുറത്തെ വീട്ടിലാണ് അവരെല്ലാം. അതുകഴിഞ്ഞാണ് ഭരതന്റെ ആരവം. കാലത്തിനപ്പുറത്തുനിന്ന ചിത്രമായിരുന്നു അത്. നൃത്തചലനങ്ങളുള്ള ഒരുപാട് പാട്ടുകളുണ്ടായി.പക്ഷേ നൃത്ത സംവിധായകനില്ലായിരുന്നു. വേണുചെയ്യുന്നത് പകർത്തിക്കൊള്ളാമെന്ന് ഭരതൻ. ആ പാട്ടുകളിലെയെല്ലാം നൃത്തസംവിധാനം വേണുതന്നെ. ആരവം നന്നായില്ല. ശേഷമാണ് തകര.\nപത്മരാജന്റെ ഒരിടത്തൊരു ഫയൽവാനാണ് പിന്നീട് ബ്രേക്ക് കിട്ടിയ ചിത്രം.\nഈ സിനിമ കാരണവർ വേഷങ്ങളിലേക്കുള്ള ചുവടുമാറ്റത്തിന് കാരണമായി. വൈകാതെ മലയാള സിനിമയുടെ ഒഴിച്ചുകൂടാനാകാത്ത നടനായി മാറി നെടുമുടി വേണു.\nകള്ളൻ പവിത്രൻ, ഒരു മിന്നാമിനുങ്ങിന്റെ നുറുങ്ങുവെട്ടം, ഭരതം, വിടപറയും മുമ്പേ, യവനിക, പഞ്ചവടിപ്പാലം, രചന, സാഗരം ശാന്തം, പറങ്കിമല, പൂച്ചയ്ക്കൊരു മൂക്കുത്തി, അച്ചുവേട്ടന്റെ വീട്, മാർഗം, പ്രേമഗീതങ്ങൾ, ആലോലം, ഹിസ് ഹൈനസ് അബ്ദുള്ള, താളവട്ടം, ചിത്രം, വന്ദനം, തേന്മാവിൻ കൊമ്പത്ത്, ബെസ്റ്റ് ആക്ടർ, നോർത്ത് 24 കാതം തുടങ്ങി അഞ്ഞൂറിലേറെ സിനിമകളിൽ അവിസ്മരണീയ വേഷങ്ങൾ.\nമികച്ച സഹനടനുള്ള ദേശിയ അവാർഡ്(1990), മികച്ച നടനുള്ള സംസ്ഥാന അവാർഡ് (1981, 2003), മികച്ച രണ്ടാമത്തെ നടൻ (1980,1986,1994), ദേശിയ അവാർഡ് ജുറിയുടെ പ്രത്യേക അവാർഡ് (2003) തുടങ്ങിയ നിരവധി പുരസ്‌കാരങ്ങൾ ലഭിച്ചു.\nപുതിയ വീടിന്റെ താക്കോൽ കൈമാറിയ തിക്കോടിയൻ\nദേശാഭിമാനിക്ക് നൽകിയ ഒരു അഭിമുഖത്തിൽ വേണു തന്റെ ജീവിതത്തിലെ മറക്കാനാവാത്ത ചില അനുഭവങ്ങൾ വിവരിക്കുന്നുണ്ട്.\n'ഞാൻ സിനിമയിലൊക്കെ വരുന്നതിന് മുമ്പാണ് സംഭവം.പാലക്കാട്ട് ഞങ്ങൾ ശ്രീകണഠൻനായരുടെ ലങ്കാലക്ഷ്മി, സാകേതം, കാഞ്ചനസീത എന്നീ നാടകങ്ങൾ കളിച്ചിരുന്നു. മൂന്നു നാടകത്തിലും എനിക്കും ചെറിയ വേഷങ്ങൾ ഉണ്ടായിരുന്നു. നാടകം കഴിഞ്ഞ് എല്ലാവരും പോയി കഴിഞ്ഞാൽ എന്റെ വക ചില കലാപരിപാടികൾ പതിവായിരുന്നു. അതിഥികൾ മാത്രമേ ഈ പരിപാടിയുടെ കാഴ്ചക്കാരായി ഉണ്ടാകാറുള്ളൂ. ഒരു ദിവസം അപരിചിതനായ ഒരാൾ വന്നു തിക്കോടിയനാണെന്നു പരിചയപ്പെടുത്തി. വായിച്ചിട്ടുണ്ടെങ്കിലും ആദ്യമായിട്ടാണ് ഞാൻ അദ്ദേഹത്തെ കാണുന്നത്. അദ്ദേഹം സ്നേഹത്തോടെ സംസാരിച്ചത് നാടകത്തിനു ശേഷമുള്ള എന്റെ പെർഫോമൻസിനെകുറിച്ചായിരുന്നു.\nമൂന്നു നാടകങ്ങളേക്കാൾ അദ്ദേഹത്തിന് ഇഷ്ടമായത് നാടകാനന്തരം അരങ്ങേറിയ എന്റെ കലാപരിപാടികളാണ്എന്നു പറഞ്ഞു. സമ്മാനമായി തരാൻ അപ്പോൾ അദ്ദേഹത്തിന്റെ കയ്യിൽ ഒന്നുമില്ലെന്നും പുതിയതായി ഉണ്ടാക്കിയ വീടിന്റെ താക്കോൽ എനിക്ക് തരാമെന്നും പറഞ്ഞു. എപ്പോൾ വേണമെങ്കിലും താമസം തുടങ്ങാമെന്നും പറഞ്ഞു. മറക്കാനാവാത്ത ഓർമ്മയാണ് ഇന്നും അതെനിക്ക്.'\n'സിനിമയിൽ വന്ന കാലത്ത് എംടി വാസുദേവൻ നായർ അയച്ച ഒരു കത്ത് മറക്കാൻ കഴിയാത്തതാണ്. അതിൽ അദ്ദേഹം എഴുതി'' കഥാപാത്രങ്ങളെ അഭിനയത്തിലൂടെ വ്യാഖ്യാനിക്കുക എന്ന അപൂർവമായ കൃത്യം നിർവഹിക്കുന്ന ചുരുക്കം ചിലരിൽ ഒരാളാണ് വേണു''.- നെടുമുടി വേണു തിരുവനന്തപുരം എന്നു മാത്രമായിരുന്നു കത്തിനു പുറത്തെ വിലാസം.\nനെടുമുടി വേണുവിന്റെ നിര്യാണത്തിൽ അനുശോചിച്ച് രാഷ്ട്രീയ രംഗത്തെ പ്രമുഖർ\nറിലീസും കാത്തിരിക്കുന്നത് അഞ്ചോളം നെടുമുടി ചിത്രങ്ങൾ\nനെടുമുടി വേണുവിനെ അനുസ്മരിച്ച് ചലച്ചിത്ര ലോകം\nനെടുമുടി വേണുവിന് കേരളത്തിന്റെ യാത്രാമൊഴി


climate alert സംസ്ഥാനത്ത് ഇന്ന് അതിശക്തമായ മഴയ്ക്ക് സാധ്യത; നാല് ജില്ലകളിൽ ഓറഞ്ച് അലേർട്ട്\nസംസ്ഥാനത്ത് ഇന്ന് അതിശക്തമായ മഴയ്ക്ക് സാധ്യത; നാല് ജില്ലകളിൽ ഓറഞ്ച് അലേർട്ട്\nസംസ്ഥാനത്ത് ഇന്ന് അതിശക്തമായ മഴയ്ക്ക് സാധ്യതയെന്ന് കേന്ദ്ര കാലവസ്ഥ വകുപ്പിന്റെ മുന്നറിയിപ്പ്. ഇന്ന് കേരളത്തിൽ പരക്കെ ശക്തമായ മഴയ്ക്ക് സാധ്യതയുണ്ടെങ്കിലും മധ്യകേരളത്തിൽ അതിശക്തമായ മഴ പെയ്‌തേക്കുമെന്ന മുന്നറിയിപ്പാണ് കാലാവസ്ഥ നിരീക്ഷണ കേന്ദ്രം നൽകുന്നത്. ആലപ്പുഴ, കോട്ടയം, എറണാകുളം, ഇടുക്കി ജില്ലകളിൽ ഓറഞ്ച് അലർട്ടും തിരുവനന്തപുരം, കൊല്ലം, പത്തനംതിട്ട, തൃശൂർ, മലപ്പുറം കോഴിക്കോട് കണ്ണൂർ ജില്ലകളിൽ യല്ലോ അലേർട്ടും പ്രഖ്യാപിച്ചു. പൊതുജനങ്ങളും സർക്കാർ സംവിധാനങ്ങളും ജാഗ്രത പാലിക്കണമെന്ന് സംസ്ഥാന ദുരന്ത നിവാരണ അതോറിറ്റി നിർദേശം നൽകി.\nRead Also : ഫായിസിന്റെ നിഷ്‌കളങ്കമായ വാക്കുകള് സമൂഹത്തിന് ഊര്‍ജ്ജം; അഭിനന്ദനവുമായി മുഖ്യമന്ത്രി\nകേരള തീരത്ത് ഉയർന്ന തിരമാലയ്ക്കും ശക്തമായ കാറ്റിനും, കടൽ പ്രക്ഷുബ്ധമാകാനും സാധ്യതയുണ്ട്.\nതീരത്ത് കടലാക്രമണ സാധ്യതയും ഉള്ളതിനാൽ തീരദേശ വാസികൾ ജാഗ്രത പുലർത്തണമെന്നും നിർദ്ദേശം. കേരള തീരത്ത് നിന്ന് മത്സ്യതൊഴിലാളികൾ മത്സ്യബന്ധനത്തിന് പോകരുതെന്നും മുന്നറിയിപ്പുണ്ട്.നാളെ നാല് ജില്ലകളിലും ഞായറാഴ്ച എട്ട് ജില്ലകളിലും മഴമുന്നറിയിപ്പുണ്ട്.\nആഗസ്റ്റ് നാലോടെ ബംഗാൾ ഉൾക്കടലിൽ ന്യൂനമർദം രൂപപ്പെടാൻ സാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രം മുന്നറിയിപ്പ് നൽകിയതായി മുഖ്യമന്ത്രി പിണറായി വിജയൻ വ്യക്തമാക്കി. മുൻ വർഷങ്ങളിൽ ബംഗാൾ ഉൾക്കടലിൽ സമാനമായ രീതിയിൽ ന്യൂനമർദങ്ങൾ രൂപം കൊണ്ടപ്പോഴാണ് കേരളത്തിൽ അതിതീവ്രമഴ ഉണ്ടായത്. അതിനാൽ ന്യൂനമർദത്തിൻറെ രുപീകരണവും വികാസവും, സംസ്ഥാന ദുരന്ത നിവാരണ അതോറിറ്റിയും കേന്ദ്ര കാലാവസ്ഥ വകുപ്പും സൂക്ഷമമായി നിരീക്ഷിച്ചു വരികയാണെന്നും മുഖ്യമന്ത്രി. മഴ ശക്തമായാൽ ഉണ്ടാക്കുന്ന പ്രശ്‌നം ചെറുതായിരിക്കില്ല. ദുരിതാശ്വാസ ക്യാമ്പുകളിൽ മുമ്പത്തെ പോലെ കൂട്ടമായി താമസിപ്പിക്കാൻ കഴിയില്ല.കൊവിഡ് മാനദണ്ഡങ്ങൾ പാലിക്കേണ്ടി വരും.\nStory Highlights – climate alert, heavy rain


Wayanad Archives - Kerala Vision Online\nവിജയന് ചെറുകരയെ സിപിഐ വയനാട് ജില്ലാ സെക്രട്ടറി സ്ഥാനത്തുനിന്ന് നീക്കി\nകെഎസ്ആര്‍ടിസി പെന്‍ഷന് ; ഒരാള്‍കൂടി ആത്മഹത്യ ചെയ്തു\nവയനാട് ചുരത്തില് ഇനി നോ പാര്‍ക്കിംഗ്\nഹാരിസണ് എസ്റ്റേറ്റിലെ നാല് തൊഴിലാളികള്‍ക്ക് ദേഹാസ്വാസ്ഥ്യം ; കീടനാശിനി പ്രയോഗം കാരണമെന്ന് സംശയം\nവയനാട് പൊഴുതന അച്ചൂര് ഹാരിസണ് എസ്റ്റേറ്റില് നാല് തൊഴിലാളികള്‍ക്ക് ദേഹാസ്വാസ്ഥ്യം. തേയില നുള്ളാന് പോയ നാല് സ്ത്രീ തൊഴിലാളികള്‍ക്കാണ് ദേഹാസ്വാസ്ഥ്യം അനുഭവപ്പെട്ടത്. രണ്ടു പേരെ സ്വകാര്യ മെഡിക്കല് കോളജില് പ്രവേശിപ്പിച്ചു....\nവയനാട്ടില് ആറ് കിലോ കഞ്ചാവ് പിടികൂടി\nവയനാട് തോല്‍പ്പെട്ടിയില്‍നിന്നു ആറ് കിലോ കഞ്ചാവ് പിടികൂടി. സ്വകാര്യ ബസില് കടത്തുകയായിരുന്ന കഞ്ചാവാണ് എക്‌സൈസ് പിടികൂടിയത്. സംഭവവുമായി ബന്ധപ്പെട്ടു തൃശൂര് സ്വദേശിയായ സനു വില്‍സനെ എക്‌സൈസ് കസ്റ്റഡിയില് എടുത്തു.\nവാഹനാപകടത്തില് പരിക്കേറ്റ് ചികില്‍സയിലായിരുന്ന വിദ്യാര്‍ഥിനി മരിച്ചു\nവയനാട് വാഹനാപകടത്തില് പരിക്കേറ്റ് ചികില്‍സയിലായിരുന്ന വിദ്യാര്‍ഥിനി മരിച്ചു. മുട്ടില് ഡബ്‌ള്യുഎംഒ കോളേജിലെ ബിഎസ്സി കെമിസ്ട്രി ഒന്നാം വര്‍ഷ വിദ്യാര്‍ഥിനി തേറ്റമല വള്ളിയാട്ട് റഷീദ്- റംല ദമ്പതികളുടെ മകളുമായ റഹീന (18)...\nതാമരശേരി ചുരത്തിലൂടെയുള്ള ഗതാഗതത്തിന് വീണ്ടും നിയന്ത്രണം\nമണ്ണിടിച്ചില് ഉണ്ടായതിനെ തുടര്‍ന്നു താമരശേരി ചുരത്തിലൂടെയുള്ള ഗതാഗതത്തിനു നിയന്ത്രണം ഏര്‍പ്പെടുത്തി. ചുരത്തിലെ ഏഴാം വളവിലാണ് മണ്ണിടിച്ചില് ഉണ്ടായിരിക്കുന്നത്. വിദഗ്ദ സംഘം സ്ഥലത്തെത്തി പരിശോധനകള് നടത്തിവരികയാണ്. ഇന്ന് ഉച്ചയ്ക്കു ശേഷമാണ് മണ്ണിടിച്ചില്...\nമഴ കനക്കുന്നു ; നാല് ജില്ലകളില് രാത്രി യാത്രയ്ക്ക് നിയന്ത്രണം\nസംസ്ഥാനത്ത് കനത്ത മഴ തുടരുന്നതിന്റെ അടിസ്ഥാനത്തില് നാല് ജില്ലകളില് രാത്രിയാത്രക്ക് നിയന്ത്രണം ഏര്‍പ്പെടുത്തി. വയനാട്, കോഴിക്കോട്, കോട്ടയം, ഇടുക്കി ജില്ലകളിലുള്ളവര് രാത്രിയാത്ര ഒഴിവാക്കണമെന്ന് ദേശീയ ദുരന്ത നിവാരണ അതോറിറ്റി മുന്നറിയിപ്പു...\nവയനാട്ടില് കനത്ത മഴ ; മണ്ണിടിച്ചിലില് രണ്ടു പേര് അകപ്പെട്ടെന്ന് സൂചന\nകനത്ത മഴയെ തുടര്‍ന്ന് വയനാട് പടിഞ്ഞാറത്തറ നായ്മൂലയില് മണ്ണിടിച്ചില്. മണ്ണിടിച്ചിലില് രണ്ട് പേര് അകപ്പെട്ടിട്ടുണ്ടെന്നാണ് സൂചന. ഒരാളെ രക്ഷപ്പെടുത്തി. ഇയാളുടെ നില ഗുരുതരമാണ്. സ്ഥലത്ത് രക്ഷാപ്രവര്‍ത്തനങ്ങള് തുടരുകയാണ്. കനത്ത മഴയെ...


കോഴിക്കോട് ബ്ലോഗ് അക്കാദമി: വടകര ബ്ലോഗ് ശില്‍പ്പശാല ചിത്രങ്ങള്\nവടകര ബ്ലോഗ് ശില്‍പ്പശാല ചിത്രങ്ങള്\nകോഴിക്കോട് ജില്ലയില് നടക്കുന്ന രണ്ടാമത് ശില്‍പ്പശാലയാണ് വടകരയില് മെയ്3ന് നടന്നത്.\nകൊഴിക്കോട് അന്നേ ദിവസം റഹ്മാന്റെ ജയ്ഹോ സംഗീതപരിപാടിയും, തൃശൂരില് പൂരവും നടക്കുന്നുണ്ടെന്നതിനാല് ശില്‍പ്പശാലയില് ബ്ലോഗേഴ്സ് ഇല്ലാതെവരുമോ എന്നൊരു ആശങ്ക തോന്നിറ്റ്യിരുന്നു. ആശങ്കയെ അസ്ഥാനത്തക്കിക്കൊണ്ട് ഉച്ചക്കു നടക്കുന്ന പരിപാടിക്ക് രാവിലെ മുതല് ബ്ലോഗേഴ്സ് വന്നുകൊണ്ടിരുന്നു. തിരുവനന്തപുരത്തുനിന്നുള്ള ചാണക്യനായിരുന്നു ആദ്യമായി എത്തിച്ചേര്‍ന്നത്. തുടര്‍ന്ന് മുള്ളൂക്കാരന് ,ഇ.എ.ജബ്ബാര്, മണിക്കുട്ടി, നിത്യന്, കച്ചറ, വിനയ, അരീക്കോടന്, അഡ്വക്കേറ്റ് ഭാസ്ക്കരന്, ഡി.പ്രദീപ് കുമാര്, ... തുടങ്ങിയവരും എത്തിച്ചേര്‍ന്നു. ബ്ലോഗാര്‍ത്ഥികളില് പലര്‍ക്കും ഇംഗ്ലീഷ് ബ്ലോഗുള്ളവരായിരുന്നു.\nഓഡേസ സത്യന് തന്റെ പ്രൊജക്റ്റര് ശില്‍പ്പശാലക്ക് ഉപയോഗപ്പെടുത്താനായി നല്‍കിയതിനാല്\nപ്രൊജക്റ്ററന്വേഷിക്കേണ്ടി വന്നില്ല. കടത്തനാടന് ശില്‍പ്പശാലക്കുവേണ്ടി മാത്രമായി ഒരു ഹൈ സ്പീഡ് ഈവിഡിഓ ഇന്റെര് നെറ്റ് കണക്ഷന് എടുത്ത് നെറ്റ് ഉറപ്പുവരുത്തിയിരുന്നു. കൂടാതെ ഡി. പ്രദീപ് കുമാറും തന്റെ ഈവിഡിഓ കണക്ഷനും ,ലാപ് ടോപ്പും കൊണ്ടുവന്നതിനാല് ശില്‍പ്പശാല സുഗമമായി നടത്താനായി. മണിക്കുട്ടിയും, കച്ചറയും, മുള്ളൂക്കാരനു മുള്ളതിനാല് സാങ്കേതികപ്രശ്നങ്ങളൊന്നും തടസ്സപ്പെടുത്താതെ ശില്‍പ്പശാല ഭംഗിയായി നടന്നു.\nശില്‍പ്പശാലാ കമ്മിറ്റി സെക്ര്ട്ടറി ശശിധരന് ബ്ലോഗ് എന്ന മാധ്യമത്തിന്റെ ഭാവിയിലെ പ്രസക്തിയെക്കുറിച്ച് സംസാരിച്ചുകൊണ്ട് ശില്‍പ്പശാല തുടങ്ങി. തുടര്‍ന്ന് ഈ.എ.ജബ്ബാര് ബ്ലോഗിന്റെ സാധ്യതകളെക്കുറിച്ചും,അദ്ദേഹം ബ്ലോഗറാകാന് ഇടയാക്കിയ സന്ദര്‍ഭത്തെക്കുറിച്ചും സംസാരിച്ചു.\nഅതിനുശെഷം ഡി.പ്രദീപ്കുമാര് മലയാളം യൂണികോഡ് ഫോണ്ടുകള് ഇന്‍സ്റ്റാള് ചെയ്യുന്നതിനെക്കുറിച്ചും, എഴുത്തുപകരണമായ കീമാന് ഇന്‍സ്റ്റാള് ചെയ്യുന്നതിനെക്കുറിച്ചും ക്ലാസുകളെടുത്തു. അതിനുശേഷം ബ്ലോഗ് എങ്ങിനെ തുടങ്ങാം എന്നു ഡെമോ നടത്തി.\nഇടവേളയില് അരീക്കോടന് മാഷും, വിനയയും, മുള്ളൂക്കാരനും ബ്ലോഗര്‍മാരോട് തങ്ങളുടെ അനുഭവങ്ങള് വിവരിച്ചു.\nഅതിനുശേഷം ഏതാനും ബ്ലോഗാര്‍ത്ഥികള്‍ക്ക് മണിക്കുട്ടിയും, മുള്ളൂക്കാരനും ബ്ലോഗാരംഭം നടത്തി. രജിസ്റ്റ്രേഷന്\nവിനയയുമായി സംസാരിക്കുന്ന നിത്യന്,അരീക്കോടന്,ഡി.പ്രദീപ്കുമാര്...\nസംഘാടകരുടെ ശുഷ്ക്കാന്തി. കടത്തനാടന് ,ശശിധരന്,ബാബു...\nഓഡേസ സത്യന്,കൃഷ്ണന്മാഷ്,ജബ്ബാര് മാഷ്...\nചിരിക്കുമുന്‍പേ... കുറച്ചു ചിന്ത.\nഅപര്‍ണ്ണ അച്ഛന്റെ പ്രസംഗം കേള്‍ക്കുകയാണ്. കൂടെ മുള്ളൂക്കാരന്\nമണിക്കുട്ടിയുടെ ചിന്തകള് ! ചൂടില് വിയര്‍ത്തുകുളിച്ചിരിക്കുന്ന പ്രദീപ് കുന്മാര്\nബ്ലോഗിനു പുറത്ത് കുറച്ചു സംസാരിക്കാം.\nജബ്ബാര് മാഷുടെ പ്രസംഗം\nനാട്ടില് പ്രശ്നമൊന്നും ഇല്ലല്ലോ അല്ലേ ?\nPosted by kadathanadan:കടത്തനാടൻ at 11:22\nഭംഗിയായി നടന്നുവെന്നറിയുന്നതില് സന്തോഷം...\n6 May 2009 at 00:53\n6 May 2009 at 05:34\n6 May 2009 at 08:19\nഅരീക്കോടന്റെ ബ്ലോഗില് നിന്നുമാണ് കോഴിക്കോട് ബ്ലോഗ് അക്കാദമി യെ കുറിച്ച് അറിയാന് കഴിഞ്ഞത്.\nPlease add me to this group...\n24 May 2009 at 11:12\nഅറിഞ്ഞിരുന്നില്ല ഇങ്ങനെയൊരു സംഭവം നടന്നത്. അല്ലെങ്കില് എളുപ്പത്തില് എത്താമായിരുന്നു പാര്‍ക്കിലേക്ക്. ഈ സംഘത്തില് ഒന്നു കൂട്ടുമോ. ഞാനും ഒരു കടത്തുനാട്ടുകാരന് തന്നെ.\nനമത് വാഴ്വും കാലവും said...\n11 February 2010 at 06:36\n2010 മെയ് 30 ന് കൊച്ചിയിലെ കലൂര് മണപ്പാട്ടിപ്പറമ്പില് പീടിയേക്കല് റോഡിലുള്ള MECA ഹാളില് ഉച്ചയ്ക്ക് 1 മണിക്ക് ശില്‍പ്പശാല നടത്താന് ഏര്‍പ്പാടുകള് നടന്നുവരുന്നു.\nകൂടുതല് വിവരങ്ങള്‍ക്ക് സംഘാടക പ്രവര്‍ത്തകരായ സുദേഷ്,പ്രവീണ്,സജീഷ് എന്നിവരുമായി ബന്ധപ്പെടാം.\nബ്ലോഗ് ശിൽ‌പ്പശാലയിൽ പങ്കെടുക്കാൻ താൽ‌പ്പര്യം ഉള്ള പൊതുജനങ്ങൾ 9961999455, 09539137170, 9847547526 എന്നീ ഫോൺനമ്പറുകളിൽ വിളിച്ചു പേരു രജിസ്റ്റർ ചെയ്യുക.\nകൂടുതല് വിവരങ്ങള് എറണാകുളം ബ്ലോഗ് അക്കാദമി ബ്ലോഗില്:എറണാകുളം ബ്ലോഗ് ശില്‍പ്പശാല\n22 May 2010 at 21:16\nകൊച്ചിന് ബ്ലോഗ് മീറ്റിനെക്കുറിച്ച് ഇതുവരെ അറിയാതിരുന്നവരുടെ ശ്രദ്ധക്കായി ബ്ലോഗ് അക്കാദമി പോസ്റ്റിലേക്ക് ബ്ലോഗ് വായനക്കാരുടേയും ബ്ലോഗ് എഴുത്തുകാരുടെയും ശ്രദ്ധ ക്ഷണിക്കുന്നു.\nകൊച്ചി ബ്ലോഗ് മീറ്റ് ...2010 ആഗസ്ത് 8 ന്\n2009 ലെ ചേറായി ബ്ലോഗ് മീറ്റിന്റെ തുടര്‍ച്ചയായുള്ള ഈ വര്‍ഷത്തെ ബ്ലോഗ് മീറ്റ് കൊച്ചിയില് 2010 ആഗസ്ത് 8 ന്\n(ഞായര്) നടത്തപ്പെടുകയാണ്. ഊര്‍ജ്ജ്യസ്വലരും, ഇച്ഛാശക്തിയുള്ളവരുമായ ഏതാനും ബ്ലോഗര്‍മാരുടെ ശ്രമഫലമായി സംഘടിപ്പിക്കപ്പെടുന്ന ഈ ബ്ലോഗര് സമ്മേളനം വളരെ പ്രാധാന്യമര്‍ഹിക്കുന്ന ജനകീയ പ്രസാധകരുടെ കൂട്ടായ്മയാണ്.\nമാധ്യമ രംഗത്തേക്ക് ശുദ്ധവായുവും ജനാധിപത്യവും കൊണ്ടുവന്ന ബ്ലോഗ് എന്ന മാധ്യമത്തിന്റേയും, അതിന്റെ എഴുത്തുകാരുടേയും,വായനക്കാരുടേയും വാര്‍ഷിക കൂടിക്കാഴ്ച്ച എന്നത് ഈ മാധ്യമത്തിന്റെ ശൈശവ ഘട്ടത്തില് നിസാരമായ\nഒരു സംഭവമല്ല. തൊട്ടയല്‍പ്പക്കത്തുള്ള ബ്ലോഗര്‍മാര് പോലും പരസ്പ്പരം കണ്ടുമുട്ടുന്നതും അപരിചിതത്വത്തിന്റെ വന്‍കരകള് തമ്മിലുള്ള അകലം മുഖാമുഖ കൂടിക്കാഴ്ച്ചയിലേക്ക് ചുരുങ്ങി, ഹൃദ്യമായ ഒരു പാരസ്പര്യമായി വളരുന്നതും ഇത്തരം കൂടിച്ചേരലുകളിലൂടെയാണ്.\nബ്ലോഗ് മീറ്റുകളുടെ ഫലമായുണ്ടാകുന്ന സൌഹൃദ കൂട്ടായ്മകള് പലപല ക്രിയാത്മക ദൌത്യങ്ങളുമായി കര്‍മ്മോത്സുകരായി നന്മനിറഞ്ഞ\nപ്രവര്‍ത്തനങ്ങളില് ഏര്‍പ്പെടുന്നത് നമുക്ക് കാണാനായിട്ടുണ്ട്. ഈ എളിയ പ്രവര്‍ത്തനങ്ങളെല്ലാം സത്യത്തില് ഒരു തുടക്കം മാത്രമേ ആകുന്നുള്ളു. കാരണം, സാമൂഹ്യമായ ക്രിയാത്മക ഊര്‍ജ്ജ്യത്തിന്റെ വിതരണതലവും, സമൂഹത്തിന്റെ ജനാധിപത്യപരവും, വ്യക്തിപരവുമായ വികാസത്തിന്റെ സാംസ്ക്കാരിക വേദിയുമാകാനിരിക്കുന്ന ബൂലോഗത്തിന്റെ സാധ്യത അത്രക്ക് ബൃഹത്താണ്.\nആ ബൃഹത്തായ സാധ്യതയിലേക്കുള്ള ഒരോ\nചവിട്ടുപടികളാണ് ബ്ലോഗ് രചനകളുടെ പുസ്തക പ്രകാശന ചടങ്ങുകളും, ബ്ലോഗ് മീറ്റുകളും,ബ്ലോഗ് ശില്‍പ്പശാലകളും മറ്റും.\nഅതിനാല് സ്വകാര്യ പ്രസിദ്ധീകരണ എകാന്തതയുടെ\nവാത്മീകങ്ങള് ഭേദിച്ച് ഇത്തരം കൂട്ടായ്മകളില്\nപങ്കുചേരാന്... ബ്ലോഗര്‍മാര് മുന്നോട്ടുവരണമെന്ന്\nകെരള ബ്ലോഗ് അക്കാദമി\nസ്നേഹപൂര്‍വ്വം ബ്ലോഗര്‍മാരേയും ബ്ലോഗ് വായനക്കാരെയും\nനന്മയുടെ പേരില് ഓര്‍മ്മിപ്പിക്കുന്നു.\n6 August 2010 at 22:16\nഎന്‍റെ പുതിയ ബ്ലോഗ്. വായിക്കുക, അഭിപ്രായം അറിയിക്കുക, Follow ചെയ്യുക. ഏവരെയും സ്വാഗതം ചെയ്യുന്നു >> www.dhaivam.blogspot.com\nSIBI PAUL said...\nnjaanum oru blogger aanu , aduththa thavana enneyum vilikkumallo , ellavrteyum parichaya pedanam ennund...\n23 June 2012 at 09:13\nവടകര ബ്ലോഗ് ശില്‍പ്പശാല ഇന്ന്


തെരഞ്ഞെടുപ്പ് കളം ചൂടുപിടിച്ചു ; സർവ സജ്ജമായി എൽഡിഎഫ് ; വിമതപ്പേടിയിൽ യുഡിഎഫ് | Kerala | Deshabhimani | Monday Nov 23, 2020\nകെ ശ്രീകണ‌്ഠൻUpdated: Monday Nov 23, 2020\nനാമനിർദേശ പത്രിക പിൻവലിക്കൽ കൂടി പൂർത്തീകരിച്ചതോടെ തെരഞ്ഞെടുപ്പ് കളം ചൂടുപിടിച്ചു. ഗ്രാമ, നഗര ഭേദമില്ലാതെ രാഷ്‌ട്രീയ കേരളം തീപിടിക്കുന്നതായിരിക്കും ഇനിയുള്ള ദിനരാത്രങ്ങൾ. നിയമസഭാ തെരഞ്ഞെടുപ്പിന് ഏതാനും മാസങ്ങൾ ബാക്കിനിൽക്കെയുള്ള തദ്ദേശപ്പോരിന് വീറുംവാശിയും ഏറുമെന്ന് തീർച്ച. ലൈഫു‌മുതൽ കിഫ്‌ബിവരെയുള്ള വികസന മുതൽക്കൂട്ടാണ് എൽഡിഎഫിന്റെ ആയുധം. വിവാദങ്ങളും ആരോപണവും മറയാക്കി മേൽക്കൈ നേടാനുള്ള തന്ത്രമാണ് യുഡിഎഫും ബിജെപിയും മെനഞ്ഞിട്ടുള്ളത്. മുന്നണി ബന്ധങ്ങളിലുണ്ടായ മാറ്റവും ഈ തെരഞ്ഞെടുപ്പിനെ ശ്രദ്ധേയമാക്കുന്നു.\nതിരുവനന്തപുരംമുതൽ കാസർകോടു‌വരെ വിമതരുടെ രംഗപ്രവേശവും പേമെന്റ് സീറ്റ് ആരോപണവും കോൺഗ്രസിന് കടുത്ത തലവേദനയായി തുടരുകയാണ്. പത്രിക പിൻവലിക്കൽ ഘട്ടം പിന്നിടുമ്പോഴും യുഡിഎഫിലെ മുഖ്യകക്ഷികളായ കോൺഗ്രസും മുസ്ലിംലീഗും തമ്മിൽ തർക്കം തീർന്നിട്ടില്ല. അഴിമതിക്കെതിരെ വോട്ട് എന്ന മുദ്രാവാക്യം ഉയർത്തിയപ്പോൾതന്നെ യുഡിഎഫിന് പിൻവലിക്കേണ്ടിവന്നത് നാണക്കേടായി. പാലാരിവട്ടം പാലം അഴിമതിയിൽ മുൻമന്ത്രിയും ജ്വല്ലറി തട്ടിപ്പിൽ എംഎൽഎയും അടക്കം അറസ്‌റ്റിലായതും ബാർ ഉടമയിൽനിന്ന് കോടികൾ വാങ്ങിയതിന് പ്രതിപക്ഷ നേതാവ് രമേശ് ചെന്നിത്തലയ്‌ക്കെതിരെ വിജിലൻസ് അന്വേഷണംപ്രഖ്യാപിച്ചതും യുഡിഎഫിനെ പ്രതിരോധത്തിലാക്കി.\nസർവ സജ്ജമായി എൽഡിഎഫ്\nസീറ്റ് വിഭജനം, സ്ഥാനാർഥി നിർണയം എന്നിവയിൽ കല്ലുകടിയില്ലാതെയാണ് എൽഡിഎഫ് പോർക്കളത്തിൽ നിലയുറപ്പിച്ചിട്ടുള്ളത്. കേരള കോൺഗ്രസ് എം, ലോക്‌താന്ത്രിക് ജനതാദൾ എന്നിവ മുന്നണിയിലെ നവാഗതരാണ്. കക്ഷികളുടെ എണ്ണം കൂടിയത് വർധിതമായ വീര്യവും നവോന്മേഷവും പകർന്നിട്ടുണ്ട്. സർക്കാരിന്റെ ഭരണനേട്ടം ജനങ്ങളിൽ ഉണ്ടാക്കിയ മതിപ്പും എൽഡിഎഫിന് മുതൽക്കൂട്ടാകും.\nസ്ഥാനാർഥി നിർണയ തർക്കം എല്ലാ ജില്ലകളിലും കോൺഗ്രസിനെ വേട്ടയാടുകയാണ്. കോൺഗ്രസും മുസ്ലിംലീഗും പരസ്‌പരം മത്സരിക്കുന്ന ജില്ലകളും അപൂർവമല്ല. വെൽഫെയർ പാർടി അടക്കമുള്ള തീവ്രവാദ ഗ്രൂപ്പുകളുമായി രഹസ്യമായി കൂട്ടുക്കെട്ട് പ്രകടമാണ്.\nതിരുവനന്തപുരം ജില്ലാ പഞ്ചായത്തിലെ വെഞ്ഞാറമൂട് ഡിവിഷനിൽ പ്രചാരണത്തിന് ഇറങ്ങിയ സ്ഥാനാർഥിയെ പിൻവലിച്ച് കെപിസിസി പ്രസിഡന്റ് വേറെ ആളെ കെട്ടിയിറക്കിയെന്നാണ് ആക്ഷേപം. കോർപറേഷനിൽ മഹിളാ കോൺഗ്രസ് നേതാവിനെ വെട്ടി പുറത്തുനിന്ന് സ്ഥാനാർഥിയെ രംഗത്തിറക്കി. രണ്ടിടത്തും പേമെന്റ് സീറ്റ് ആരോപണം ശക്തമാണ്. കൊല്ലം കോർപറേഷനിൽ പത്തിടത്താണ് കെപിസിസി നേതൃത്വം ഈ ആരോപണം നേരിടുന്നത്. മലപ്പുറത്ത് ഡിസിസി ഓഫീസിന് മുമ്പിൽ സ്ഥാനാർഥി നിർണയത്തിനെതിരെ പ്രവർത്തകർ സംഘടിതരായി പ്രതിഷേധിച്ചു.\nപണക്കൊഴുപ്പും തമ്മിൽത്തല്ലുമാണ് ബിജെപി മുന്നണിയിൽ. മെഡിക്കൽ കോളേജ് കോഴമുതൽ കുമ്മനം രാജശേഖരനെതിരെ ഒടുവിൽ ഉയർന്ന തട്ടിപ്പ് കേസു‌വരെ ബിജെപിയെ പ്രതിക്കൂട്ടിൽ കയറ്റി. ശോഭ സുരേന്ദ്രൻ അടക്കമുള്ള മുതിർന്ന നേതാക്കൾ പ്രചാരണത്തിനില്ല.


മലയാള സിനിമക്ക് ഇത് മറ്റൊരു നഷ്ടം, തിയേറ്റർ ഉടമ കൂടിയ പ്രിയ താരം അ ന്ത രിച്ചു - Kerala Live മലയാള സിനിമക്ക് ഇത് മറ്റൊരു നഷ്ടം, തിയേറ്റർ ഉടമ കൂടിയ പ്രിയ താരം അ ന്ത രിച്ചു മലയാള ചലച്ചിത്ര ലോകത്തിനു മറ്റൊരു നഷ്ട്ടം മലയാള സിനിമക്ക് ഇത് മറ്റൊരു നഷ്ടം, തിയേറ്റർ ഉടമ കൂടിയ പ്രിയതാരം അന്തരിച്ചു\nമലയാള സിനിമക്ക് ഇത് മറ്റൊരു നഷ്ടം, തിയേറ്റർ ഉടമ കൂടിയ പ്രിയ താരം അ ന്ത രിച്ചു\nadmin3400 November 24, 2021 1 min read\nമലയാള ചലച്ചിത്ര ലോകത്തിനു മറ്റൊരു നഷ്ട്ടം കൂടി, പ്രിയകലാകാരൻ വിടപറഞ്ഞു. മലയാള സിനിമയിലെ പഴയകാല സംവിധായകനും ചലച്ചിത്ര നിർമ്മാതാവുമായ സതീഷ് കുറ്റിയിലാണ് അ ന്ത രിച്ചത്. അറുപത്തിയെട്ടു വയസ്സായിരുന്നു.\nവിവാഹദിവസം വിവാഹപ്പന്തലിൽ എത്താതെ വരൻ മുങ്ങി; ഒടുവിൽ വധു ചെയ്തത് കണ്ടോ?\nവടകര ജയഭാരത് തിയറ്റർ ഉടമയായ അദ്ദേഹം ജ്വലനം, കാക്കക്കും പൂച്ചക്കും കല്യാണം തുടങ്ങി ഏഴോളം സിനിമകൾ നിർമിച്ചിട്ടുണ്ട്. കൂടാതെ രാഷ്ട്രീയരംഗത്തും സജീവമായിരുന്നു.\nജനപ്രിയ നായകൻ ദിലീപിനെ നായക സ്ഥാനത്തേക്ക് കൈപിടിച്ചു ഉയർത്തിയ കാക്കക്കും പൂച്ചക്കും എന്ന ചിത്രം നിർമ്മിച്ചത് സതീഷ് ആയിരുന്നു. ദേവയാനിയും ദിലീപും ആയിരുന്നു ചിത്രത്തിൽ കേന്ദ്ര കഥാപാത്രങ്ങളെ അവതരിപ്പിച്ചത്. ഇതിനു ശേഷം നിരവധി ചിത്രങ്ങൾ ഒരുക്കി.\nഅവനെ അത്രമാത്രം സ്‌നേഹിച്ചതാണ് ഞാൻ ചെയ്ത തെ റ്റ്. മൊഫിയ തന്റെ സ ങ്കട ങ്ങളെഴുതിയ ഡയറിക്കുറിപ്പുകൾ\n2001 ൽ ആണ് അദ്ദേഹം സംവിധായകനായി മാറുന്നത്. ദേവൻ പ്രധാന കഥാപാത്രമായി എത്തിയ ജ്വലനമായിരുന്നു ചിത്രം.\nബി ഡി ജെ എസ് കോഴിക്കോട് ജില്ലാ ട്രഷററായിരുന്ന സതീഷ് കുറ്റിയിൽ 2016 ൽ നിയമസഭ തെരഞ്ഞെടുപ്പിൽ കോഴിക്കോട് രണ്ടിൽ എൻഡിഎ സ്ഥാനാർഥിയായി മത്സരിച്ചിരുന്നു.\nപെൺകുട്ടികൾ പറഞ്ഞത് കേട്ട് ന ടു ങ്ങി കോ ട തി യും, കൂടുതൽ വിവരങ്ങൾ ഇങ്ങനെ\nഎസ്എ ൻ ഡി പി യോഗം കോഴിക്കോട് സിറ്റി യൂണിയൻ സെക്രട്ടറി ആയിരുന്നു. സ്വാതന്ത്രസമര സേനാനി കുറ്റിയിൽ നാരായണനാണ് പിതാവ്. ലക്ഷ്മിയാണ് അമ്മ. അഡ്വ. സൈറ സതീഷ് ഭാര്യയാണ്. ബ്രിട്ടോ സതീഷ്, ഷാരേ സതീഷ് എന്നിവർ മക്കളാണ്.\nദൈവമേ… ആത്മസുഹൃത്തിന്റെ വെളിപ്പെടുത്തൽ കേട്ടോ? പറഞ്ഞത് മുഴുവൻ കേട്ട് ന ടു ങ്ങി കേരളക്കര\nPrevious: വിവാഹദിവസം വിവാഹപ്പന്തലിൽ എത്താതെ വരൻ മുങ്ങി; ഒടുവിൽ വധു ചെയ്തത് കണ്ടോ?\nNext: ബഡായി ആര്യയെ ച തിച്ച ജാന്റെ ക്രൂ രമു ഖം പുറത്ത്.. അയ്യേ.. പുറത്ത് വരുന്നത് ഞെ ട്ടിക്കു ന്ന കഥകൾ


Janmabhumi| 'നെഞ്ചോരമേ' മ്യൂസിക്കല് ആല്‍ബം പുറത്തിറങ്ങി; സമൂഹമാധ്യമങ്ങളില് ഹിറ്റായി ഗാനം\n'നെഞ്ചോരമേ' മ്യൂസിക്കല് ആല്‍ബം പുറത്തിറങ്ങി; സമൂഹമാധ്യമങ്ങളില് ഹിറ്റായി ഗാനം\nOctober 24, 2021, 04:29 p.m.\nഅലന് ജോര്‍ജ് ആണ് ആല്‍ബം നിര്‍മ്മിക്കുന്നത്, ജോസഫ് കുന്നേല് കോ- പ്രൊഡ്യൂസറും ക്യാമറ കൈകാര്യം ചെയുന്നത് അക്ഷയ് മോന്‍സി യും ആണ്.\nസംവിധായകന് ഓമര്‍ലുലു, യുവനായകന്മാരായ സിജു വില്‍സണ്, അര്‍ജുന് അശോകന്, റോഷന് ബഷീര്, സംഗീത സംവിധായകന് ജയ് ഹരി, ഗാന രചയിതാവ് ഹരിനാരായണന് എന്നിവരുടെ ഔദ്യോഗിക ഫേസ്ബുക് പേജ് വഴി ആണ് ഗാനം പുറത്തിറങ്ങിയത്. പൂര്‍ണ്ണമായും കാനഡയില് ചിത്രീകരിച്ച ഈ മ്യൂസിക്കല് ആല്‍ബത്തിലെ ഗാനം ആലപിച്ചിരിക്കുന്നത് അയ്‌റാന്, ഏയ്ഞ്ചല് മേരി ജോസഫ് എന്നിവരാണ്.\nഅലന് ജോര്‍ജ് ആണ് ആല്‍ബം നിര്‍മ്മിക്കുന്നത്, ജോസഫ് കുന്നേല് കോ- പ്രൊഡ്യൂസറും ക്യാമറ കൈകാര്യം ചെയുന്നത് അക്ഷയ് മോന്‍സി യും ആണ്. മ്യൂസിക് പ്രോഗ്രാമ്മിങ്: സാമൂവല് എബി, ഗോപകുമാര്. ജി, മിക്‌സ് ആന്‍ഡ് മാസ്റ്ററിങ്: അബിന് പോള്.\nകഥ: ഗ്രീഷ്മ അമ്മു, എഡിറ്റിങ്: അലന് പി ജോണ്, കളറിങ്: ബിലാല് റഷീദ്, വീഡിയോ പാര്‍ട്ണര്: മാജിക് മിസ്റ്റ് മീഡിയ, എന്നിവരാണ് ആല്‍ബത്തിന്റെ പിന്നില് പ്രവര്‍ത്തിച്ചിരിക്കുന്നത്. എഎന്‍എ മ്യൂസിക് ക്രീയേഷന്‍സ് ന്റെ യൂട്യൂബ് ചാനലിലൂടെയാണ് ആല്‍ബം റിലീസ് ചെയ്തത്. വാര്‍ത്താ പ്രചാരണം: പി. ശിവപ്രസാദ്\nസിതാര കൃഷ്ണകുമാര് ആലപിച്ച കനിയേ കണിമലരേ ജനമനസ്സുകളിലേക്ക്


കർഫ്യു പാസ്സ് ചോദിച്ചതിന് അക്രമികൾ പോലീസുകാരന്റെ കൈ വെട്ടി ;9പേർ അറസ്റ്റിൽ - News Bengaluru\nപട്യാല (പഞ്ചാബ്): അത്യാവശ്യ കാര്യങ്ങൾക്ക് പോലീസിന്റെ പ്രത്യേക പാസ്സ് കൈവശമുണ്ടെങ്കിൽ മാത്രമേ പുറത്തിറങ്ങാൻ പാടുള്ളൂ എന്നിരിക്കെ പഞ്ചാബിലെ പട്യാല ജില്ലയിൽ ലോക്ക് ഡൗണ് സമയത്ത് പുറത്തിറങ്ങിയതിനു പാസ്സ് ആവശ്യപ്പെട്ടത്തിന് ഒരു സംഘം അക്രമികൾ പോലീസുകാരന്റെ കൈ വെട്ടി മാറ്റി. ഇന്ന് രാവിലെ പട്യാലയിലെ പച്ചക്കറി മാർക്കറ്റിലാണ് പൊലീസിന് നേരെ ആക്രണമണം ഉണ്ടായത്. ആക്രണമത്തെ ചെറുത്ത മറ്റു പോലീസുകാർക്ക് സാരമായി പരുക്കേറ്റു. ആക്രമണത്തിൽ പരുക്കേറ്റ അസിസ്റ്റന്റ് സബ് ഇൻസ്‌പെക്ടർ ഹർജിത് സിങിനെ ഉടൻ അടിയന്തിര ശസ്ത്രക്രിയയ്ക്ക് വിധേയനാക്കി. ഏഴര മണിക്കൂർ നീണ്ട ശസ്ത്രക്രിയയിലൂടെ അദ്ദേഹത്തിന്റെ കൈ തുന്നിച്ചേർത്തു. സംഭവത്തിൽ9പേരെ അറസ്റ് ചെയ്തതായി പോലീസ് വൃത്തങ്ങൾ അറിയിച്ചു.


പുതുമയില്ലാത്ത കഥാനുഭവങ്ങൾ - Jwalanam\nHome പുതുമയില്ലാത്ത കഥാനുഭവങ്ങൾ\nചിന്തയുടെയും അനുഭൂതിയുടെയും മണ്ഡലങ്ങളിൽ സൂക്ഷ്‌മമായ ചലനങ്ങൾ സൃഷ്‌ടിച്ച് ശ്രദ്ധേയമായ വായനാനുഭവമുണ്ടാക്കുന്ന ഒരു കഥയും ഈയാഴ്ച്ച ഉണ്ടായിട്ടില്ലെന്നു തോന്നാം. ആസ്വാദനത്തിലെ, അനുശീലനങ്ങളിലെ വ്യക്‌തിപരതയാണ് കഥാവായനയെ നിയന്ത്രിക്കുന്നതെന്നതു കൊണ്ട് തീർച്ചയായും അത് നൂറു ശതമാനമുറപ്പുള്ളതുമായ പ്രസ്‌താവനയല്ല. ഏകപക്ഷീയമെന്നു വിമർശിക്കപ്പെടുകയും ചെയ്യാം. ചില വായനക്കാർക്ക് മികച്ചതെന്നും നല്ലതെന്നും ഇതേ കഥകളെക്കുറിച്ചു തോന്നിക്കൂടായ്‌കയില്ല. അത്തരം പരസ്‌പരവിരുദ്ധം തന്നെയായ തോന്നലുകളും പലതരം വായനകളും ഉണ്ടാക്കുന്നുവെങ്കിൽ അത് കഥയുടെ സംവാദാത്മകതയ്ക്കു തെളിവാണുതാനും. പക്ഷേ ഈയാഴ്ച്ച വായിച്ച കഥകളെക്കുറിച്ച് അങ്ങനെ രണ്ടഭിപ്രായങ്ങളുണ്ടാകുമോ എന്ന് സന്ദേഹമാണ്.\nചന്ദ്രിക ആഴ്ച്ചപ്പതിപ്പിലെ മുറി (മുസ്‌തഫ ദേശമംഗലം) എന്ന കഥയാണ് ഇക്കൂട്ടത്തിൽ ആഖ്യാനത്തിന്റെ പുതുമകൊണ്ടും ഒതുക്കം കൊണ്ടും മുന്നിട്ടു നിൽക്കുന്നത്. പ്രമേയം പഴയതാണ്. ദാരിദ്യം, കൂടപ്പിറപ്പിന്റെ സ്‌നേഹ ശൂന്യത, മതേതരമായ സൗഹൃദങ്ങൾ എന്നിങ്ങനെ. പക്ഷേ, ആശുപത്രിക്കിടക്കയിൽ മുറിച്ചു മാറ്റിയ കാലുകളോടെ കിടന്ന് പുറത്ത് മരംമുറിക്കുന്നതു കാണുന്നതിലെ നിസഹായതയും ദൈന്യതയും ഹൃദയത്തെ തൊടുംവിധം ആവിഷ്‌കരിച്ചിരിക്കുന്നു. ‘മുറിക്കലിന് പല രാഷ്‌ട്രീയമാണ്, ആൾക്കൂട്ടത്തിനെന്തും മുറിക്കാനാവും, ലക്ഷ്യം അതാണെങ്കിൽ’ എന്ന വാക്കുകൾക്ക് ഒന്നിലധികം അർത്ഥങ്ങളുണ്ട്. അതു തന്നെയാണ് കഥയുടെ രാഷ്‌ട്രീയവും.\nമാധ്യമത്തിൽ ശ്രീകൃഷ്‌ണപുരം കൃഷ്‌ണൻകുട്ടി എഴുതിയ ‘അച്ഛനോട് തോക്ക് എന്താണ് പറഞ്ഞിരിക്കുക?’ എന്ന കഥ കൃത്യമായി ചില കാര്യങ്ങൾ പറയാൻ വേണ്ടി മാത്രമെഴുതിയ കഥയാണ്. അതുകൊണ്ടാവാം അത് കഥയെന്ന നിലയിൽ ഹൃദയവുമായി സംവദിക്കുകയില്ല. വളരെ വിരസമായും വരണ്ട ഭാഷയിലും അത് ചിന്തകളെ അൽപ്പമൊന്ന് അസ്വസ്ഥമാക്കും. പത്രവാർത്തകളുമൊക്കെ ചെയ്യുന്നതു പോലെ, അത്രയും മാത്രം. നക്‌സൽ ആശയങ്ങളോട് ചെറുപ്പത്തിൽ മമതയുണ്ടായിരുന്ന, അതിന്റെ പേരിൽ ജയിൽ ശിക്ഷയനുഭവിച്ചിട്ടുള്ള, പക്ഷേ ഇപ്പോൾ ക്ഷമാശീലനും ശാന്തനുമായ അച്ഛൻ പെട്ടന്ന് തോക്കെടുത്ത് ആക്രമാസക്‌തനാവുന്നു. അയൽക്കാരി പെൺകുട്ടി ശ്യാമള മൃഗീയമായി പീഡിപ്പിക്കപ്പെട്ടു മരിച്ചത്, വളർന്നു വരുന്ന സ്വന്തം പേരക്കുട്ടിയുടെ സുരക്ഷിതത്വത്തിലുള്ള ആശങ്ക, നീതി നിയമ സംവിധാനത്തിലുള്ള അവിശ്വാസം, ഇവയെല്ലാമാണയാളെ പ്രകോപിപ്പിക്കുന്നത്. നിയമവ്യവസ്ഥ ദുർബലമാണെന്നും സ്വയം നീതി നടപ്പാക്കണമെന്നും അയാൾക്കു തോന്നുന്നു. സമകാലിക ജീവിതവുമായി കഥയിലെ സംഭവങ്ങൾക്കും സൂചനകൾക്കും ബന്ധമുണ്ടെങ്കിലും കഥയൊരു ജീവശിൽപ്പമായി മാറുന്നില്ല എന്നതു തന്നെയാണിക്കഥയുടെ പരിമിതി.\nസമകാലിക മലയാളത്തിൽ ശ്രീലതയെഴുതിയ നന്നങ്ങാടികൾ എന്ന നീണ്ടകഥ സാമാന്യത്തിലധികം മുഷിപ്പനാണ്. പലേടത്തും എം ടിയുടെ കഥകളിലെയൊക്കെ ഫ്യൂഡൽ അന്തരീഷത്തിന്റെ പൂപ്പൽ പടർന്നിരിക്കുന്നു. സമ്പന്നയായ ഭാര്യയെയും വിദ്യാഭ്യാസത്തിലും കുലമഹിമയിലുമൊക്കെ താഴെ നിൽക്കുന്ന ഭർത്താവിനെയും കുറിച്ചുള്ള സൂചനകൾ ചില പഴയ എം ടി സിനിമകളെയും ഓർമ്മിപ്പിക്കും. അച്ഛമ്മയുമൊത്തുള്ള അടുക്കള രംഗങ്ങൾക്ക് മാധവിക്കുട്ടിയോടും കടപ്പാടുണ്ട്. തറവാട്ടിലെ ചെറിയ കുട്ടിയുടെയും അവന്റെ മുത്തപ്പന്റെയും മാറി മാറിയുള്ള ആഖ്യാനത്തിലൂടെയാണ് കഥ മുന്നോട്ടു പോകുന്നത്. ജന്മിത്തം, പകിടകളി, ആൺ ആനന്ദങ്ങൾ, ബഹുഭാര്യത്വം, ബാലപീഡനം, ലൈംഗികചൂഷണം തുടങ്ങി വേണ്ടതെല്ലാമുണ്ട്. മരിച്ചവരെ കുഴിച്ചിടാൻ പ്രാചീന കാലത്തുപയോഗിച്ചിരുന്ന ഭരണികളാണ് നന്നങ്ങാടികൾ. വൃദ്ധൻ മരണാസന്നനാണെന്നതാവാം കഥയ്ക്ക് നന്നങ്ങാടിയെന്ന പേരു വന്നത്. പുതുമകളൊന്നുമില്ലാതെ എന്തിനിപ്പോഴിത്തരമൊരു കഥയെന്ന തോന്നലുണ്ടാക്കിക്കൊണ്ടേ ക്ലേശകരമായ വായന അവസാനിക്കു.\nകഥ മാസികയിൽ അംബികാസുതൻ മാങ്ങാടിന്റെ ബ്ലാക്ക് ഫോറസ്റ്റിന് ചെറുതാണെന്നതു മാത്രമാണ് മേന്മ. പക്ഷേ അതു വലിയൊരാശ്വാസവുമാണ്. ബ്ലാക്ക് ഫോറസ്റ്റ് വാങ്ങി വരാൻ ആവശ്യപ്പെടുന്ന പിറന്നാൾകാരൻ മകൻ. കാട്ടിനുള്ളിലെ ആദിവാസി ഊരിലേക്ക് കേസന്വേഷണാർത്ഥം പോകുന്ന പോലീസുകാരനച്ഛൻ. ഐക്കൺ മാളിലെ മോഷണത്തിന്റെ സിസിടിവി ദൃശ്യങ്ങളിൽ ആദിവാസി പയ്യൻ എന്തോ മോഷ്‌ടിക്കുന്നതുണ്ട്. അതു വളരെ വില പിടിച്ചതാവണം. അതു വീണ്ടെടുക്കാനും പ്രതിയെ അറസ്റ്റു ചെയ്യാനുമാണ് യാത്ര. കടക്കാരന്റെ പരാതിയോ, എന്താണ് നഷ്‌ടപ്പെട്ടതെന്ന വിവരമോ ഒന്നുമില്ലാതെ പോലീസ് സ്വമേധയാ ഇങ്ങനൊരന്വേഷണം ആരംഭിക്കുമോ എന്നു സംശയങ്ങൾ തോന്നാം. മകന്റെ പ്രായമുള്ള പയ്യൻ, മോഷ്‌ടിച്ചത്2കളിപ്പാട്ടങ്ങൾ. അവന്റെ ദീനത കണ്ട് പോലീസുകാരനു സഹതാപം. കഥ പതിവുചാലിലൂടെ മുന്നോട്ടൊഴുകുന്നു. വായനക്കാർക്ക് പുതുമയോ കൗതുകമോ തോന്നുന്നുമില്ല.\nസ്വരൺദീപ്, February 12, 2020 February 12, 2020\nVinitha Vellimana, February 19, 2019 February 19, 2019


| ഇന്നു നിങ്ങള്‍ക്കെങ്ങിനെ?(18) | Mangalam\nWednesday, August 21, 2019 Last Updated 59 Min 51 Sec ago English Edition\nMonday 18 Feb 2019 01.40 AM\nമേടം (അശ്വതി, ഭരണി, കാര്‍ത്തിക ) - ഉദ്യോഗസ്‌ഥന്മാര്‍ക്ക് പ്രമോഷനും സാമ്പത്തിക നേട്ടവും ഉണ്ടാകും. വിശേഷ വസ്‌ത്രാഭരണാദികള് ലഭിക്കും. കാര്‍ഷിക മേഖലയിലുള്ളവര്‍ക്ക് ധനനഷ്‌ടം. ആരോഗ്യപരമായി ചെറിയ പ്രശ്‌നങ്ങള് ഉണ്ടാകും. ഉദ്യോഗ സംബന്ധമായി ദൂരയാത്രകള് ആവശ്യമായി വരും. സംസാരം മുഖേന ശത്രുക്കള് വര്‍ദ്ധിക്കും.\nഇടവം (കാര്‍ത്തിക , രോഹിണി, മകയിരം ) - ഗൃഹനിര്‍മ്മാത്തിന് അനുകൂല സമയം. വസ്‌ത്രവ്യാപാരികള്‍ക്ക് സാമ്പത്തികനേട്ടം ഉണ്ടാകും. അന്യരുടെ അഭിപ്രായങ്ങള് മനസ്സിലാക്കി പെരുമാറും. നിസാരകാര്യങ്ങളില് കോപിക്കുന്ന സ്വഭാവം ഉപേക്ഷിക്കണം. ധനപരമായി നേട്ടം. ശത്രുക്കള് കൂടും. വിദേശത്തു നിന്നും സാമ്പത്തിക നേട്ടം പ്രതീക്ഷിക്കാം.\nമിഥുനം (മകയിരം , തിരുവാതിര, പുണര്‍തം ) - പിതാവില് നിന്നും നിന്നും സഹായ സഹകരണങ്ങള് ലഭിക്കും. ദൈവിക കാര്യങ്ങളിലല് താത്‌പര്യം കൂടും. സഹന ശക്‌തിയും ക്ഷമയും നിമിത്തം വിവാദങ്ങളില് നിന്നും രക്ഷപെടും. നാടു വിട്ടു കഴിയുന്നവര്‍ക്ക് സ്വന്തം നാട്ടിലേക്ക് തിരിച്ചുവ വരുന്നതിനുള്ള ശ്രമം വിജയിക്കും. നിശ്‌ചയിച്ചുറപ്പിച്ചിരുന്ന വിവാഹം ഭംഗിയായി നടക്കും.\nകര്‍ക്കടകം (പുണര്‍തം , പൂയം, ആയില്യം) - സന്താനങ്ങളുമായി അഭിപ്രായ വ്യത്യാസം ഉണ്ടാകും. പിതാവിനോ പിതൃസ്‌ഥാനീയര്‍ക്കോ രോഗം മൂര്‍ച്‌ഛിക്കും. ദാമ്പത്യ ജീവിതം സന്തോഷപ്രദമായിരിക്കും. ചെലവുകള് വര്‍ദ്ധിക്കും. മുന്‍കോപവും പിടിവാശിയും നിയന്ത്രിക്കുക. അസാധാരണ വാക്‌സാമര്‍ത്ഥ്യം പ്രകടമാകും. വിദ്യാര്‍ത്ഥികള് പഠന കാര്യത്തില് അലസത പ്രകടമാക്കും. ശത്രുക്കള് വര്‍ദ്ധിക്കും.\nചിങ്ങം (മകം, പൂരം, ഉത്രം ) - സുഖസൗകര്യങ്ങള്‍ക്കുവേണ്ടി പണം ചെലവഴിക്കും. സുഖസൗകര്യങ്ങള്‍ക്കുവേണ്ടി പണം ചെലവഴിക്കും. മറ്റുള്ളവരാല് ആദരിക്കപ്പെടും. ഇഷ്‌ട ഭക്ഷണലാഭം ഉണ്ടാകും. ഉദ്ദേശിക്കുന്ന പല കാര്യങ്ങളും പ്രാവര്‍ത്തികമാക്കാന് കാലതാമസം നേരിടും. കുടുംബത്തില് മംഗളകാര്യങ്ങള് നടക്കും.\nകന്നി (ഉത്രം , അത്തം, ചിത്തിര ) - പൊതുപ്രവര്‍ത്തകര്‍ക്ക് സമൂഹത്തില് പ്രശസ്‌തി വര്‍ദ്ധിക്കും. പിതാവിനോ പിതൃസ്‌ഥാനീയര്‍ക്കോ അരിഷ്‌ടത അനുഭവപ്പെടും. കുടുംബാംഗങ്ങളുമായി അഭിപ്രായ വ്യത്യാസം ഉണ്ടാകാതെ ശ്രദ്ധിക്കണം. മുന്‍കോപം നിയന്ത്രിക്കാന് ശ്രമിക്കണം. ജോലി മാറാന് ആഗ്രഹിക്കുന്നവര്‍ക്ക് അനുകൂല സമയം.\nതുലാം (ചിത്തിര , ചോതി, വിശാഖം ) - ആരോഗ്യപരമായി ഉണ്ടാകുന്ന ബുദ്ധി മുട്ടുകള് മൂലം മനസ്സ് അസ്വസ്‌ഥപ്പെടും. സന്താനങ്ങള്‍ക്ക് വിദേശത്ത് തൊഴില് ലബ്‌ധി ഉണ്ടാകാനിടയുണ്ട്. അസാമാന്യമായ കര്‍മ്മകുശലത ഉണ്ടാകും. വിദേശത്ത് ജോലി ചെയ്യുന്നവര്‍ക്ക് കൂടുതല് ജോലിഭാരം കൊണ്ട് മാനസികവും ശാരീരികവുമായ ക്ലേശം അനുഭവപ്പെടും.\nവൃശ്‌ചികം (വിശാഖം , അനിഴം, കേട്ട) - ഗൃഹത്തില് മംഗളകര്‍മ്മങ്ങള് നടക്കും. സന്താനലബ്‌ധിക്കായി കാത്തിരിക്കുന്നവര്‍ക്ക് തടസങ്ങള് നേരിടും. വിദ്യാര്‍ത്ഥികള് പഠന കാര്യത്തില് ഉത്സാഹം പ്രകടമാക്കും. കലാരംഗത്ത് പ്രവര്‍ത്തിക്കുന്നവര്‍ക്ക് പുതിയ അവസരങ്ങള് ലഭിക്കും. പിതാവില് നിന്നും സഹായസഹകരണങ്ങള് ലഭിക്കും. ചെയ്യുന്ന തൊഴിലില് തൃപ്‌തി ഉണ്ടാകില്ല.\nധനു (മൂലം, പൂരാടം, ഉത്രാടം ) - ദമ്പതികള് തമ്മില് അഭിപ്രായ വ്യത്യാസത്തിന് സാദ്ധ്യത. ഗൃഹത്തില് നിന്നും മാറി താമസിക്കേണ്ട അവസ്‌ഥ ഉണ്ടാകും. കര്‍ഷകര്‍ക്ക് സാമ്പത്തിക നേട്ടം ഉണ്ടാകും. സന്താനങ്ങള്‍ക്ക് തൊഴില് ലബ്‌ധി. കലാരംഗത്ത് പ്രവര്‍ത്തിക്കുന്നവര്‍ക്ക് ധാരാളം യാത്രകള് ചെയ്യേണ്ടി വരും. തൊഴില് മേഖലയില് അപ്രതീക്ഷിത സ്‌ഥാനചലനം.\nമകരം (ഉത്രാടം , തിരുവോണം, അവിട്ടം ) - കര്‍ഷകര്‍ക്ക് സാമ്പത്തിക നേട്ടം ഉണ്ടാകും. അസാധാരണ വാക് സാമര്‍ത്ഥ്യം പ്രകടമാക്കും. പുതിയ ഗൃഹത്തിലേക്ക് മാറിത്താമസിക്കാന് ഉദ്ദേശിക്കുന്നവര്‍ക്ക് അനുകൂല സമയം. കലാരംഗത്ത് പ്രവര്‍ത്തിക്കുന്നവര്‍ക്ക് ധാരാളം യാത്രകള് ചെയ്യേണ്ടി വരും.\nകുംഭം (അവിട്ടം , ചതയം, പൂരുരുട്ടാതി ) - കൂടുതല് ജോലിഭാരം കൊണ്ട് മാനസികവും ശാരീരികവുമായി ക്ലേശം അനുഭവപ്പെടും. ആരോഗ്യപരമായി ദോഷകാലം. ടെസ്‌റ്റുകളിലും, ഇന്റര്‍വ്യൂകളിലും പങ്കെടുക്കുന്നവര്‍ക്ക് കഠിനമായി പ്രയത്നിക്കേണ്ടി വരും. അനാവശ്യമായ ചിന്തകള് അവസാനിപ്പിക്കുക. ദാമ്പത്യ ജീവിതം സന്തോഷപ്രദം. ആരോഗ്യ പ്രശ്‌നങ്ങള് ഉണ്ടാകും.\nമീനം (പൂരുരുട്ടാതി , ഉതൃട്ടാതി, രേവതി) - നൂതന ഗൃഹോപകരണങ്ങള്‍ക്കായി പണം ചെലവഴിക്കും. ഉദ്യോഗാര്‍ത്ഥികള്‍ക്ക് ഇന്റര്‍വ്യൂവില് മെച്ചപ്പെട്ട പ്രകടനം കാഴ്‌ച വയ്‌ക്കാന് സാധിക്കും. ശത്രുക്കള് മിത്രങ്ങളാകാന് ശ്രമിക്കും. ഗൃഹത്തില് മംഗളകര്‍മ്മങ്ങള് നടക്കും. വിദേശത്ത് പോകാന് ശ്രമിക്കുന്നവര്‍ക്ക് ആഗ്രഹ സാഫല്യം. ഭൂമിസംബന്ധമായ ക്രയവിക്രയങ്ങള്‍ക്ക് അനുകൂല സമയം.


ഏഴ് വര്‍ഷങ്ങള്‍ക്ക് ശേഷം ഹാസ്യസാമ്രാട്ട് ജഗതി ശ്രീകുമാര് ലൊക്കേഷനില്; ചിത്രം ഏറ്റെടുത്ത് ആരാധകര് -\nഏഴ് വര്‍ഷങ്ങള്‍ക്ക് ശേഷം ഹാസ്യസാമ്രാട്ട് ജഗതി ശ്രീകുമാര് ലൊക്കേഷനില്; ചിത്രം ഏറ്റെടുത്ത് ആരാധകര്\nമലയാള സിനിമയ്ക്ക് പകരം വയ്ക്കാനില്ലാത്ത അഭിനയ പ്രതിഭയാണ് ജഗതി ശ്രീകുമാർ. നര്‍മ്മവും സങ്കടവുമെല്ലാം നന്നായി വഴങ്ങും അദ്ദേഹത്തിന്. അത്രമേല് തീവ്രമാണ് ജഗതീ ശ്രീകുമാറിന്‍റെ അഭിനയമൊക്കെയും. എന്നാല് ഒരു അപകടം കവര്‍ന്നെടുത്ത അദ്ദേഹത്തിന്‍റെ അഭിനയ ജീവിതത്തിന് ഇത് ഉയര്‍ത്തെഴുന്നേല്‍പിന്‍റെ നാളുകളാണ്. ഹാസ്യസാമ്രാട്ട് മലയാള സിനിമയിലേക്ക് മടങ്ങിയെത്തുന്നു എന്ന വാര്‍ത്ത ചലച്ചിത്ര ലോകവും ആരാധകരും ഇരുകൈയും നീട്ടി സ്വീകരിച്ചു. വെള്ളിത്തിരയില് അദ്ദേഹത്തെ വീണ്ടും വീണ്ടും കാണാന് അത്രയധികം ആഗ്രഹിക്കുന്നുണ്ട് ഓരോ പ്രേക്ഷകനും.\nഇപ്പോള് സാമൂഹ്യമാധ്യമങ്ങളില് നിറഞ്ഞുനില്‍ക്കുകയാണ് ജഗതി ശ്രീകുമാറിന്‍റെ ലൊക്കേഷനില് നിന്നുള്ള ഒരു ചിത്രം. ചെറു പുഞ്ചിരി തൂകിയാണ് അദ്ദേഹം ഫോട്ടോയില് പ്രത്യക്ഷപ്പെട്ടിരിക്കുന്നത്. ‘കബീറിന്‍റെ ദിവസങ്ങള്’ എന്ന ചിത്രത്തിലൂടെയാണ് ചലച്ചിത്രരംഗത്തേക്കുള്ള താരത്തിന്‍റെ തിരിച്ചുവരവ്. ഈ വര്‍ഷത്തെ മൂന്ന് സംസ്ഥാന അവാര്‍ഡുകള് നേടിയ ‘ഒരു ഞായറാഴ്ച’ എന്ന ചിത്രത്തിന്‍റെ നിര്‍മ്മാതാവ് ശരത് ചന്ദ്രന് നിര്‍മ്മാണവും സംവിധാനവും നിര്‍വ്വഹിക്കുന്ന ചിത്രമാണ് കബീറിന്‍റെ ദിവസങ്ങള്. ഷൂട്ടിങ് ലൊക്കേഷനില് നിന്നുള്ള ഒരു ചിത്രമാണ് അണിയറപ്രവര്‍ത്തകര് പുറത്തുവിട്ടിരിക്കുന്നത്. ഒരു ഫീച്ചര് ഫിലിമാണ് ‘കബീറിന്‍റെ ദിവസങ്ങള്’ എന്നാണ് പുറത്തുവരുന്ന ചില റിപ്പോര്‍ട്ടുകള് സൂചിപ്പിക്കുന്നത്.\nRead more:ആക്ഷന് രംഗങ്ങളുമായി ‘കോടതിസമക്ഷം ബാലന് വക്കീലി’ന്റെ പുതിയ ടീസര്\nശ്രീകുമാര് പി. കെയാണ് ചിത്രത്തിന്‍റെ തിരക്കഥയും സംഭാഷണവും നിര്‍വ്വഹിക്കുന്നത്. ഉദയന് അമ്പാടി ക്യാമറ കൈകാര്യം ചെയ്യുന്നു. മനീഷ് ഭാര്‍ഗവനാണ് ചിത്രത്തിന്‍റെ ചീഫ് അസോസിയേറ്റ്. മുരലി ചന്ദ്, ഭരത്, റേച്ചല് ഡേവിഡ്, ആദിയ പ്രസാദ്, സുധീര് കരമന, മേജര് രവി, ബിജുകുട്ടന്, കൈലാഷ്, നോബി, താരകല്യാണ്, സോന നായര്, ജിലു ജോസഫ് തുടങ്ങിയവരും ചിത്രത്തില് അഭിനയിക്കുന്നുണ്ട്. ബി. കെ ഹരിനാരായണനാണ് ചിത്രത്തിലെ ഗാനരചയിതാവ്.\n2012 മാര്‍ച്ചില് മലപ്പുറം തേഞ്ഞിപ്പാലത്ത് വച്ചുണ്ടായ വാഹനാപകടത്തെ തുടർന്നാണ് ജഗതി അഭിനയരംഗത്തുനിന്ന് പിൻവാങ്ങിയത്. അപകടത്തിൽ ഗുരുതരമായി പരിക്കേറ്റ ജഗതി വർഷങ്ങൾ നീണ്ട ചികിത്സയിലൂടെയാണ് ജീവിതത്തിലേക്ക് മടങ്ങിവന്നത്.\nമികച്ച കഥാപാത്രങ്ങളിലൂടെ കാണികളെ ചിരിപ്പിക്കുകയും കരയിപ്പിക്കുകയുമൊക്കെ ചെയ്ത താരമാണ് ജഗതി ശ്രീകുമാർ. താരത്തിന്റെ തിരിച്ചുവരവിനായി കാത്തിരുന്ന ആരാധകര്‍ക്ക് ഏറെ പ്രതീക്ഷ നല്‍കുന്നുണ്ട് പുതിയ വാര്‍ത്ത.\nRead more on: രോുോൂപബ േീാാകഹസോീ | സോതോബോതോസ | ിഗതസ ലാൈേ


ജാഗ്രത: നയന, ജെസീക്ക പട്ടികയിലേക്ക് രാധയും\nനയന, ജെസീക്ക പട്ടികയിലേക്ക് രാധയും\nനയന സാഹ്നി, ജെസിക്ക ലാല്, ഭന്‍വാരി ദേവി... കോണ്‍ഗ്രസ് നേതാക്കളുടെ ക്രൂര പീഡനത്തിന് ഇരയായി ജീവന് നഷ്ടപ്പെട്ട സ്ത്രീകളുടെ പട്ടികയിലേക്ക് രാധയും. കേന്ദ്രമന്ത്രി ശശി തരൂരിന്റെ ഭാര്യ സുനന്ദ പുഷ്കര് സംശയകരമായ സാഹചര്യങ്ങളില് ഡല്‍ഹിയില് മരിച്ചനിലയില് കണ്ടെത്തിയതിനു പിന്നാലെയാണ് നിലമ്പൂര് കോണ്‍ഗ്രസ് ഓഫീസിലെ ഞെട്ടിക്കുന്ന കൊലപാതകം. കോണ്‍ഗ്രസ് നേതാക്കള് ഉള്‍പ്പെട്ട സ്ത്രീമരണ കേസുകളിലെല്ലാം അന്വേഷണം അട്ടിമറിക്കാനുള്ള ശ്രമങ്ങളാണ് തുടക്കംമുതലുണ്ടായിട്ടുള്ളത്. നയന സാഹ്നി വധക്കേസാണ് പട്ടികയില് ആദ്യത്തേത്. ഡല്‍ഹി യൂത്ത് കോണ്‍ഗ്രസ് പ്രസിഡന്റും എംഎല്‍എയുമായിരുന്ന സുശീല് ശര്‍മയുടെ ഭാര്യ നയന സാഹ്നി 1995 ജൂലൈ രണ്ടിനാണ് കൊല്ലപ്പെട്ടത്. കോണ്‍ഗ്രസ് പ്രവര്‍ത്തകയായിരുന്നു നയനയും.\nമറ്റൊരു കോണ്‍ഗ്രസ് പ്രവര്‍ത്തകനുമായി നയനയ്ക്ക് ബന്ധമുണ്ടെന്ന് സംശയമുയര്‍ന്നതിനെത്തുടര്‍ന്ന് നയനയെ സുശീല് വെടിവച്ച് കൊലപ്പെടുത്തുകയായിരുന്നു. മൃതദേഹം രാത്രിയില് കാറില് കയറ്റി ഡല്‍ഹി നഗരഹൃദയത്തില് സ്ഥിതിചെയ്യുന്ന ഇന്ദ്രപ്രസ്ഥ ഹോട്ടലിലെ ബാഗിയ റെസ്റ്റോറന്റിലെത്തിച്ചു. മൃതദേഹം കഷണങ്ങളാക്കി റെസ്റ്റോറന്റിലെ തണ്ടൂരി അടുപ്പിലിട്ട് കത്തിച്ചു. എന്നാല്, രാത്രി പട്രോളിനിറങ്ങിയ മലയാളി കോണ്‍സ്റ്റബിള് കൊല്ലം സ്വദേശി അബ്ദുള് നാസര് സുശീലിന്റെ പദ്ധതികളെ പൊളിച്ചു. അടുപ്പില് അസ്വാഭാവികമായി പുകയുയരുന്നത് ശ്രദ്ധയില്‍പ്പെട്ട നാസര് റെസ്റ്റോറന്റില് പരിശോധന നടത്തി. മനുഷ്യമാംസം കത്തുന്ന രൂക്ഷഗന്ധംകൂടിയായതോടെ സംശയങ്ങള് ദൃഡപ്പെട്ടു. അന്വേഷണം സുശീലിലേക്ക് എത്താതിരിക്കാന് കോണ്‍ഗ്രസ് നേതൃത്വവും കേന്ദ്രസര്‍ക്കാരും കിണഞ്ഞുശ്രമിച്ചു. ഒളിവില് പോയ സുശീല് ഒരാഴ്ചയ്ക്കുശേഷം കീഴടങ്ങി. വിചാരണക്കോടതിയും ഹൈക്കോടതിയും സുശീലിന് വധശിക്ഷ വിധിച്ചു. എന്നാല്, 2013 ഒക്ടോബറില് സുപ്രീംകോടതി കുറ്റം ശരിവച്ചെങ്കിലും ശിക്ഷ ജീവപര്യന്തമായി കുറച്ചു.\nജെസീക്ക ലാലിന്റെ മരണം 1999 ഏപ്രില് 30നാണ്. ഹരിയാനയില്‍നിന്നുള്ള കോണ്‍ഗ്രസ് നേതാവും എംപിയുമായ വിനോദ് ശര്‍മയുടെ മകന് മനു ശര്‍മയായിരുന്നു പ്രതി. നിശാവിരുന്നിനിടെ മോഡലായ ജെസീക്കയെ വെടിവച്ച് കൊല്ലുകയായിരുന്നു. മദ്യം ആവശ്യപ്പെട്ടത് ജെസീക്ക നിരാകരിച്ചപ്പോള് ക്ഷുഭിതനായ മനുശര്‍മ പിസ്റ്റളെടുത്ത് നിറയൊഴിക്കുകയായിരുന്നു. വിചാരണക്കോടതി മനുവിനെയും സുഹൃത്തുക്കളെയും കുറ്റവിമുക്തരാക്കി. ഹൈക്കോടതിയും ഇത് ശരിവച്ചു. വന് ജനരോഷമുയര്‍ന്നതിനെത്തുടര്‍ന്ന് സുപ്രീംകോടതി ഇടപെട്ടു. പ്രതികളെ ജീവപര്യന്തം ശിക്ഷിച്ചു. രാജസ്ഥാനില് നേഴ്സായിരുന്ന ഭന്‍വാരി ദേവിയെ തട്ടിക്കൊണ്ടുപോയശേഷം കൊലപ്പെടുത്തി മൃതദേഹം കത്തിച്ച് കനാലിലൊഴുക്കുകയാണ് ചെയ്തത്. മന്ത്രിയായിരുന്ന മഹിപാല് മദേര്‍നയും ഭന്‍വാരിയും ഉള്‍പ്പെട്ട സിഡി പുറത്താകുമെന്ന ഭയത്തിലായിരുന്നു കൊലപാതകം.\nകോണ്‍ഗ്രസിന് സ്ത്രീകളോടുള്ള സമീപനം വ്യക്തമായി: പി കെ ശ്രീമതി\nവൈക്കം: സ്ത്രീകളോടുള്ള കോണ്‍ഗ്രസുകാരുടെ സമീപനമെന്താണെന്ന് നിലമ്പൂരിലെ കോണ്‍ഗ്രസ് ഓഫീസില് നടന്ന കൊലപാതകത്തിലൂടെ വ്യക്തമായെന്ന് സിപിഐ എം കേന്ദ്രകമ്മിറ്റിയംഗം പി കെ ശ്രീമതി പറഞ്ഞു. കേരളരക്ഷാമാര്‍ച്ചിന് വൈക്കത്ത് നല്‍കിയ സ്വീകരണത്തില് സംസാരിക്കുകയായിരുന്നു അവര്. കൊലപാതകക്കേസില് മന്ത്രി ആര്യാടന് മുഹമ്മദിന്റെ പേഴ്സണല് സ്റ്റാഫ് അംഗം പിടിക്കപ്പെട്ടു. ഇയാള് പെട്ടെന്ന് കുറ്റം ഏറ്റുപറഞ്ഞതില് സ്വാഭാവികമായും സംശയം ഉയര്‍ന്നിരിക്കുകയാണ്. കൊലപാതകത്തിനു പിന്നില് വേറെയും ആളുകളുണ്ടെന്ന് തോന്നിപ്പിക്കുന്നു. ഏതു വിഷയത്തിലും പ്രതികരിക്കുന്ന വി എം സുധീരന് കെപിസിസി പ്രസിഡന്റായതോടെ ഇക്കാര്യത്തില് എന്താണ് മിണ്ടാത്തത്. ഉമ്മന്‍ചാണ്ടിക്കും ചെന്നിത്തലക്കും ഒന്നും പറയാനില്ല. സിപിഐ എമ്മിന്റെ പാര്‍ടി ഓഫീസില് ഇലയനങ്ങിയാല്‍പ്പോലും മാധ്യമങ്ങളും കോണ്‍ഗ്രസുകാരും കൊട്ടിഘോഷിക്കുമല്ലോ. ഇപ്പോള് ഇതൊന്നും ഒരു പ്രശ്നമേയല്ലെന്നാണ് ഇവരുടെ നിലപാടെന്നും പി കെ ശ്രീമതി പറഞ്ഞു.\nനിലമ്പൂര് സംഭവത്തില് സുധീരന്റെ നിലപാടെന്ത്: വിജയരാഘവന്\nപിറവം: നിലമ്പൂരില് കോണ്‍ഗ്രസ് ഓഫീസില് സ്ത്രീ ബലാല്‍സംഘത്തിനിരയായി ക്രൂരമായി കൊല്ലപ്പെട്ടതില് കെപിസിസി പ്രസിഡന്റ് വി എം സുധീരന് നിലപാട് വ്യക്തമാക്കണമെന്ന് സിപിഐ എം കേന്ദ്രകമ്മിറ്റി അംഗം എ വിജയരാഘവന് ആവശ്യപ്പെട്ടു. കേരളരക്ഷാ മാര്‍ച്ചിന് പിറവത്ത് നല്‍കിയ സ്വീകരണത്തില് സംസാരിക്കുകയായിരുന്നു ജാഥാംഗംകൂടിയായ അദ്ദേഹം. കോണ്‍ഗ്രസ് ഓഫീസില് സ്ത്രീകള്‍ക്ക് കയറിച്ചെല്ലാന് കഴിയില്ലെന്നതിന്റെ തെളിവാണ് നിലമ്പൂരിലെ കൊലപാതകം. ആദര്‍ശത്തിന്റെ മൊത്തക്കച്ചവടക്കാരനെന്ന് മേനിനടിക്കുന്ന സുധീരന് യഥാര്‍ഥ ആദര്‍ശവാദിയാണെങ്കില് ഈ സംഭവം മുന്‍നിര്‍ത്തി രാജിവയ്ക്കാന് തയ്യാറാകണം. ജമാ അത്തെ ഇസ്ലാമിയും എസ്ഡിപിഐയും പോലുള്ള വര്‍ഗീയ തീവ്രവാദികള് നടത്തുന്ന വികസനവിരുദ്ധ സമരങ്ങളെ പിന്തുണയ്ക്കുന്ന സുധീരന് കോണ്‍ഗ്രസിന്റെ സ്വഭാവം മാറ്റാന് കഴിയില്ല. രാജ്യത്തെ പിന്നിലേക്കു നയിക്കുന്ന വര്‍ഗീയ നിലപാടുകളുടെ വക്താവായ നരേന്ദ്ര മോഡിയുടെ കൈപിടിക്കാനും കുറേ ആളുണ്ടായി. സവര്‍ണ ഫാസിസവും ചാതുര്‍വര്‍ണ്യവും നിലപാടായി ഉയര്‍ത്തിക്കാട്ടുന്ന ബിജെപിയുടെ നരേന്ദ്ര മോഡിയുമായി കൈകോര്‍ക്കുന്നതിലൂടെ പിന്നോട്ടുനടത്തുന്ന സമീപനമാണ് അത്തരക്കാര് സ്വീകരിക്കുന്നത്. കോണ്‍ഗ്രസിനും ബിജെപിക്കും ബദലായി രാജ്യത്ത് പുതിയ ബദല് ഉയര്‍ന്നുവരുമെന്ന സത്യം ജനങ്ങളില്‍നിന്ന് മറച്ചുവയ്ക്കാന് കോര്‍പറേറ്റ് മാധ്യമങ്ങള് കിണഞ്ഞു പരിശ്രമിക്കുന്നു. പാവപ്പെട്ടവന്റെ ജീവിതം ദുരിതപൂര്‍ണമാക്കിയ മന്‍മോഹന് സിങ് കോണ്‍ഗ്രസിന്റെ അവസാന പ്രധാനമന്ത്രിയായിരിക്കുമെന്നും വിജയരാഘവന് പറഞ്ഞു.\nസമഗ്രമായി അന്വേഷിക്കണം: വൈക്കം വിശ്വന്\nകോട്ടയം: നിലമ്പൂരിലെ കോണ്‍ഗ്രസ് ബ്ലോക്ക്കമ്മിറ്റി ഓഫീസില് സ്ത്രീയെ കൊലപ്പെടുത്തിയ സംഭവത്തില് സത്യസന്ധവും സമഗ്രവുമായ അന്വേഷണം വേണമെന്ന് എല്‍ഡിഎഫ് കണ്‍വീനര് വൈക്കം വിശ്വന് ആവശ്യപ്പെട്ടു. കുറ്റക്കാരായ യഥാര്‍ഥ പ്രതികളെ ഉടന് അറസ്റ്റ് ചെയ്യണം. മന്ത്രി ആര്യാടന് മുഹമ്മദിന്റെ പേഴ്സണല് സ്റ്റാഫംഗം ബി കെ ബിജുവിനെയും സുഹൃത്ത് ചുള്ളിയോട് ഉണ്ണിക്കുളം പുന്നശേരി ഷംസുദ്ദീനെയുമാണ് കൊലപാതകത്തിന്റെ പേരില് പൊലീസ് അറസ്റ്റ് ചെയ്തത്. ഇവര് തന്നെയാണോ യഥാര്‍ഥ പ്രതികളെന്ന് ജനങ്ങള്‍ക്ക് സംശയമുണ്ട്. ഇതിനുപിന്നിലുള്ള മറ്റ് ശക്തികളെയും വെളിച്ചത്തുകൊണ്ടുവരണം. കെപിസിസി പ്രസിഡന്റായി വി എം സുധീരനെ പ്രഖ്യാപിച്ച ദിവസം തന്നെയാണ് കൊലപാതകവിവരം പുറത്തായത്. പാര്‍ടിയുടെ ഓഫീസില് നടന്ന കൊലപാതകത്തെ കുറിച്ച് കെപിസിസി പ്രസിഡന്റിന് എന്താണ് പറയാനുള്ളതെന്ന് വ്യക്തമാക്കണം. ജനങ്ങള്‍ക്ക് കോണ്‍ഗ്രസ് ഓഫീസില് കയറാന് പറ്റാത്ത സാഹചര്യമാണ് നിലവിലുള്ളതെന്ന് രാധയുടെ കൊലപാതകം തെളിയിക്കുന്നു. ഇത്തരം നീചമായ പ്രവൃത്തിയില് കേരളമൊന്നാകെ പ്രതിഷേധിക്കണമെന്നും വൈക്കം വിശ്വന് പ്രസ്താവനയില് ആവശ്യപ്പെട്ടു.\nപുറത്തായത് കോണ്‍ഗ്രസിന്റെ വികൃത മുഖം: പി കെ ശ്രീമതി\nതിരു: നിലമ്പൂരില് കോണ്‍ഗ്രസ് ഓഫീസില് സ്ത്രീയെ ബലാല്‍സംഗംചെയ്ത് കൊന്ന് ചാക്കില് കെട്ടിത്താഴ്ത്തിയ സംഭവം കോണ്‍ഗ്രസിന്റെ വികൃതമുഖമാണ് തുറന്നുകാട്ടുന്നതെന്ന് സിപിഐ എം കേന്ദ്ര കമ്മിറ്റി അംഗം പി കെ ശ്രീമതി പറഞ്ഞു. ഡല്‍ഹിയില് കോണ്‍ഗ്രസ് നേതാക്കള്, കോണ്‍ഗ്രസ് പ്രവര്‍ത്തകയായ നൈനാസാഹ്നിയെ തന്തൂരി അടുപ്പില് ചുട്ടുകൊന്നതിനെ ഓര്‍മിപ്പിക്കുന്ന സംഭവമാണ് ഇപ്പോള് അരങ്ങേറിയത്. കേരളത്തില് ഒരു രാഷ്ട്രീയ പാര്‍ടിയുടെ ഓഫീസില് ബലാത്സംഗവും കൊലപാതകവും അരങ്ങേറിയെന്നത് സമൂഹത്തെയാകെ ഞെട്ടിപ്പിച്ചു. മൃതദേഹം രണ്ടു ദിവസം പാര്‍ടി ഓഫീസില് സൂക്ഷിച്ചുവെന്നത് സംഭവത്തിനു പിന്നില് പിടിയിലായ രണ്ടു പേര് മാത്രമല്ലെന്നതിന്റെ തെളിവാണ്. ഭരിക്കുന്ന പാര്‍ടിയുടെ ഓഫീസില് നടന്ന ഈ സംഭവത്തെ തള്ളിക്കളയാനുള്ള ശ്രമത്തെ ശക്തമായി ചെറുക്കും. ഇതിനു പിന്നിലെ ഉന്നത ബന്ധവും ഗൂഢാലോചനയും പുറത്തുകൊണ്ടുവരാനും മുഴുവന് പ്രതികളെയും പിടികൂടാനും നിഷ്പക്ഷമായ അന്വേഷണം നടത്തണമെന്നും പി കെ ശ്രീമതി പ്രസ്താവനയില് ആവശ്യപ്പെട്ടു.\nLabels: കോണ്‍ഗ്രസ്, സ്ത്രീ


Janmabhumi| 'മാവോയിസ്റ്റ് ആശയങ്ങള് പഠിപ്പിക്കില്ല'; അരുന്ധതി റോയിയുടെ പുസ്തകം യൂണിവേഴ്‌സിറ്റി സിലബസില് നിന്ന് നീക്കി; എബിവിപിയുടെ പ്രതിഷേധങ്ങള് ഫലം കണ്ടു\n'മാവോയിസ്റ്റ് ആശയങ്ങള് പഠിപ്പിക്കില്ല'; അരുന്ധതി റോയിയുടെ പുസ്തകം യൂണിവേഴ്‌സിറ്റി സിലബസില് നിന്ന് നീക്കി; എബിവിപിയുടെ പ്രതിഷേധങ്ങള് ഫലം കണ്ടു\n'മാവോയിസ്റ്റ് ആശയങ്ങള് പഠിപ്പിക്കില്ല'; അരുന്ധതി റോയിയുടെ പുസ്തകം യൂണിവേഴ്‌സിറ്റി സിലബസില് നിന്ന് നീക്കി; എബിവിപി‍യുടെ പ്രതിഷേധങ്ങള് ഫലം കണ്ടു\nNovember 12, 2020, 05:46 p.m.\nസംഭവത്തില് യൂണിവേഴ്സിറ്റിക്ക് നോട്ടീസ് ലഭിച്ചിരുന്നു. ഇതേ തുടര്‍ന്നാണ് പുസ്തകം സിലബസില് നിന്നും നീക്കം ചെയ്യാന് തീരുമാനിച്ചതെന്ന് യൂണിവേഴ്സിറ്റി വൈസ് ചാന്‍സിലര് കെ പിച്ചുമണി പറഞ്ഞു.\nചെന്നൈ:എബിവിപിയുടെ പരാതിയെ തുടര്‍ന്ന് മാവോയിസ്റ്റ് ആശയങ്ങള് പ്രചരിപ്പിക്കുന്ന അരുന്ധതി റോയിയുടെ പുസ്തകം സിലബസില് നീക്കി. തമിഴ്നാട്ടിലെ മനോന്മണ്യം സുന്ദരനാര് യൂണിവേഴ്സിറ്റിയുടേതാണ് നടപടി. അരുന്ധതി റോയിയുടെ 'വാക്കിംഗ് വിത്ത് ദ കോമ്രേഡ്' എന്ന പുസ്തകത്തില് മാവോയിസ്റ്റ് ആശയങ്ങളാണ് പ്രചരിപ്പിച്ചിരുന്നത്. ഇതു വിദ്യാര്‍ത്ഥികളെ വഴിതെറ്റിക്കുമെന്ന് എബിവിപി വ്യക്തമാക്കിയിരുന്നു. തുടര്‍ന്ന് ഇതിനെതിരെ പരാതി നല്‍കുകയും എബിവിപി പ്രതിഷേധങ്ങള് സംഘടിപ്പിക്കുകയും ചെയ്തിരുന്നു.\nഇംഗ്ലീഷ് ബിരുദാനന്തര ബിരുദ വിഭാഗത്തിന്റെ സിലബസില് നിന്നുമാണ് ബുക്ക് നീക്കം ചെയ്തിരിക്കുന്നത്. മാവോയിസ്റ്റ് ഒളിത്താവളങ്ങളിലേക്കുള്ള അരുന്ധതി റോയിയുടെ യാത്രകളെ കുറിച്ച് പുസ്തകത്തില് വിവരിക്കുന്നുണ്ട്. മാവോയിസ്റ്റുകളെ വെള്ളപൂശിയാണ് പുസ്തകത്തില് അവതരിപ്പിച്ചിരിക്കുന്നത്.\nവൈസ് ചാന്‍സലര് ഡോ. ഗോപിനാഥ് രവീന്ദ്രന് സര്‍വകലാശാലാ ചെലവില് സീനിയര് അഭിഭാഷകന്; ഗവര്‍ണര്‍ക്ക് നിവേദനം\nരാഹുലിനെ ഒസ്മാനിയ സര്‍വ്വകലാശാലയില് പ്രവേശിപ്പിക്കില്ല; നടപടി ശരിവച്ച് ഹൈക്കോടതി, പരിപാടി അക്കാദമിക തലത്തിലുള്ളതല്ല


School College Reopening-Counseling For Students\n18 വയസ്സ് തികയാത്തതിനാല് വാക്സിന് എടുക്കാന് പറ്റാത്ത ഒന്നാം വര്‍ഷ ഡിഗ്രി വിദ്യാര്‍ത്ഥികളെ വാക്സിനേഷന് നിബന്ധനയില് നിന്ന് ഒഴിവാക്കും\nOctober 13, 2021 10:19:50 pm\nതിരുവനന്തപുരം: സംസ്ഥാനത്ത് കോവിഡ് വ്യാപനത്തെത്തുടർന്ന് അടച്ചിട്ട വിദ്യാഭ്യാസ സ്ഥാപനങ്ങൾ വീണ്ടും തുറക്കുന്ന സാഹചര്യത്തിൽ സ്കൂൾ, കോളേജ് വിദ്യാർത്ഥികൾക്ക് കൗൺസിലിങിന് സംവിധാനമൊരുക്കും. കൗൺസിലിങ് ഉറപ്പുവരുത്തുന്നതിനാവശ്യമായ നടപടികൾ കൈക്കൊള്ളാൻ മുഖ്യമന്ത്രി പിണറായി വിജയൻ കോവിഡ് അവലോകനയോഗത്തിൽ നിർദ്ദേശിച്ചു.\nസ്കൂളുകളിലും കോളേജുകളിലും കൗണ്‍സിലര്‍മാര് ഉണ്ടാവണമെന്ന് മുഖ്യമന്ത്രി പറഞ്ഞു. കോവിഡ് കാലത്ത് കുട്ടികള്‍ക്ക് ക്ലാസ്സുകള് മാത്രമല്ല കൂട്ടുകാരും നഷ്ടപ്പെട്ടിരിക്കുകയാണ്. ചിലര് പ്രത്യേക മാനസികാവസ്ഥയിലായിട്ടുണ്ടാവാം. അത്തരക്കാര്‍ക്ക് കൃത്യമായ കൗണ്‍സിലിംഗ് ആവശ്യമാണ്. അതിനാൽ സ്കൂളുകളിലും കോളേജുകളിലും കൗണ്‍സിലര്‍മാര് ഉണ്ടാവണമെന്ന് മുഖ്യമന്ത്രി നിർദ്ദേശിച്ചു.\n18 വയസ്സ് തികയാത്തതിനാല് കോവിഡ് വാക്സിന് എടുക്കാന് പറ്റാത്ത ഒന്നാം വര്‍ഷ ഡിഗ്രി വിദ്യാര്‍ത്ഥികളെ വാക്സിനേഷന് നിബന്ധനയില് നിന്നും ഒഴിവാക്കുമെന്നും മുഖ്യമന്ത്രി അറിയിച്ചു. രണ്ട് ഡോസ് വാക്സിന് എടുത്ത വിദ്യാര്‍ത്ഥികള്‍ക്കു മാത്രമാണ് നിലവില് കോളേജുകളില് ക്ലാസില് വരാന് അനുമതിയുള്ളത്. രണ്ടാം ഡോസ് വാക്സിന് എടുക്കാന് സമയമാകാത്ത വിദ്യാര്‍ത്ഥികളെയും പ്രവേശിപ്പിക്കും. വാക്സിന് എടുക്കാന് വിമുഖതകാട്ടുന്ന അദ്ധ്യാപകര്‍ക്കും വിദ്യാര്‍ത്ഥികള്‍ക്കും ബോധവല്‍ക്കരണം നടത്താന് മുഖ്യമന്ത്രി നിര്‍ദ്ദേശം നല്‍കി.\nസ്കൂള് കെട്ടിടങ്ങളുടെ ഫിറ്റ്നസ് ഒന്നുകൂടി ഉറപ്പാക്കണമെന്നും യോഗത്തിൽ മുഖ്യമന്ത്രി നിർദേശിച്ചു. സ്കൂള് വിദ്യാര്‍ത്ഥികളെ കൊണ്ടുപോകുന്ന വാഹനങ്ങളുടെ ഫിറ്റ്നസ്സും ഉറപ്പാക്കും.\nമഴ കനത്തതിനെത്തുടര്‍ന്ന് സംസ്ഥാനത്ത് 48 ദുരിതാശ്വാസ ക്യാമ്പുകള് ആരംഭിച്ചിട്ടുണ്ടെന്നും മുഖ്യമന്ത്രി അറിയിച്ചു. ദുരിതാശ്വാസ പ്രവര്‍ത്തനങ്ങള് പുരോഗമിക്കുകയാണെന്നും നല്ല ജാഗ്രത പുലര്‍ത്തണമെന്നും മുഖ്യമന്ത്രി പറഞ്ഞു.\nWeb Title: School college reopening counseling for students


കുടിവെള്ളത്തിന്റെ ഗുണനിലവാരം ഉറപ്പാക്കാന് 'ഓപ്പറേഷന് പ്യുവര് വാട്ടര്'\nകാക്കനാട്: ജില്ലയില് വിതരണം ചെയ്യുന്ന കുടിവെള്ളത്തിന്റെ ഗുണനിലവാരം ഉറപ്പാക്കാന് 'ഓപ്പറേഷന് പ്യുവര് വാട്ടര്' കര്‍മ്മപദ്ധതി രൂപീകരിക്കാന് നിയമസഭ സമിതി നിര്‍ദ്ദേശിച്ചു. പാറമടകളിലെ മലിനജലം കുടിവെള്ളമായി വിതരണം ചെയ്യുന്നത് സംബന്ധിച്ച് ആര്. രാമചന്ദ്രന് എംഎല്‍എ സമര്‍പ്പിച്ച ഹര്‍ജിയില് ബന്ധപ്പെട്ട ഉദ്യോഗസ്ഥരില് നിന്ന് തെളിവെടുക്കാനെത്തിയ, ഹരജികള് സംബന്ധിച്ച സമിതിയുടേതാണ് തീരുമാനം. കെ. ബി. ഗണേഷ് കുമാര് എംഎല്‍എ അധ്യക്ഷനായ സമിതി കളക്ടറേറ്റില് പൊതുപ്രവര്‍ത്തകരില് നിന്നും പരിസ്ഥിതി - സന്നദ്ധ സംഘടന പ്രവര്‍ത്തകരില് നിന്നും ഉദ്യോഗസ്ഥരില് നിന്നും തെളിവെടുത്തു. ജില്ലാ കളക്ടര്‍ക്കാണ് നിര്‍വഹണച്ചുമതല.\nപോലീസ്, മോട്ടോര് വാഹനം, ഭക്ഷ്യ സുരക്ഷ, ലീഗല് മെട്രോളജി, ആരോഗ്യം, റവന്യൂ വകുപ്പുകളുടെ പ്രവര്‍ത്തനം ഏകോപിപ്പിച്ചാണ് പദ്ധതി നടപ്പാക്കുക. പാറമടകളില് നിന്നും ടാങ്കര് ലോറികളില് മലിനജലം വിതരണം ചെയ്യുന്നത് നിരോധിച്ചുകൊണ്ടുള്ള ജില്ലാ കളക്ടറുടെ ഉത്തരവ് പ്രാബല്യത്തിലുണ്ടാകുമെന്ന് സമിതി അറിയിച്ചു. വാട്ടര് അതോറിറ്റിയുടെ ഹൈഡ്രന്റുകളില് നിന്ന് മാത്രമേ വിതരണത്തിനുള്ള കുടിവെള്ളം ശേഖരിക്കാവൂ. ഇത് പ്രാബല്യത്തില് വരുന്നതുവരെ 15 ദിവസം കിണറുകളില് നിന്ന് വെള്ളം ശേഖരിക്കാന് സമിതി അനുമതി നല്‍കി.\nകുടിവെള്ള വിതരണവുമായി ബന്ധപ്പെട്ട് സ്വീകരിക്കേണ്ട മാര്‍ഗ നിര്‍ദ്ദേശങ്ങള്:\nടാങ്കര് അല്ലെങ്കില് മിനി ലോറികളില് കൊണ്ടുപോകുന്ന ശുദ്ധജലം ജില്ലാ ഭരണകൂടത്തിന്റെ അനുമതിയില്ലാതെ തദ്ദേശ സ്വയംഭരണ സ്ഥാപനങ്ങളോ പോലീസോ തടയാന് പാടില്ലെന്ന നിലവിലെ ഉത്തരവ് പിന്‍വലിക്കും.\nഉപഭോക്താക്കള്‍ക്ക് ആവശ്യമായ ജലം വാട്ടര് അതോറിറ്റി തന്നെ വിതരണം ചെയ്യണം.\nടാങ്കറുകളില് കുടിവെള്ളം കൊണ്ടുപോകുന്നതിനുള്ള ഫുഡ് സേഫ്റ്റി ആന്‍ഡ് സ്റ്റാന്‍ഡേര്‍ഡ്‌സ് അതോറിറ്റി ഓഫ് ഇന്ത്യ പ്രകാരമുള്ള ലൈസന്‍സ് എടുക്കാത്ത വാഹന ഉടമയ്‌ക്കെതിരെ കര്‍ശന നടപടി സ്വീകരിക്കണം.\nലൈസന്‍സുള്ള വാഹനങ്ങളില് മാത്രം കുടിവെള്ള വിതരണം നടത്തണം. ജലവിതരണത്തിനുള്ള ടാങ്കര് ലോറികള് കളക്ടറേറ്റില് രജിസ്റ്റര് ചെയ്യണം.\nകുടിവെള്ള വിതരണ ടാങ്കറുകളില് കുടിവെള്ളമെന്നും മറ്റാവശ്യങ്ങള്‍ക്കുള്ള ടാങ്കറുകളില് അക്കാര്യവും രേഖപ്പെടുത്തുകയും ടാങ്കറുകള്‍ക്ക് പ്രത്യേക നിറം നല്‍കുകയും വേണം.\nകുടിവെള്ള ടാങ്കറിന് ഉള്‍വശത്ത് ഇ.പി.ഐ. കോട്ടിംഗ് നിര്‍ബന്ധമാണ്.\nനിര്‍വ്വഹണ ഉദ്യോഗസ്ഥരടങ്ങിയ സംഘം ജലവിതരണം നിരീക്ഷിക്കുകയും കളക്ടര്‍ക്ക് മാസം തോറും റിപ്പോര്‍ട്ട് സമര്‍പ്പിക്കുകയും ചെയ്യണം.\nപരിശോധന നടത്തുന്നതിനും പരിഹാരമാര്‍ഗങ്ങള് നിര്‍ദ്ദേശിക്കുന്നതും സംബന്ധിച്ച് ജില്ലാ കളക്ടര് ജാഗ്രത പുലര്‍ത്തണം. ലംഘനമുണ്ടായാല് കര്‍ശന നടപടി സ്വീകരിക്കണം.\nവിതരണം ചെയ്യുന്ന ജലം സര്‍ക്കാര് അംഗീകൃത ലാബുകളില് കൃത്യമായ ഇടവേളകളില് പരിശോധിച്ച് ശുദ്ധി ഉറപ്പാക്കണം.\nവിതരണം ചെയ്യുന്ന കുടിവെള്ളത്തിന്റെ അളവ് കൃത്യമാണോയെന്ന് ലീഗല് മെട്രോളജി വകുപ്പ് പരിശോധിക്കുകയും ജല അതോറിറ്റിയില് നിന്നും കുടിവെള്ളം ശേഖരിച്ച് കൂടിയ വിലക്ക് മറിച്ചുവില്‍ക്കുന്നവര്‍ക്കെതിരെ നടപടി സ്വീകരിക്കുകയും വേണം.\nസംസ്ഥാനത്ത് വിതരണം ചെയ്യുന്ന കുടിവെള്ള ടാങ്കറുകളില് ജി.പി.എസ്. നിര്‍ബന്ധമാക്കണം.\nപാറമടകളില് നിന്ന് ശേഖരിക്കുന്ന വെള്ളം കുടിവെള്ളമായി വിതരണം ചെയ്യുന്നുണ്ടോയെന്ന് പരിശോധിക്കുന്നതിനും മലിനജലം വിതരണം ചെയ്യുന്നവര്‍ക്കെതിരെ കര്‍ശന നടപടി സ്വീകരിക്കുന്നതിനും ഫുഡ് സേഫ്റ്റി സ്‌ക്വാഡിന്റെ സേവനം ഉപയോഗപ്പെടുത്തണം.\nകുടിവെള്ളം നിര്‍മ്മാണ ആവശ്യത്തിന് വിതരണം ചെയ്യാന് പാടില്ല.\nകുടിവെള്ളത്തിന്റെ ഗുണനിലവാരം സംബന്ധിച്ച പരാതികള് കളക്ടര്‍ക്ക് നേരിട്ട് സമര്‍പ്പിക്കുന്നതിന് പൊതുജനങ്ങള്‍ക്ക് അവസരം നല്‍കണം.\nസ്വകാര്യ ടാങ്കര് ലോറികള് നിര്‍മ്മാണ പ്രവര്‍ത്തനങ്ങള്‍ക്കായി ജലചൂഷണം നടത്തുന്നുണ്ടോ എന്ന് നിരീക്ഷിക്കണം.\nകുടിവെള്ളം നിറച്ച ശേഷം വാട്ടര് അതോറിറ്റി സീല് ചെയ്ത് ബില് നല്‍കിയ ശേഷമേ ടാങ്കറുകള് അയക്കാവൂ. ഇത് ഗുണഭോക്താവിന് പരിശോധനക്ക് വിധേയമാക്കാവുന്നതാണ്.\nവെള്ളം കൊണ്ടുപോകുന്ന ടാങ്കറുകളുടെ നിറം സംബന്ധിച്ച ഹൈക്കോടതി ഉത്തരവ് കൃത്യമായി പാലിക്കണമെന്ന് ഗണേഷ് കുമാര് പറഞ്ഞു. മലിനജലം കൊണ്ടുപോകുന്ന ടാങ്കറുകള്‍ക്ക് ബ്രൗണ് നിറവും ശുചിമുറി മാലിന്യം കൊണ്ടു പോകുന്ന ടാങ്കറുകള്‍ക്ക് മഞ്ഞ നിറവും ശുദ്ധജലം കൊണ്ടുപോകുന്ന ടാങ്കറുകള്‍ക്ക് നീല നിറവുമാണ് നല്‍കേണ്ടത്. വെള്ളം നിറച്ച് കൊടുക്കുന്നതിനായി കൂടുതല് ഹൈഡ്രെന്റുകള് സ്ഥാപിക്കാനുള്ള സംവിധാനം വാട്ടര് അതോറിറ്റി തയാറാക്കണമെന്നും സമിതി നിര്‍ദ്ദേശിച്ചു.\nനിയമസഭാ സമിതി അംഗങ്ങളും എംഎല്‍എമാരുമായ പി. ഉബൈദുള്ള, വി. പി. സജീന്ദ്രന്, ഒ. രാജഗോപാല്, സി. മമ്മൂട്ടി, ആര്. രാമചന്ദ്രന്, ജില്ലാ കളക്ടര് എസ്. സുഹാസ്, സബ് കളക്ടര് സ്‌നേഹില് കുമാര് സിങ്, ഐജി വിജയ് സാക്കറേ, ഡിസിപി ജി പൂങ്കുഴലി, എഡിഎം കെ. ചന്ദ്രശേഖരന് നായര്, ഡെപ്യൂട്ടി കളക്ടര് എസ്. ഷാജഹാന്, വിവിധ വകുപ്പുതല ഉദ്യോഗസ്ഥര് തുടങ്ങിയവര് പങ്കെടുത്തു.\nOperation Pure water drinking water


മലയാള തനിമയുടെ സുചിത്ര മുഖം - Profile - Gallery - M Today Online\nമലയാള തനിമയുടെ സുചിത്ര മുഖം – Profile – Gallery\nBy MToday Desk\t On Apr 10, 2020\nമലയാള ചലച്ചിത്ര ലോകത്തേക്ക് മുൻകാല നായികമാരുടെ തിരിച്ചുവരവിൻ്റെ കാലം വിദൂരമല്ല എന്നു പറയാം പക്ഷെ എല്ലാ നായികമാരും തിരിച്ചു വന്നു തുടങ്ങി.\nമലയാളികളുടെ പ്രിയപ്പെട്ട അഭിനേത്രിയായിരുന്നു സുചിത്ര മുരളി. നിരവധി വിജയചിത്രങ്ങളിലൂടെ സുചിത്ര തൻ്റെ സാന്നിധ്യം മലയാള സിനിമാ ലോകത്തു എഴുതിച്ചേര്‍ത്തിരുന്നു.\nബാലതാരമായാണ് സുചിത്ര തൻ്റെ അഭിനയ ജീവിതം ആരംഭിച്ചത് എന്നാൽ നമ്പര് 20 മദ്രാസ് മെയില് എന്ന ചിത്രത്തിലെ സുചിത്ര നായികയായി അരങ്ങേറ്റം കുറിച്ചു.\nപിന്നീട് കൈ നിറയെ ചിത്രങ്ങൾ തിളങ്ങി നിൽക്കുന്ന സമയത്തെ വിവാഹം ഒടുവിൽ സിനിമലോകം ഉപേക്ഷിച്ചു ഭര്‍ത്താവിനൊപ്പം അമേരിക്കയിലേക്ക് ചേക്കേറി. എന്നാൽ ഇന്നും മലയാള സിനിമയിലേക്കുള്ള താരത്തിന്റെ തിരിച്ചു വരവിനു കാത്തിരിക്കുകയാണ് ആരാധകർ.\nകുട്ടേട്ടന്, അഭിമന്യു, മിമിക്സ് പരേഡ്, ഭരതം, കാസര്‍കോഡ് കാദര്‍ഭായ്, കാശ്മീരം, ഹിറ്റ്ലര് തുടങ്ങിയ നിരവധി വിജയ ചിത്രങ്ങളില് മികച്ച വേഷങ്ങളിലൂടെ പ്രേക്ഷകരുടെ മനസു കീഴടക്കിയ സുചിത്ര നായിക വേഷം ചെയുന്ന ആദ്യ ചിത്രം നമ്പർ 20 മദ്രാസ് മെയില് ആയിരുന്നു.\nമമ്മൂട്ടി, മോഹന്‍ലാല് എന്നീ രണ്ടു സൂപ്പര് സ്റ്റാറുകള് ഒരുമിച്ച ചിത്രത്തിൽ അഭിനയിക്കുമ്പോൾ 14 വയസു മാത്രമായിരുന്നു സുചിത്രയുടെ പ്രായം . ആദ്യ നായിക വേഷം നിരവധി ലെജന്‍ഡ്‌സിനൊപ്പമാണ് എന്നതും താരത്തിന് അഭിമാനിക്കാവുന്ന ഒന്നാണ്.\nതാരത്തിന്റെ പുതിയ ചിത്രങ്ങൾ എന്നും സോഷ്യൽ മീഡിയയിൽ സജീവമാണ്.\nസോഫ്റ്റ് വെയര് എഞ്ചിനീയറായ മുരളിയെയാണ് വിവാഹം ചെയ്തത്. 2002 ല് ഐ.വി.ശശി സംവിധാനം ചെയ്ത ‘ആഭര്‍ണചാര്‍ത്ത്’ എന്ന സിനിമയിലാണ് സുചിത്ര അവസാനമായി അഭിനയിച്ചത്.\nവിമാനത്തിൽ പറന്നിറങ്ങിയ ദുര്‍ഗ കൃഷ്ണ – Profile – Gallery\nമലയാളത്തിൽ നിന്നും തമിഴിലെത്തി ഗ്ലാമറായി ഐശ്വര്യ മേനോൻ – Gallery


മുഖ്യമന്ത്രി ചുവപ്പ് കണ്ട കാളയെപ്പോലെയെന്ന് ശ്രീധരന് പിള്ള :: Janmabhumi Daily\nമുഖ്യമന്ത്രി ചുവപ്പ് കണ്ട കാളയെപ്പോലെയെന്ന് ശ്രീധരന് പിള്ള\nTuesday 16 April 2019 7:22 pm IST\nതിരുവനന്തപുരം: മുഖ്യമന്ത്രി പിണറായി വിജയന് ചുവപ്പ് കണ്ട കാളയെപ്പോലെ പെരുമാറുന്നുവെന്ന് ബിജെപി സംസ്ഥാന അദ്ധ്യക്ഷന് പി.എസ് ശ്രീധരന് പിള്ള. ശരണമന്ത്രവും നാമജപവും എവിടെ കേട്ടാലും അദ്ദേഹത്തെ അസ്വസ്ഥനാക്കുന്നുവെന്നും അദ്ദേഹം ഫേസ്ബുക്ക് പോസ്റ്റിലൂടെ ആരോപിക്കുന്നു.\nസ്റ്റാലിന്റെ മുഖം മങ്ങിയാല് പരിചാരകര് കാര്യം ഗ്രഹിച്ചിരുന്നതു പോലെ ഇവിടെയുമുണ്ടായിരുന്നു ചില പരിചാരകര്. ഉടന് തന്നെ ചാടിയിറങ്ങി ക്ഷേത്രത്തിലെ മൈക്കിന്റെ വൈദ്യുതി ബന്ധം വിച്ഛേദിച്ചു.\nഅദ്ദേഹത്തിന്റെ പോസ്റ്റ് ഇങ്ങനെ തുടരുന്നു. അതേസമയം മറ്റ് ചിലതിനെയൊക്കെ ബഹുമാനിക്കാനും അദ്ദേഹത്തിനറിയാം. അവിടെ അദ്ദേഹം പ്രസംഗം നിര്‍ത്തി കാത്തു നില്‍ക്കും. അത് വേണ്ടതു തന്നെയാണ്.പക്ഷേ എല്ലായിടത്തും അതേ നയം തന്നെയാകണം. അങ്ങനെയൊരു നയം ഇല്ലാത്തതു കൊണ്ടാണ് കപടമതേതരര് എന്ന പേരു കിട്ടുന്നത്.\nവാക്കുകള് ദുര്‍വ്യാഖ്യാനം ചെയ്യുന്ന ചില മാദ്ധ്യമങ്ങളെയും ഫേസ്ബുക്ക് പോസ്റ്റിലൂടെ അദ്ദേഹം പരിഹസിച്ചാണ് ശ്രീധരന്‍പിള്ളയുടെ ഫേസ്ബുക്ക് പോസ്റ്റ് അവസാനിക്കുന്നത്.\nമുഖ്യമന്ത്രി വ്യക്തിപരമായി തകര്‍ക്കാന് ശ്രമിക്കുന്നു: ശ്രീധരന് പിള്ള


'കൊച്ചു കൊച്ചു സന്തോഷങ്ങളു'ടെ സെറ്റിലേക്ക് തിരികെ എത്തിയതുപോലെ: ജയറാം- സത്യൻ അന്തിക്കാട് ചിത്രത്തിന്റെ ലൊക്കേഷനിൽനിന്ന് കാളിദാസ്... -\nHome Cinema ‘കൊച്ചു കൊച്ചു സന്തോഷങ്ങളു’ടെ സെറ്റിലേക്ക് തിരികെ എത്തിയതുപോലെ: ജയറാം- സത്യൻ അന്തിക്കാട് ചിത്രത്തിന്റെ ലൊക്കേഷനിൽനിന്ന് ...\n‘കൊച്ചു കൊച്ചു സന്തോഷങ്ങളു’ടെ സെറ്റിലേക്ക് തിരികെ എത്തിയതുപോലെ: ജയറാം- സത്യൻ അന്തിക്കാട് ചിത്രത്തിന്റെ ലൊക്കേഷനിൽനിന്ന് കാളിദാസ്…\nജയറാമിനെ നായകനാക്കി സത്യൻ അന്തിക്കാട് ഒരുക്കിയ ചിത്രമാണ് കൊച്ചുകൊച്ചു സന്തോഷങ്ങൾ. ജയറാം നായകനായി എത്തിയ ചിത്രത്തിൽ ബാലതാരമായി കാളിദാസ് ജയറാമും എത്തിയിരുന്നു. വർഷങ്ങൾക്ക് ശേഷം സത്യൻ അന്തിക്കാട്- ജയറാം കൂട്ടുകെട്ടിന്റെ ലൊക്കേഷനിൽ എത്തിയ സന്തോഷം പങ്കുവയ്ക്കുകയാണ് കാളിദാസ് ജയറാം. കൊച്ചു കൊച്ചു സന്തോഷങ്ങൾ എന്ന സിനിമയുടെ സെറ്റിലേക്ക് തിരികെ എത്തിയതുപോലെയായിരുന്നു ഈ കൂടിക്കാഴ്ച എന്നാണ് സെറ്റിൽ നിന്നുള്ള ചിത്രങ്ങൾ പങ്കുവെച്ചുകൊണ്ട് കാളിദാസ് കുറിച്ചത്.\n‘പ്രഗത്ഭ സംവിധായകനും എന്റെ പ്രിയപ്പെട്ട നടനും ഒരുമിച്ച് പ്രവർത്തിക്കുന്നത് കാണാൻ കഴിയുന്നത് തന്നെ വലിയ കാര്യം. സ്വന്തം വീട്ടിലേക്ക് തിരിച്ചെത്തിയതുപോലെയാണ് ഇപ്പോൾ തോന്നുന്നത്. ഈ സിനിമ നിങ്ങളെ നിരാശപ്പെടുത്തില്ല. വ്യക്തിപരമായി ഈ കൂട്ടുകെട്ടിന്റെ ആരാധകനാണ് താൻ. ചിത്രം തിയേറ്ററിൽ പോയി കാണാൻ ഞാനും കാത്തിരിക്കുകയാണ്’- കാളിദാസ് കുറിച്ചു.\nRead also: മിന്നൽ അടിച്ചു ഗയ്‌സ്; ബേസിൽ ജോസഫിന്റെ ‘മിന്നൽ മുരളി’ സ്‌പെഷ്യൽ ആക്ഷൻ സോങ് പുറത്തുവിട്ട് ടൊവിനോ തോമസ്\n‘ഞാൻ പ്രകാശന്’ ശേഷം സത്യൻ അന്തിക്കാട് ഒരുക്കുന്ന പുതിയ ചിത്രമാണിത്. ഡോ. ഇക്ബാൽ കുറ്റിപ്പുറമാണ് ചിത്രത്തിന് തിരക്കഥ ഒരുക്കിയിരിക്കുന്നത്. ചിത്രത്തിൽ ജയറാമിനൊപ്പം പ്രധാന കഥാപാത്രത്തെ അവതരിപ്പിക്കുന്നത് മീര ജാസ്മിൻ ആണ്. ജൂലിയറ്റ് എന്ന കഥാപാത്രത്തെയാണ് ചിത്രത്തിൽ മീര ജാസ്മിൻ അവതരിപ്പിക്കുന്നത്. ഏഴ് വർഷങ്ങൾക്ക് ശേഷമാണ് ജയറാമും മീര ജാസ്മിനും ഈ ചിത്രത്തിലൂടെ ഒന്നിക്കുന്നത്. ദേവിക, ഇന്നസെന്റ്, സിദ്ദിഖ്, കെ പി എ സി ലളിത, ശ്രീനിവാസൻ തുടങ്ങിയ താരങ്ങളും ചിത്രത്തിൽ അണിനിരക്കുന്നുണ്ട്. അതേസമയം ചിത്രത്തിന്റെ പേര് ഇതുവരെ അണിയറപ്രവർത്തകർ പുറത്തുവിട്ടിട്ടില്ല.\nStory highlights; kalidas Jayaram with Sathyan Anthikadu


ലോട്ടറിയടിച്ച 50 ലക്ഷം കൂട്ടുകാരനെ കബളിപ്പിച്ച് കൈക്കലാക്കിയ ഇതരസംസ്ഥാന തൊഴിലാളി പിടിയില് - MALABAR FLASH\nHome Arrested Kannur News കണ്ണൂര് കേരളം കേരള വാര്‍ത്ത ലോട്ടറിയടിച്ച 50 ലക്ഷം കൂട്ടുകാരനെ കബളിപ്പിച്ച് കൈക്കലാക്കിയ ഇതരസംസ്ഥാന തൊഴിലാളി പിടിയില്\nലോട്ടറിയടിച്ച 50 ലക്ഷം കൂട്ടുകാരനെ കബളിപ്പിച്ച് കൈക്കലാക്കിയ ഇതരസംസ്ഥാന തൊഴിലാളി പിടിയില്\nകണ്ണൂര്: ലോട്ടറിയടിച്ച 50 ലക്ഷം രൂപ കൂട്ടുകാരനെ കബളിപ്പിച്ച് കൈക്കലാക്കിയ ഇതരസംസ്ഥാന തൊഴിലാളി പിടിയില്. ലോട്ടറിയടിച്ചതും തട്ടിപ്പ് നടത്തിയതും ബിഹാര് സ്വദേശികളും അയല്‍വാസികളുമാണ്.[www.malabarflash.com]\nബീഹാറിലെ മുസാഫര്‍പൂര് സ്വദേശി മനോജ് മഹത്തോയ്ക്കാണ് കേരള സംസ്ഥാന ഭാഗ്യക്കുറിയുടെ കാരുണ്യ പ്ലസ് ലോട്ടറി അടിച്ചത്. സുഹൃത്തും അയല്‍വാസിയുമായ രാജാറാമാണ് തട്ടിപ്പ് നടത്തിയത്.\n20 മാസം മുമ്പാണ് 50 ലക്ഷം രൂപയുടെ ലോട്ടറിയടിച്ചത്. ഇക്കാര്യം പെരുമാച്ചേരിയിലെ ഏജന്റ് വിജേഷ് കാട്ടാമ്പള്ളിയിലെ സെഞ്ച്വറി പ്ലൈവുഡ് കമ്പനിയിലെത്തി മനോജ് മഹത്തോയെ അറിയിക്കുകയും ചെയ്തു. തുടര്‍ന്ന് മനോജ് കൂട്ടുകാരനെയും കൂട്ടി കണ്ണൂരിലെത്തി എസ്ബിഐ ബാങ്ക് അധികൃതരെ സമീപിച്ചപ്പോള് ആധാറും മറ്റു രേഖകളും ഹാജാരാക്കണമെന്ന് ആവശ്യപ്പെട്ടു.\nഈ സമയം കൂടെ വന്ന രാജാറാം ടിക്കറ്റ് സ്വന്തം പേരിലാക്കി പുതിയതെരു ബറോഡ ബാങ്കില് ഏല്‍പ്പിച്ചു. മൂന്ന് മാസം കഴിഞ്ഞിട്ടും ലോട്ടറിയടിച്ച പണം ലഭിക്കാതെ വന്നതോടെ മനോജ് നാട്ടില് അവധിക്ക് പോയ രാജാറാമിനെ വിളിച്ചു.\nഇതിനിടെ രാജാറാം പണം ഉടന് കിട്ടണമെങ്കില് 14000 രൂപ കൂടി വേണമെന്ന് പറഞ്ഞതനുസരിച്ച് അതു നല്‍കുകയും ചെയ്തു. എന്നിട്ടും പണം ലഭിക്കാതായതോടെ മനോജ് നാട്ടിലുള്ള തന്റെ ബന്ധുവിനെ വിവരമറിയിച്ചു. രാജാറാമും ഭാര്യയും ആഡംബര ജീവിതം നയിക്കുകയാണെന്ന് അറിഞ്ഞ മനോജ് മഹാത്തോ പുതിയതെരുവിലെ ബാങ്കുമായി ബന്ധപ്പെട്ടപ്പോഴാണ് പണം രാജാറാമിന്റെ അക്കൗണ്ടിലേക്ക് വന്നതായി അറിഞ്ഞത്. ഇതോടെയാണ് മനോജ് വളപട്ടണം പോലിസില് പരാതി നല്‍കുകയായിരുന്നു.\nതുടര്‍ന്ന് പോലിസ് നടത്തിയ അന്വേഷണത്തിലാണ് രാജാറാമിനെ പുതിയതെരുവില് നിന്ന് വളപട്ടണം പോലിസ് പിടികൂടിയത്. എസ്എച്ച്ഒ എം കൃഷ്ണന്, എസ്‌ഐ വിജേഷ്, എഎസ്‌ഐ പ്രസാദ് എന്നിവരാണ് പ്രതിയെ പിടികൂടിയത്.


ഇന്ത്യയും പാകിസ്ഥാനും ആജന്മശത്രുക്കളായിതന്നെ തുടരണോ? - Janayugom Online\nBy: Web Desk | Saturday 10 August 2019 10:56 PM IST\nഎഴുപത്തിരണ്ട് സംവത്സരങ്ങള്‍ക്ക് മുമ്പ് 1947 ഓഗസ്റ്റ് 14നും 15നുമായി ഇരട്ടപെറ്റ മക്കളെപ്പോലെ ജന്മംകൊണ്ട രാജ്യമാണ് പാകിസ്ഥാനും ഇന്ത്യയും. ഇരട്ടപെറ്റപോലെയാണെങ്കിലും ജനിക്കുമ്പോള് തന്നെ ഇരുരാജ്യങ്ങളും ആജന്മവൈരികളെപ്പോലെയായിരുന്നു. ഹിന്ദു-മുസ്‌ലിം വൈരംതന്നെയായിരുന്നല്ലോ ഈ ഇരട്ടപ്പിറവിക്ക് അടിസ്ഥാനം. അങ്ങനെയാണല്ലൊ രണ്ടായിരത്തോളം മൈല് അകലെയുള്ള ബംഗാളിന്റെ കിഴക്കന് ഭാഗം പാകിസ്ഥാന്റെ ഭാഗമായത്. കിഴക്കന് പാകിസ്ഥാന് എന്നായിരുന്നു അതിന്റെ വിളിപ്പേര്. രണ്ട് അതിര്‍ത്തികളിലും രക്തപ്പുഴ ഒഴുക്കിക്കൊണ്ടുള്ളതായിരുന്നു ഈ ജനനം എന്നതുകൊണ്ട് മാത്രം ആ വൈരാഗ്യം ഇപ്പോഴും രണ്ടു ഭാഗങ്ങളിലും നിലനില്‍ക്കുന്നതില് അതിശയിക്കാനൊന്നുമില്ല.\nഇന്ത്യയെ ഇപ്രകാരം രണ്ടായി പിളര്‍ക്കാനുള്ള ഗൂഢതന്ത്രം ബ്രിട്ടീഷുകാരാണ് മെനഞ്ഞെടുത്തത്. ഇന്ത്യ ഒരൊറ്റ രാജ്യമായി നിലനിന്നാല് അത് ലോകത്തിലെ ഒരു മഹാശക്തിയായി വളര്‍ന്ന് വികസിക്കുമായിരുന്നു. ഹിന്ദു – മുസ്‌ലിം വൈരാഗ്യം ആളിക്കത്തിക്കാന് ആരും ശ്രമിക്കാതിരുന്നെങ്കില്. പക്ഷെ, ബ്രിട്ടീഷുകാര് ഇന്ത്യയെ രണ്ടായി വെട്ടിമുറിച്ചതുതന്നെ ഒരു ദുഷ്ടലാക്കോടെയായിരുന്നല്ലൊ.\nസ്വാതന്ത്ര്യദിനം മുതല്‍ക്ക് രണ്ട് രാജ്യങ്ങളുടെയും ഗവര്‍ണര് ജനറല്‍മാരായി ഇംഗ്ലീഷ് രാഷ്ട്രീയക്കാരെ നിയമിച്ചതിന്റെ ഉദ്ദേശ്യവും മറ്റൊന്നായിരുന്നില്ല. കശ്മീരിനെ വെട്ടിപ്പിടിക്കാന് പാകിസ്ഥാന് പ്രേരണ ഉണ്ടായതും സന്നദ്ധഭടന്മാരെന്നുള്ള വ്യാജേന തലസ്ഥാനമായ ശ്രീനഗറില് എത്തും മുമ്പ് അവരെ ഓടിച്ചുവിടാനുള്ള ഇന്ത്യന് സൈന്യത്തിന്റെ നീക്കത്തിന് തുരങ്കം വച്ചുകൊണ്ട് ആ പ്രശ്‌നം ഇപ്പോഴും നീറിപ്പുകഞ്ഞുകൊണ്ടിരിക്കുന്നതും രണ്ടിടങ്ങളിലെയും ബ്രിട്ടീഷ് ഗവര്‍ണര് ജനറല്‍മാരുടെ ഗൂഢതന്ത്രത്തിന്റെ ഫലമായാണെന്ന് ചരിത്രം തെളിയിക്കാനിരിക്കുന്നതേയുള്ളു. എന്തായാലും കശ്മീര് പ്രശ്‌നം ഇപ്പോഴും നീറിപ്പുകഞ്ഞുകൊണ്ടിരിക്കുന്നതില് ബ്രിട്ടീഷ് – അമേരിക്കന് സഖ്യത്തിനുള്ള പങ്ക് ചെറുതൊന്നുമല്ല.\nജന്മനാള് തൊട്ടുതന്നെ ആരംഭിച്ച ഈ ശത്രുതയ്ക്ക് പിന്‍ബലമായത് അമേരിക്കയുടെ നാറ്റൊ സഖ്യത്തിന്റെ കൈഅയച്ചുള്ള സഹായം മൂലമാണെന്നതില് തര്‍ക്കമില്ല. ആദ്യനാള് തൊട്ട് പാകിസ്ഥാന് അമേരിക്കയിലും മറ്റു പാശ്ചാത്യരിലും നിന്നും ലഭിച്ച സാമ്പത്തികവും സൈനികവുമായ ഭാരിച്ച പിന്തുണ ആരും നിഷേധിക്കുകയില്ല. ആ പിന്തുണ ഒന്നുകൊണ്ടുമാത്രമാണ് മൂന്ന് വന്‍കിട യുദ്ധങ്ങള്‍ക്ക് പാകിസ്ഥാന് തുനിഞ്ഞത്. മൂന്നിലും അവര് അമ്പേ പരാജയപ്പെടുകയാണുണ്ടായത്.\nഈ യുദ്ധങ്ങളില് മൂന്നാമത്തേത് ബംഗ്ലാദേശ് എന്ന സ്വതന്ത്ര രാഷ്ട്രമാകാന് കിഴക്കന് ബംഗാള് നടത്തിയ ധീരോദാത്ത പോരാട്ടത്തിന് ഇന്ത്യ നല്‍കിയ വമ്പിച്ച സഹായം കാരണമായിരുന്നു. ഇതില് ജയം ബംഗ്ലാദേശിന് ഉറപ്പാകുമെന്ന് വന്നപ്പോള് അമേരിക്കന് ഏഴാം നാവികസേനയുടെ സഹായം പോലും പാകിസ്ഥാന് തേടിയിരുന്നു. സോവിയറ്റ് നാവികസേനയും അവര്‍ക്ക് പിന്നാലെ പാഞ്ഞെത്തിയതുകൊണ്ടാണ് ആ ശ്രമം വിഫലമായതും ബംഗ്ലാദേശ് ഒരു സ്വതന്ത്ര രാഷ്ട്രമായി മാറിയതും. ഇന്ത്യന് സൈന്യത്തിന്റെ സജീവമായ സൈനിക ഇടപെടലാണ് ഇതില് നിര്‍ണായകമായത്. അതോടെ പാകിസ്ഥാന് ഒരു ചിറകരിഞ്ഞ സ്ഥിതിയിലായി.\nഈ വമ്പിച്ച വിജയത്തെപ്പോലും തമസ്‌ക്കരിച്ചുകൊണ്ട് കാര്‍ഗില് പോലുള്ള ചില്ലറ ഏറ്റുമുട്ടലുകളെ പര്‍വതീകരിക്കാന് ഇപ്പോഴത്തെ ഇന്ത്യന് ഭരണാധികാരികള് നടത്തുന്ന പരിഹാസ്യമായ പ്രയത്‌നത്തെ കണ്ടില്ലെന്നുവയ്ക്കാനാവില്ല.\nഇതെല്ലാമായിട്ടും പാകിസ്ഥാന്റെ നിലപാട് ‘അരീംതിന്ന് ആശാരിച്ചിയേയും കടിച്ച നായ’യുടെ മുറുമുറുപ്പ് പോലെയാണ്. മേല്‍പ്പറഞ്ഞ മൂന്ന് യുദ്ധങ്ങളിലും ഉജ്ജ്വലവിജയം കൈവരിച്ച ഇന്ത്യയാകട്ടെ സൗമനസ്യത്തിന്റേതായ ഒരു നിലപാടാണ് പാകിസ്ഥാനോട് 2014 വരെയുള്ള എല്ലാ സര്‍ക്കാരുകളും വാജ്‌പേയ് ഉള്‍പ്പെടെയുള്ള പ്രധാനമന്ത്രിമാരും കൈക്കൊണ്ടിട്ടുള്ളത്. എന്നാല്, അതിനുശേഷം അധികാരത്തില് വന്ന സംഘപരിവാറിന്റെ പുതിയ സര്‍ക്കാരിന്റേത് അതില് നിന്ന് തികച്ചും വ്യത്യസ്തമാണെന്ന് പറയാതെവയ്യ. ഇന്ത്യയോടുള്ള പാകിസ്ഥാന്റെ നയം അന്നെല്ലാം ശത്രുതാപരമായിരുന്നെങ്കിലും ഇന്ത്യയിലെ മുന്‍കാല സര്‍ക്കാരുകളെല്ലാം സൗമനസ്യത്തോടയേ പെരുമാറിയിട്ടുള്ളു. പട്ടാള ജനറല്‍മാര് ആ നാടു ഭരിച്ചപ്പോഴെന്നപോലെ തന്നെയാണ് ഭൂട്ടോയുടെ സിവിലിയന് ഭരണകാലത്തും ഇന്ത്യയോടുള്ള അവരുടെ സമീപനം. ഭൂട്ടോ പ്രധാനമന്ത്രിയായിരുന്നപ്പോഴാണല്ലോ ഇന്ത്യയ്‌ക്കെതിരായി ഏറ്റവും വലിയ ഒരു യുദ്ധം നടന്നത്. 2014ന് ശേഷം ആ സ്ഥിതി ആകെ മാറിയിരിക്കുകയാണ്. പാകിസ്ഥാന്റെ ഭാഗത്തുനിന്നുള്ള പ്രകോപനങ്ങള് മറന്നുകൊണ്ടല്ല ഇത് പറയുന്നത്. പ്രകോപനങ്ങള്‍ക്ക് അന്നും യാതൊരു കുറവുമുണ്ടായിരുന്നില്ലെന്ന് ആരെയും പറഞ്ഞറിയിക്കേണ്ടതുമില്ലല്ലൊ. പാകിസ്ഥാനോടുള്ള സംഘപരിവാറിന്റെ സമീപനം പണ്ടുമുതല്‍ക്കേതന്നെ വിദ്വേഷം നിറഞ്ഞതായിരുന്നു. പാകിസ്ഥാനില് നിന്നുള്ള ക്രിക്കറ്റ് ടീം മുംബൈയില് കളിക്കുന്നത് തടയാന് സംഘികള് സ്റ്റേഡിയത്തിലെ ക്രിക്കറ്റ് പിച്ച് വെട്ടിക്കുഴിച്ചിട്ട സംഭവം നമ്മുടെ ഓര്‍മ്മയിലുണ്ടാവണം.\nഅതിനുശേഷം ഇന്ത്യയില് പാകിസ്ഥാന്റെ ഒരു ക്രിക്കറ്റ് ടീമിനെ കളിക്കാന് അനുവദിച്ചിട്ടില്ല. വിദേശങ്ങളില് വച്ചാണ് പാകിസ്ഥാന് ടീമുമായുള്ള അന്താരാഷ്ട്ര മാച്ചുകള് നടന്നിട്ടുള്ളത്. ആ രാജ്യത്തിന്റെ അക്രമോത്സുകതയ്ക്ക് അന്നാട്ടുകാരോ ഇന്ത്യന് സ്‌പോര്‍ട്‌സ് പ്രേമികളോ എന്തുപിഴച്ചുവെന്ന് ചോദിക്കാന് പോലും ഇവിടെ ആരുടെയും ശബ്ദം ഉയര്‍ന്നിട്ടില്ല. എന്നാല് ഇപ്പോള് ഡേവിഡ് കപ്പ് ടെന്നീസ് മത്സരത്തില് പങ്കെടുക്കാന് ഒരു ഇന്ത്യന് ടീമിനെ ഇവിടത്തെ സര്‍ക്കാര് അനുവദിച്ചിട്ടുണ്ടെന്നതു സന്തോഷകരമായ വാര്‍ത്തതന്നെയാണെന്നതില് സംശയമില്ല. 1964നുശേഷം ആദ്യമായാണ് കളിക്കളത്തിലെങ്കിലും ഇപ്രകാരമൊരു അയവ് ദൃശ്യമായിട്ടുള്ളത്.\nപാകിസ്ഥാനിലെ പുതിയ പ്രധാനമന്ത്രിയുടെ ഭാഗത്തുനിന്ന് തികച്ചും വ്യത്യസ്തമായൊരു സ്വരമാണ് കേള്‍ക്കാന് തുടങ്ങിയിട്ടുള്ളത്. ഇമ്രാന്‍ഖാന് എന്ന ക്രിക്കറ്റ് കളിക്കാരന് ഇന്ത്യയില് കളിക്കാന് വന്നിരുന്ന കാലത്ത് അദ്ദേഹത്തിന് ഇന്ത്യന് ക്രിക്കറ്റ് പ്രേമികള് സൗഹാര്‍ദപരമായ ഒരു സ്വീകരണമാണ് നല്‍കിയിരുന്നത്. പാകിസ്ഥാന്റെ ഫാസ്റ്റ് ബൗളര്‍മാരെ ആദരവോടെയാണ് ഇന്ത്യന് കളിക്കാരും ക്രിക്കറ്റ് പ്രേമികളും സ്വാഗതം ചെയ്തിട്ടുള്ളത്.\nപട്ടാളത്തിന്റെയും വര്‍ഗീയവാദികളുടെയും കാഴ്ചപ്പാടില് നിന്ന് വ്യത്യസ്തമായൊരു സമീപനമാണ് ഇമ്രാന്‍ഖാന് പ്രധാനമന്ത്രിയായതിനുശേഷം ആദ്യന്തം സ്വീകരിച്ചിട്ടുള്ളത്. ആ ഒരു ഊഷ്മളത ഇന്ത്യയുടെ ഭാഗത്തു നിന്ന് ഇനിയും ദൃശ്യമായി തുടങ്ങിയിട്ടില്ല. ആ ഹസ്തദാനത്തെ ഇടംകൈകൊണ്ട് തട്ടുകയാണ് നാം ഇതുവരെ ചെയ്തിട്ടുള്ളത്.\nഇന്ത്യയും പാകിസ്ഥാനും തമ്മില് കശ്മീര് കാര്യത്തിലൊഴികെ മറ്റൊരു പ്രശ്‌നത്തിലും അത്ര വലിയ അഭിപ്രായ വ്യത്യാസങ്ങള് നിലനില്‍ക്കുന്നുണ്ടെന്ന് തോന്നുന്നില്ല. അതിര്‍ത്തി തര്‍ക്കങ്ങള് പറഞ്ഞുതീര്‍ക്കാവുന്നതേയുള്ളുവെന്ന് സമീപകാല ചില കൊച്ചുസംഭവങ്ങള് തെളിയിക്കുന്നുണ്ട്.\nയുദ്ധം ഒരു പ്രശ്‌നത്തിനും പരിഹാരമല്ലെന്ന് ഏഴു പതിറ്റാണ്ടുകളിലെ അനുഭവം നമ്മെ ഓര്‍മ്മിപ്പിക്കേണ്ടതാണ്. അപ്പോള് പിന്നെ സംഭാഷണങ്ങളും കൂടിയാലോചനകളും മാത്രമാണ് ഒരു പോംവഴി. രണ്ടാം ലോക മഹായുദ്ധത്തിനുശേഷം ആദ്യമായി പ്രസിഡന്റ് ട്രംപിന് ബദ്ധവൈരിയെന്ന് സങ്കല്‍പ്പിക്കപ്പെട്ടിരുന്ന വടക്കന് കൊറിയന് പ്രസിഡന്റുമായി കൂടിക്കാഴ്ചയും സംഭാഷണവും നടത്താമെങ്കില് പാകിസ്ഥാന് പ്രധാനമന്ത്രിയുമായി കണ്ട് തര്‍ക്ക പ്രശ്‌നങ്ങളെപ്പറ്റി സംസാരിക്കാന് നാം തയ്യാറല്ലെന്ന് പറയുന്നതില് എന്തെങ്കിലും യുക്തിയുണ്ടോയെന്ന് ബന്ധപ്പെട്ടവരെല്ലാം ആലോചിക്കേണ്ടത്.\nഇത്തരുണത്തിലാണ് അമേരിക്കന് പ്രസിഡന്റുമായുള്ള പ്രധാനമന്ത്രി മോഡിയുടെ കൂടിക്കാഴ്ചയ്ക്കിടയില് പാകിസ്ഥാനുമായുള്ള അനുരഞ്ജന പ്രശ്‌നം ചര്‍ച്ചാവിഷയമായെന്ന വിവാദ പ്രസ്താവന അമേരിക്കയില് നിന്ന് ഉണ്ടായിട്ടുള്ളത്. ഇന്ത്യന് പ്രധാനമന്ത്രി മോഡി പ്രസിഡന്റ് ട്രംപിനോട് ഇതില് മാധ്യസ്ഥം വഹിക്കാന് ആവശ്യപ്പെട്ടുവെന്ന വാര്‍ത്തയെ ഇന്ത്യന് പ്രധാനമന്ത്രിയുടെ ഓഫീസ് ശക്തമായി നിഷേധിച്ചിരിക്കുകയാണ്. ഇന്തോ-പാക് തര്‍ക്കം തീര്‍ക്കാന് ഒരു മധ്യസ്ഥന്റെ ഇടനില വേണ്ടെന്നാണ് ഇന്ത്യയുടെ നിലപാട്. എന്നാല് 72 കൊല്ലമായി എന്തുകൊണ്ട് അത് നടക്കുന്നില്ലെന്ന ചോദ്യം ഇവിടെ വളരെ പ്രസക്തമാണ്.\nഒരു മധ്യസ്ഥനാകാന് പ്രധാനമന്ത്രി മോഡി അമേരിക്കന് പ്രസിഡന്റിനോട് ആവശ്യപ്പെട്ടിട്ടില്ലെങ്കിലും പ്രശ്‌നം ഇരുവരുടെയും ചര്‍ച്ചകളില് ഉയര്‍ന്നിട്ടുണ്ടാകാം. ഒരു തര്‍ക്കത്തില് ഇടനിലക്കാരനാകാമെന്ന പ്രസിഡന്റ് ട്രംപിന്റെ സമ്മതമായിരിക്കാം ഈ പ്രസ്താവന ധ്വനിപ്പിക്കുന്നത്. ഇന്ത്യയ്ക്ക് അത് സമ്മതമല്ലെങ്കില് അത് മറ്റൊരു കാര്യം. പക്ഷെ, പ്രശ്‌നം തീരുമെങ്കില് അങ്ങനെയൊരു ഇടനിലക്കാരന്റെ സഹായം സ്വീകരിക്കുന്നതുകൊണ്ട് യാതൊരു നാണക്കേടുമില്ല.\nഇന്ത്യയും പാകിസ്ഥാനും തമ്മില് ഒരു പ്രശ്‌നവുമില്ലെന്നു അഭിമാനിയായ മോഡിപോലും പറയുമെന്ന് തോന്നുന്നില്ല. അത് തീര്‍ക്കാന് ആഗ്രഹമുണ്ടോ എന്നതാണ് ചോദ്യം. അതല്ല, തര്‍ക്കം നീട്ടിക്കൊണ്ടുപോകുന്നതാണ് ഹിന്ദുത്വ അജന്‍ഡയെങ്കില് അത് മറ്റൊരു കാര്യം. ജര്‍മ്മനിയിലെ ഹിറ്റ്‌ലര് ഒരു യഹൂദ പ്രശ്‌നം പൊക്കിപ്പിടിച്ചതുപോലെ ഒരു ഹിന്ദുത്വ കാര്യപരിപാടി പ്രധാന ഇനമായി ഉയര്‍ത്തിപ്പിടിക്കാനാണ് താല്‍പര്യമെങ്കില് അതും മറ്റൊരു കാര്യം.\nസ്വാതന്ത്ര്യത്തിന്റെ 72-ാം വാര്‍ഷികത്തിലെങ്കിലും അയല് രാജ്യവുമായി ഭീകരവാദ ഭീഷണിയില്ലാതെ രമ്യമായി ജീവിക്കാന് അവസരമുണ്ടാകുമെങ്കില് അതിനായിരിക്കും ബുദ്ധിയുള്ളവര് മുന്‍ഗണന നല്‍കുക.\nവര്‍ഗീയതയുടെയും വംശീയതയുടെയും തീ അണയുന്നില്ല\nയൂറോപ്യര്‍ക്കെല്ലാം നോട്ടം ഇന്ത്യയിലായിരുന്നു


സി.പി.എമ്മിന്റെ വനിതാ സ്‌നേഹം – Chandrika Daily\nBy web desk3Sunday October 24, 2021 15:40 pm\nവിവാഹിതയായാലും അല്ലെങ്കിലും പ്രായപൂര്‍ത്തിയായവര്‍ക്ക് ഒന്നിച്ചു താമസിക്കാനും ഗര്‍ഭം ധരിക്കാനും പ്രസവിക്കാനും അവകാശമുള്ള നാടാണിത്. എല്ലാ ധാര്‍മിക ബോധങ്ങളെയും വൈരുദ്ധ്യാധിഷ്ടിത ബൗധികവാദത്തില് മുക്കിക്കൊല്ലുന്ന സി.പി.എമ്മാണ് ദലിത് വെറിയുടെ പുതിയ മതിലുകള് പണിയുന്നത്.\nസ്വന്തം കുഞ്ഞിനെ വീണ്ടുകിട്ടണമെന്ന അനുപമയുടെ ആവശ്യം പരിഹരിക്കാന് കഴിയാത്തതില് കുറ്റബോധമുണ്ട്. പരാതി അറിഞ്ഞത് വൃന്ദാകാരാട്ടിലൂടെയാണ്. അനുപമയുമായി ഫോണിലൂടെയും നേരിട്ടും മണിക്കൂറുകളോളം സംസാരിച്ചു. പാര്‍ട്ടിയിലെ വനിതാനേതാക്കളെ വിളിച്ചുനോക്കിയിരിക്കുന്നതില് നാണമില്ലെയെന്ന് ചോദിച്ചു. മുഖ്യമന്ത്രിയുടെ പൊളിറ്റിക്കല് സെക്രട്ടറിയെ വിളിച്ചും കേസെടുക്കാന് ആവശ്യപ്പെട്ടു. പരാതി പരിഹരിക്കാന് കഴിയാത്തത് പരാജയമാണ്. കോടതിയെ സമീപിച്ചാലല്ലാതെ നീതി ലഭിക്കില്ല\nമുന് മന്ത്രി പി.കെ ശ്രീമതി\n(സി.പി. എം കേന്ദ്രകമ്മിറ്റിം അംഗം)\nഇംഗ്ലീഷ് സാഹിത്യകാരി ഡാഫ്‌നെ ഡു മോറിയറിന്റെ ‘നോ മോട്ടീവ്’ എന്ന ചെറുകഥയെ ആസ്പദമാക്കി എം.ടി വാസുദേവന് നായര് തിരക്കഥയെഴുതി പവിത്രന് സംവിധാനം ചെയ്ത ഉത്തരം എന്ന സിനിമ 1989ലാണ് പുറത്തുവരുന്നത്. നല്ല കുടുംബജീവിതം നയിക്കവെ മാത്യു ജോസഫിന്റെ (സുകുമാരന്) ഭാര്യയും കവയിത്രിയുമായ സെലീന (സുപര്‍ണ്ണ) സ്വയം വെടിവെച്ച് മരിക്കുന്നു. സുഹൃത്ത് പത്രപ്രവര്‍ത്തകനായ ബാലചന്ദ്രന് (മമ്മൂട്ടി) ആത്മഹത്യയെന്ന് സംശയിക്കുന്ന മരണത്തിന്റെ കാരണം തേടി നടത്തുന്ന അന്വേഷണത്തിനൊടുവില് ഞെട്ടിക്കുന്ന ഉത്തരത്തിലെത്തിച്ചേരുന്നു. ഹോസ്റ്റല് വിദ്യാര്‍ത്ഥിനിയായിരിക്കെ ആകസ്മികമായി മയക്കുമരുന്ന് സംഘത്തിലെത്തിപ്പെട്ട് അബോധാവസ്ഥയില് ഉറങ്ങുമ്പോള് സെലീന ഗര്‍ഭിണിയാവുന്നു. പ്രസവിക്കപ്പെട്ട് ദിവസങ്ങള്‍ക്കകം പിതാവ് കൈമാറിയ ആ കുഞ്ഞിനെ പത്തു വര്‍ഷത്തിനിപ്പുറം ആക്രിപൊറുക്കാന് തന്റെ വീട്ടില് വന്നവരുടെ കൂട്ടത്തില് കണ്ടെത്തിയ മനോവിഷമത്തിലാണ് സെലീനയുടെ മരണം. ഉദ്വേഗം നിറഞ്ഞ ഈ സിനിമ കഥയെയും വെല്ലുംവിധം പേരൂര്‍കടയില് നിന്നുള്ള അമ്മയുടെ സെക്രട്ടേറിയറ്റ് നടയില്‍നിന്ന് നിലവിളിയെ ഞങ്ങളും അമ്മയാണെന്ന കോറസ് കൊണ്ട്മുക്കിക്കളയാന് സി. പി.എമ്മും ദാസ്യം ചെയ്യുന്ന മാധ്യമങ്ങളും പിത്തലാട്ടവും തുടങ്ങിയിട്ടുണ്ട്.\nതിരുവനന്തപുരം പേരൂര്‍ക്കട ഡി.വൈ.എഫ്.ഐ മേഖല പ്രസിഡന്റായിരുന്ന അജിത്തുമായി പ്രണയത്തിലായിരുന്നു എസ്.എഫ്.ഐ നേതാവായ അനുപമ. ദലിതനായ അജിത്തുമായുള്ള ബന്ധം സി.പി.എം നേതാക്കളായ അനുപമയുടെ മാതാപിതാക്കള് എതിര്‍ത്തു. ഗര്‍ഭിണിയായി എട്ടാം മാസമാണ് വീട്ടിലറിഞ്ഞത്. വിവാഹത്തിന്മുമ്പ് ഗര്‍ഭം ധരിച്ചതറിഞ്ഞ വീട്ടില് ബഹളമായി. അനുപമ കോവിഡ് പോസിറ്റീവായ സമയം, 2020 ഒക്ടോബര് 19ന് പ്രസവിക്കുന്നു. ഇതുകൊണ്ടുതന്നെ കുഞ്ഞിനെ മുലയൂട്ടാനോ, ഉമ്മവെക്കാനോ ഒരിക്കല്‍പോലും കഴിഞ്ഞിട്ടില്ല. പിന്നീട് വീട്ടുതടങ്കലിലെന്ന പോലെയായിരുന്നു. സഹോദരിയുടെ വിവാഹത്തിന് വസ്തുവില്‍ക്കാനെന്ന പേരില് കുറച്ച് പേപ്പറില് തന്നെ കൊണ്ട് ഒപ്പിടുവിച്ചു. സഹോദരിയുടെ വിവാഹം കഴിയുംവരെ കുഞ്ഞിനെ മാറ്റിനിര്‍ത്തുകയാണ്, അത് കഴിഞ്ഞ് തിരികെ തരുമെന്ന് വീട്ടുകാര് ഉറപ്പുപറഞ്ഞപ്പോള് സമ്മതിച്ചു.\nഅജിത്തിനെയും അനുപമയെയും കുടുംബത്തെയും നേരിട്ടറിയുന്ന എസ്.എഫ്.ഐ മുന് സംസ്ഥാന പ്രസിഡന്റും ഡി.വൈ.എഫ്.ഐ സെക്രട്ടേറിയറ്റ് അംഗവുമായ ശിശുക്ഷേമ സമിതി ജനറല് സെക്രട്ടറി ഷിജുഖാന്റെ നിര്‍ദ്ദേശപ്രകാരം ഒക്ടോബര് 22 രാത്രി 12.30ന് അമ്മത്തൊട്ടിലിന്റെ മുന്നില്‍നിന്ന് കുഞ്ഞിനെ ജീവനക്കാര് ഏറ്റുവാങ്ങുന്നു. രാത്രി 12.45ന് തൈക്കാട് ആശുപത്രിയിലെത്തിച്ച കുഞ്ഞ് ‘പെണ്‍കുട്ടി’യാണെന്ന് വ്യാജമായി രേഖപ്പെടുത്തുന്നു. 23ന് പെണ്‍കുട്ടികളുടെ സുരക്ഷ ഉറപ്പുവരുത്തുക എന്ന സന്ദേശം ഉയര്‍ത്തിപ്പിടിക്കാന് സമിതിക്ക് കൈമാറിക്കിട്ടിയ ‘പെണ്‍കുഞ്ഞിന്’ മലാല എന്നു പേരിട്ടതായി ഷിജുഖാന്റെ പത്രക്കുറിപ്പ്. എന്നാല്, തൈക്കാട് ആശുപത്രിയിലെ ചില ജീവനക്കാര് സത്യം പുറത്തുവിട്ടതോടെ, അബദ്ധം പറ്റിയതാണെന്ന് പറഞ്ഞ് കുട്ടിക്ക് ‘എഡ്‌സണ് പെലെ’ എന്നു പേരിട്ടതായി അടുത്തദിവസം തിരുത്തിയ പത്രക്കുറിപ്പിറക്കുന്നു. എന്നാല്, 23ന് രാത്രിയില് ലഭിച്ച മറ്റൊരു കുട്ടിക്കാണ് ‘എഡ്‌സണ് പെലെ’ എന്നു പേരിട്ടത്. അനുപമയുടെ കുഞ്ഞിന് സിദ്ധാര്‍ത്ഥ് എന്നു പേരിട്ടതുള്‍പ്പെടെയെല്ലാം രഹസ്യമാക്കി ആശയക്കുഴപ്പം സൃഷ്ടിക്കുന്നു.\nകഴിഞ്ഞ ഫെബ്രുവരിയില് ചേച്ചിയുടെ വിവാഹം കഴിഞ്ഞശേഷവും കുഞ്ഞിനെ തിരികെ ലഭിച്ചില്ല. കുഞ്ഞിനെ എങ്ങോട്ടോ മാറ്റിയെന്ന് ബോധ്യമായതോടെ മാര്‍ച്ചില് അജിത്തിനെ വിളിച്ച്‌വരുത്തി വീട്ടില് നിന്നിറങ്ങി, പ്രസവിച്ച് മൂന്ന് ദിവസത്തിന്‌ശേഷം കുഞ്ഞിനെ പിതാവ് എടുത്തുകൊണ്ടുപോയി എന്നും വിട്ടുകിട്ടാന് നടപടി ഉണ്ടാവണമെന്നും അനുപമ സി.പി.എം ജില്ലാസെക്രട്ടറി ആനാവൂര് നാഗപ്പനെയും പി.ബി അംഗം കോടിയേരി ബാലകൃഷ്ണനെയും സംസ്ഥാന സെക്രട്ടറി ഇന് ചാര്‍ജ്ജ് എ വിജയരാഘവനെയും സന്ദര്‍ശിച്ച് പരാതി നല്‍കി. പി.ബി അംഗമായ വൃന്ദ കാരാട്ടിനും പരാതി നല്‍കി. പരാതി ടേക്കപ്പ് ചെയ്യാന് വൃന്ദ പി.കെ ശ്രീമതി ടീച്ചറെ ചുമതലപ്പെടുത്തി. ആദ്യം പിന്തുണച്ചെങ്കിലും അവര് പിന്‍വലിഞ്ഞു.\nഇതിനിടെ നീതി തേടി പാര്‍ട്ടിക്കോടതിയിലെത്തിയ അനുപമയെയും അജിത്തിനെയും സി. പി.എം പുറത്താക്കി. ഇതോടെ കുഞ്ഞിനെ കണ്ടെത്തണമെന്ന് ആവശ്യപ്പെട്ട് ഏപ്രിലില് പൊലീസിന് പരാതി കൊടുത്തു. അതില് കാര്യമായ പുരോഗതിയുണ്ടായില്ല. ഒടുവില് മുഖ്യമന്ത്രിക്കും ഡി.ജി.പിക്കും പരാതി കൊടുത്തു. ഡി.ജി. പി ഓഫീസില്‍നിന്ന് കൈമാറിക്കിട്ടിയ പരാതിയില് പേരൂര്‍ക്കട സി.ഐ മൊഴിയെടുത്തു. പാര്‍ട്ടിയുടെയും അച്ഛന്റെയും സ്വാധീനം കാരണം കേസെടുക്കാതിരുന്നപ്പോള് ചൈല്‍ഡ് വെല്‍ഫെയര് കമ്മിറ്റിയെ സമീപിച്ചു. ശിശുക്ഷേമ സമിതിക്കാണ് അച്ഛന് കുട്ടിയെ കൈമാറിയതെന്ന് പൊലീസിനോട് പറഞ്ഞതായി അറിഞ്ഞതോടെ ഓഗസ്റ്റ് 11ന് അവിടെയെത്തി. സ്വന്തം കുഞ്ഞായ സിദ്ധാര്‍ത്ഥ് അവിടെ ഉണ്ടായിട്ടും ‘എഡ്‌സണ് പെലെയെ’ കാണിച്ച് കബളിപ്പിച്ചു മടക്കിയയച്ചു. സംശയത്തിന്റെ പേരില് ഡി.എന്.എ ടെസ്റ്റിന് അപേക്ഷ നല്‍കി. ഒന്നര മാസത്തിന്‌ശേഷം ഫലം വന്നപ്പോള് നെഗറ്റീവ്. അനുപമയുടെയും അജിത്തിന്റെയും പരാതി നിലനില്‍ക്കെ സിദ്ധാര്‍ത്ഥിന്റെ എല്ലാ വിവരങ്ങളും അറിയുന്ന ഷിജുഖാനും സമിതിയും കുട്ടിയെ ആന്ധ്ര സ്വദേശികള്‍ക്ക് ദത്ത് നല്‍കി.\nപാര്‍ട്ടിയിലും നേതാക്കളിലും പൊലീസിലും പരാതി നല്‍കിയിട്ടും നീതികിട്ടാതെ വന്നപ്പോഴാണ് മാധ്യമങ്ങളെ സമീപിച്ചതും ഒരു വര്‍ഷത്തെ നൊമ്പരം പൊതുജനം അറിയുന്നതും. ഇതോടെയാണ് പൊലീസ് കേസ് എടുത്തത്. ഇപ്പോഴും മൊഴിയെടുക്കാനോ പ്രതികളെ അറസ്റ്റ് ചെയ്യാനോ സി.പി.എം കോടതിയെ മറികടന്നു പൊലീസിനു കഴിയുന്നില്ല. കുഞ്ഞിന്റെ മുഖം മൂന്ന് ദിവസം മാത്രമാണ് ഞാന് കണ്ടതെന്നും മുലയൂട്ടാനോ ഉമ്മ കൊടുക്കാനോ കോവിഡ് പോസിറ്റീവ് ആയതിനാല് സാധിച്ചിരുന്നില്ലെന്നും അനുപമ സങ്കടപ്പെടുന്നു. ‘എനിക്കെന്റെ കുഞ്ഞിനെ വേണം. ആന്ധ്രയിലുണ്ടെന്നാണ് ഇപ്പോള് അറിയാന് കഴിഞ്ഞത്. അതു തന്റെ കുഞ്ഞാണോയെന്ന് ഉറപ്പില്ല. ആവട്ടെയെന്ന് പ്രാര്‍ത്ഥിക്കുന്നു. അല്ലെങ്കില്, എന്റെ കുഞ്ഞിനെ അവര് എന്തു ചെയ്തിട്ടുണ്ടാവുമെന്ന് ഓര്‍ക്കുമ്പോള് പേടി തോന്നുന്നുവെന്നും അനുപമ കണ്ണീരണിയുമ്പോള് സി.പി.എം മാതൃത്വത്തിന് നല്‍കുന്ന വില എത്രയെന്ന ചോദ്യം ബാക്കിയാവുന്നു. എസ്.എഫ്.ഐയിലെ ഒന്നിച്ചുള്ള പ്രവര്‍ത്തനം മൂലം നാസിയയുമായി അജിത്തിന് ആദ്യ വിവാഹം ഏര്‍പ്പാടാക്കിയതും ഇപ്പോള് രണ്ടു മക്കളോടൊപ്പം അവരെ അനാഥമാക്കിയതും സി.പി.എമ്മാണ്.\nവിവാഹിതയായാലും അല്ലെങ്കിലും പ്രായപൂര്‍ത്തിയായവര്‍ക്ക് ഒന്നിച്ചു താമസിക്കാനും ഗര്‍ഭം ധരിക്കാനും പ്രസവിക്കാനും അവകാശമുള്ള നാടാണിത്. എല്ലാ ധാര്‍മിക ബോധങ്ങളെയും വൈരുദ്ധ്യാധിഷ്ടിത ബൗധികവാദത്തില് മുക്കിക്കൊല്ലുന്ന സി.പി.എമ്മാണ് ദലിത് വെറിയുടെ പുതിയ മതിലുകള് പണിയുന്നത്. പാര്‍ട്ടിയും ഭരണകൂടവും ഒന്നാകെ ചേര്‍ന്ന് കുട്ടികടത്തു സംഘമാവുമ്പോള് പുരോഗമനം ജനാധിപത്യം സ്ത്രീ സംരക്ഷണം തുടങ്ങിയ പദങ്ങളുടെ മൊത്തക്കുത്തക നെറ്റിയിലൊട്ടിച്ച് നടക്കുന്നവരുടെ തനിനിറമാണ് തൊലിയുരിക്കപ്പെടുന്നത്. ‘ഒരാളെ ഒറ്റയ്ക്ക് ആക്രമിക്കുന്നതാണോ എസ്.എഫ്.ഐയുടെ ജനാധിപത്യം, എന്ത് ജനാധിപത്യമാണ് ഇവര്‍ക്കുള്ളത്, ആദ്യം ജനാധിപത്യമെന്ന് എഴുതി പഠിക്കെടാ…ആര്.എസ്.എസുകാരാവല്ലെടാ എന്ന് കോട്ടയത്ത് യൂണിവേഴ്‌സിറ്റി കോളജ് അങ്കണത്തില് എ.ഐ. എസ്.എഫ് സംസ്ഥാന ജോ.സെക്രട്ടറി മുഖത്തു ചൂണ്ടി പൊട്ടിത്തെറിക്കുന്നത് ഇതോട് ചേര്‍ത്തുവെക്കണം.\n‘(ചില പദങ്ങള് ഇവിടെ ചേര്‍ക്കാനാവില്ല, അത്രയും മോശമാണ്) , ഇനിയും എസ്.എഫ്.ഐയെ എതിര്‍ത്താല് നിനക്ക് തന്തയില്ലാത്ത കൊച്ചിനെ ഉണ്ടാക്കിത്തരും…’ കോട്ടയം യൂണിവേഴ്‌സിറ്റി കോളജിലെ എ.ഐ.എസ്.എഫ് സംസ്ഥാന ജോയിന്റ് സെക്രട്ടറി നിമിഷയുടെ പരാതിയില് നിന്നുള്ള വരികളാണ്. ഈ ഹിനകൃത്യത്തെ എസ്.എഫ്.ഐ സംസ്ഥാന കമ്മിറ്റി ഔദ്യോഗികമായിത്തന്നെ ന്യായീകരിച്ച് രംഗത്തുവന്നപ്പോഴാണ് അവളുടെ മാറില് കടന്നുപിടിച്ചതുമൊരു വിപ്ലവമാണെന്ന് പലര്‍ക്കും ബോധ്യപ്പെട്ടത്. ‘ദേഹത്ത് കടന്ന് പിടിക്കുകയും വസ്ത്രം വലിച്ച് കീറാന് ശ്രമിക്കുകയും ചെയ്തു. കഴുത്തിലും മാറിലും കയറിപ്പിടിച്ചു. ശരീരത്തില് പാടുകളുണ്ട്. നടുവില് ചവിട്ടേറ്റു. ആക്രമിച്ചവരില് ഒരാള് തന്റെ സഹപാഠിയായിരുന്നു. കൂട്ടത്തില് വിദ്യാഭ്യാസ മന്ത്രിയുടെ പഴ്‌സണല് സ്റ്റാഫ്് കെ.എം അരുണുമുണ്ട്’. എം.ജി സര്‍വകലാശാല സെനറ്റ് തെരഞ്ഞെടുപ്പുമായി ബന്ധപ്പെട്ട് എസ്.എഫ്.ഐയുടെ സമ്മതമില്ലാതെ നോമിനേഷന് കൊടുത്തതാണ് എ.ഐ.എസ്.എഫ് വിദ്യാര്‍ത്ഥികള് ചെയ്ത തെറ്റ്. കെ.എസ്.യു-എം.എസ്.എഫ് പ്രവര്‍ത്തകര്‍ക്ക് നല്‍കാത്ത സ്വാതന്ത്ര്യം സ്വന്തം മുന്നണിയിലായാലും എ.ഐ.എസ്.എഫിനും ലഭിക്കില്ല.\nസെനറ്റ് പോളിങ് അവസാനിച്ച് മടങ്ങിപോകാന് തയ്യാറെടുക്കുമ്പോള് യാതൊരു പ്രകോപനവും കൂടാതെ സംഘം ചേര്‍ന്നെത്തിയ എസ്.എഫ്.ഐ പ്രവര്‍ത്തകര് ക്രൂരമായി മര്‍ദിക്കുകയായിരുന്നു. പ്രവര്‍ത്തകനെ വളഞ്ഞിട്ടാക്രമിക്കുമ്പോള് രക്ഷിക്കാനാണ് സംസ്ഥാന നേതാവുകൂടിയായ നിമിഷ എത്തുന്നത്. സി.പി.എം തിട്ടൂരം ചെവിക്കൊള്ളാതെ പ്രസവിച്ചൊരു എസ്.എഫ്.ഐക്കാരി പാര്‍ട്ടിക്കോടതി നിര്‍ദേശ പ്രകാരം കടത്തിക്കൊണ്ടുപോയ സ്വന്തം കുഞ്ഞിനെ തേടി അലമുറയിട്ട് കരയുമ്പോള് തന്നെയാണ് ചവിട്ടേറ്റ് വീണ എ.ഐ.എസ്.എഫുകാരിയായ നിമിഷ, എസ്.എഫ്.ഐക്കാരാല് ബലാല്‍സംഗ ഭീഷണി നേരിടുന്നത്.\nസി.പി.എം ഏരിയ കമ്മിറ്റി അംഗത്തിന്റെ മകള് അനുപമ നൊന്തു പെറ്റ കുഞ്ഞിനെ തേടി ജില്ലാ സെക്രട്ടറി മുതല് പി.ബി അംഗമായ മുഖ്യമന്ത്രിവരെയുള്ളവര്‍ക്ക്മുമ്പില് കൈകൂപ്പി യാചിച്ച് അലമുറയിട്ട് കരയുമ്പോഴാണ് സ്വന്തം മുന്നിയിലെ പെണ്‍കുട്ടി സംസ്ഥാന മന്ത്രിയുടെ പേഴ്‌സണല് സ്റ്റാഫ് ഉള്‍പ്പെടെയുള്ള എസ്.എഫ്. ഐക്കാര്‍ക്കെതിരെ കേരളീയരോട് തുറന്നുപറയുന്നത്. ഇരു സംഭവത്തിലെയും മൂല കാരണവും സമാനതയും കമ്യൂണിസ്റ്റ് ഉപബോധത്തില് കുത്തിനിറക്കപ്പെട്ട ജാതീയതയാണ്. ഗൗരിയമ്മ ഇ.എം.എസിനെതിരെ ഉന്നയിച്ച സവര്‍ണ ആണധികാര കേന്ദ്രീകൃതയില് അഭിരമിക്കുന്ന അപകര്‍ഷകത്വം എസ്.എഫ്.ഐ മുതല് സി.പി.എം വരെ തലമുറകളെ ഗ്രസിച്ചതിന്റെ ജീര്‍ണ്ണതയാണ് പുറത്തുവരുന്നത്.\nമുന്നണി മര്യാദ പോലും മറന്ന് തരം കിട്ടിയപ്പോള് ചവിട്ടി നടുവൊടിച്ച് ഒരേ ബെഞ്ചിലിരുന്ന് പഠിക്കുന്നവന്റെ ജാതി മനം പുരട്ടി പുറത്തുചാടുന്നതും താഴ്ന്ന ജാതിയായി ഗണിക്കപ്പെടുന്നവന്റെ കുഞ്ഞിനെ മകളില് നിന്ന് തട്ടിപ്പറിച്ചെറിയുന്നതും തലമുറ കൈമാറുന്ന സി.പി.എം മാടമ്പിത്തരമല്ലാതെ മറ്റെന്താണ്. ബി.ജെ.പിയെ തോല്‍പ്പിക്കാന് വര്‍ഗീയതയും ഭൂര്‍ഷ്വാസിയും ജാതി വെറിയും അമിത ഡോസില് കുത്തിവെക്കപ്പെട്ടവരില്‍നിന്ന് പുറംപൂച്ചിനപ്പുറം ഒന്നും പ്രതീക്ഷിക്കേണ്ടെന്നാണ് സി.പി.എം-സി.പി. ഐ നേതാക്കള് പുലര്‍ത്തുന്ന മൗനം. പാര്‍ട്ടിക്കോടതി വിധിയെ തുടര്‍ന്ന് എതിരാളികളെ ആസൂത്രിതമായി കൊന്നുതള്ളുകയും പ്രതികളെ സംരക്ഷിക്കാന് സംസ്ഥാന പൊതു ഖജനാവിലെ കോടികള് ഒഴുക്കുകയും ചെയ്യുന്ന സി. പി.എമ്മിന്റെ വളര്‍ച്ചയുടെ അടയാളപ്പെടുത്തല് കൂടിയാണ് എസ്.എഫ്.ഐ നേതാവ് അനുപമയുടെ കുഞ്ഞിനെത്തേടിയുള്ള അലച്ചില്.


09 October, 2020 02:22:54 PM\nകോട്ടയം: കോവിഡ് വ്യാപനത്തിനെതിരെ ശക്തമായ നിയന്ത്രണങ്ങള് ഏര്‍പ്പെടുത്തിയപ്പോഴും ഇതൊന്നും തങ്ങള്‍ക്ക് ബാധകമല്ലെന്ന നിലപാടില് സംസ്ഥാനത്തെ സര്‍ക്കാര് ഓഫീസുകള്. ജനങ്ങള്‍ക്ക് മാതൃകയാകേണ്ട ഓഫീസുകള് തന്നെയാണ് സര്‍ക്കാര് നിര്‍ദ്ദേശങ്ങള് എല്ലാം കാറ്റില് പറത്തി പ്രവര്‍ത്തിക്കുന്നത്. കോവിഡ് വ്യാപനത്തിന്‍റെ തുടക്കത്തില് ലോക്ഡൌണ് ഉള്‍പ്പെടെ നിയന്ത്രണങ്ങള് ഏര്‍പ്പെടുത്തിയപ്പോള് സര്‍ക്കാര് ഓഫീസുകള് അടച്ചിടുകയും പിന്നീട് 50 ശതമാനം ജീവനക്കാരെ വെച്ച് പ്രവര്‍ത്തിക്കുകയും ചെയ്തിരുന്നു.\nഎന്നാല് വ്യാപനം രൂക്ഷമായപ്പോഴേക്കും സര്‍ക്കാര് ഇളവുകള് വര്‍ദ്ധിപ്പിച്ചു. ഫലം സര്‍ക്കാര് ഓഫീസുകളില് ഹാജര്‍നില നൂറ് ശതമാനം വരെയെത്തി. പക്ഷെ സാമൂഹിക അകലം പാലിക്കുക തുടങ്ങിയ മാര്‍ഗ്ഗനിര്‍ദ്ദേശങ്ങളോടെ ജോലി ചെയ്യാനുള്ള ഒരു സൌകര്യങ്ങളും പല ഓഫീസുകളിലും അധികൃതര് ക്രമീകരിച്ചില്ല. സ്വന്തം ഉത്തരവാദിത്വത്തില് ഓഫീസിലെത്തി സേവനമനുഷ്ഠിക്കുന്ന ജീവനക്കാരാകട്ടെ ആശങ്കയുടെ നിഴലിലുമായി.\nകോട്ടയം നഗരമധ്യത്തില് ഇപ്രകാരം പ്രവര്‍ത്തിക്കുന്ന ജില്ലാ കൃഷി ഓഫീസിലെ ജീവനക്കാര് തങ്ങള്‍ക്ക് സുരക്ഷിതത്വം ഉറപ്പാക്കണമെന്ന ആവശ്യവുമായി രംഗത്തെത്തി. ഒരു കൈയുടെ അകലം പോലുമില്ലാതെ ചേര്‍ന്നുകിടക്കുന്ന കസേരകളിലിരുന്നാണ് ഇവിടെ 35ലധികം വരുന്ന ഉദ്യോഗസ്ഥര് ജോലി ചെയ്യുന്നത്. പ്രശ്നങ്ങള് ചൂണ്ടികാട്ടി മിനിസ്റ്റീരിയല് സ്റ്റാഫ് പ്രിന്‍സിപ്പല് കൃഷി ഓഫീസര്‍ക്ക് പരാതി നല്‍കി. പക്ഷെ നടപടികള് ഒന്നും ഉണ്ടായില്ല എന്നാണ് ജീവനക്കാര് പറയുന്നത്. കോവിഡ് മാത്രമല്ല ചിക്കന്‍പോക്സ് പോലുള്ള മാരകരോഗങ്ങളും പടര്‍ന്നുപിടിക്കുന്നുണ്ടെന്ന് ഇവര് ചൂണ്ടികാട്ടുന്നു.\nകൈകള് ശുചീകരിക്കുന്നതിന് സോപ്പ്, സാനിറ്റൈസര് തുടങ്ങിയ പ്രാഥമിക സംവിധാനങ്ങള് പോലും ഈ ഓഫീസില് ക്രമീകരിച്ചിട്ടില്ലത്രേ. മതിയായ മുന്‍കരുതലുകള് സ്വീകരിക്കാതെ വന്നതിനാല് സമീപത്തെ ഓഫീസുകള് അടക്കേണ്ടി വന്ന അവസ്ഥ നേരില് കണ്ടിട്ടും അധികൃതര്‍ക്ക് അനക്കമില്ലെന്നാണ് ആരോപണം. പൊതുജനങ്ങളും മറ്റ് ഓഫീസുകളില്‍നിന്നുള്ള ജീവനക്കാരും ഈ ഓഫീസില് പ്രവേശിക്കുന്നതിന് കോവിഡ് മാനദ്ണ്ഡങ്ങള് നിര്‍ബന്ധമാക്കണമെന്നും ഈ ഫയലിംഗ് നടപ്പിലാക്കണമെന്നും തപാലുകള് ഓണ്‍ലൈനാക്കണമെന്നും ജീവനക്കാര് ആവശ്യപ്പെടുന്നു.\nസര്‍ക്കാര് ജീവനക്കാരുടെയിടയില് കോവിഡ് വ്യാപനം സംബന്ധിച്ച് പാലിക്കേണ്ട വ്യക്തമായ നിര്‍ദ്ദേശങ്ങള് യഥാസമയം എത്തിപ്പെടുന്നില്ലെന്നും ആരോപണം ഉയര്‍ന്നിട്ടുണ്ട്. ജീവനക്കാരില് ആര്‍ക്കെങ്കിലും കോവിഡ് സ്ഥിരീകരിച്ചുകഴിഞ്ഞാല് അവരുമായി പ്രാഥമികസമ്പര്‍ക്കം പുലര്‍ത്തിയിട്ടുള്ളവര് നിരീക്ഷണത്തില് പ്രവേശിക്കേണ്ട കാര്യത്തില് പോലും ഭിന്നാഭിപ്രായമാണ് നിലനില്‍ക്കുന്നത്. ആരോഗ്യപ്രവര്‍ത്തകരുടെ അഭിപ്രായം തേടാതെ അല്ലെങ്കില് അവരെ അറിയിക്കാതെ ഓഫീസ് തുറന്നുപ്രവര്‍ത്തിക്കുന്നുമുണ്ട് പലയിടത്തും. സര്‍ക്കാര് ഓരോ ദിവസവും പ്രഖ്യാപിക്കുന്ന നിര്‍ദ്ദേശങ്ങളും ഇളവുകളും മറ്റും കൃത്യസമയത്ത് ഉത്തരവായി എത്താത്തതും ആശയക്കുഴപ്പം സൃഷ്ടിക്കുന്നുണ്ട്.


എന്റെ യാത്രകള് ....: വിലങ്ങന് കുന്ന്\nPosted by മധു at Sunday, March 20, 2011\nനിരക്ഷരൻ March 20, 2011 at 11:02 PM\nആ മാവുകൾ നട്ടുപിടിപ്പിക്കുമായിരിക്കും അല്ലേ ? അതിൽ കിളികൾ വന്ന് ചേക്കേറുമായിരിക്കും അല്ലേ ? മാവുകൾ വളർന്ന് വരുന്നതിന് മുന്നേ ഒന്ന് പോകണം വിലങ്ങൻ കുന്നിൽ. മാവുകൾ വളർന്ന് വരുമ്പോഴേക്കും സ്വയം തളർന്നിട്ടില്ലെങ്കിൽ വീണ്ടും വീണ്ടും പോകാമല്ലോ.\nTypist | എഴുത്തുകാരി March 21, 2011 at 1:31 PM\nഎത്രയോ പ്രാവശ്യം പോയിരിക്കുന്നു ആ വഴിയേ. പക്ഷേ ഒരിക്കലും ആ കുന്നു കയറിയിട്ടില്ല. പലപ്പോഴും മോഹിച്ചിട്ടുള്ളതാണ്. പക്ഷേ നടന്നില്ല. നോക്കാം ഇനിയെപ്പഴെങ്കിലും.\nkollam nice pic orupadu eshtam ayi !!GOD BLESS YOU\nഅഭി May 19, 2011 at 2:28 PM\nJASHIR June 13, 2011 at 11:37 AM\nadipoliyyyyyaaaaaaaaa..iniyum nalla yathrakal undakteeyennu ashamsikkunnu\nsayeedtp June 14, 2011 at 2:59 PM\nവളരെ നന്നായിട്ടുണ്ട് വിവരണവും...അതിനേക്കാള് കാഴ്ചകളും......\nവളരെ മനോഹരമായി അവതരിപ്പിച്ചിരിക്കുന്നു............എനിക്കും ഇങ്ങന്നെയുള്ള യാത്രകള് വളരെ ത്രില് ആണ്.....പക്ഷേ ജോലി ബാങ്കില് അല്ലാത്തതുകൊണ്ട്....എല്ലാം മനസ്സില് ഒതുക്കിവെച്ചു കഴിയുന്നു........ഹാഹാഹഹഹ\nറ്റി ഡി ആര് .....\nSreejith April 20, 2012 at 3:00 PM\nNan orupade ishtapeduna oru place ane ethe, nan orupade thavana evide poyitum unde..\nUnknown October 2, 2012 at 6:35 PM\nkollaam nannaayittundu to\nyaathrakal ete oru veekness aanu ,enikkum pokanam ennundu ivide\nAstamaya suryane mathram njagale kanichilla.\n" Aana koduthalum Aasha kodukkaruthu "\nആന കൊടുത്താലും ആശ കൊടുക്കല്ലേ മധു.\nഅസ്തമയ സൂര്യന്റെ ഫോട്ടോ കൂടി പ്രതിക്ഷിച്ചു\nബ്ലോഗ് വളരെ നന്നായിട്ടുണ്ട് , അഭിനന്ദനങ്ങള് !\n"കാലിന്റെ ആരോഗ്യം ഉള്ളപ്പോള് കാലിന്റെ വില അറിയില്ല"\nപുതിയ പഴഞ്ചൊല്ലാണ്, എന്നെ സംബന്ധിക്കുന്ന കാര്യം മാത്രമാണ് എന്ന് ഞാന് കരുതുന്നില്ല.\nനാളെ ആര്‍ക്കും സംഭവിക്കാം, അതുകൊണ്ട് പ്രിയ ആരോഗ്യമുള്ളവരെ മധുവിന്റെ പാത പിന്തുടരു, ജീവിതം ആസ്വതിക്കു.\nTollinu paisa vangan bayangra arthiyaa..but aa road onnu nannakkan ithu vare..tourism thinu kazhinjattilla...\nUnknown October 19, 2014 at 3:19 PM\nItsanice place ... Have visited this place...\nanciya May 24, 2015 at 11:05 AM\nnice... keep enjoying ur life... wish u all the best...\nIthe vaayichukondirunnappol viliangan kunnil poyi avidam kande aaswadikkunna oru feel....